മുനീറിന് പിണറായിയുടെ കുറിക്കു കൊള്ളുന്ന മറുപടി; വര്‍ഗീയത സംഘപരിവാറിനൊപ്പം സമരത്തിന് പോയതിലെന്ന്, മറുപടി ഇങ്ങനെ... | Daily Indian Herald\nDecember 13, 2018 2:29 pm By : Indian Herald Staff\nതിരുവനന്തപുരം: സംഘപരിവാറിന്റെയും ബിജെപിയുടെയും സമരത്തില് കൊടിപിടിക്കാതെ പങ്കെടുത്ത യുഡിഎഫിന്റെ നിലപാടാണ് വര്‍ഗീയതയുള്ളതെന്ന് നിയമസഭയില് പിണറായി വിജയന്. അല്ലാതെ നവോത്ഥാനത്തിനായി സംഘടിപ്പിക്കുന്ന വനിതാ മതിലിലല്ലെന്ന് പിണറായി വിജയന് നിയമസഭയില് പറഞ്ഞു. വനിതാ മതില് വര്‍ഗീയ മതിലെന്ന് വിശേഷിപ്പിച്ച് എംകെ മുനീര് നടത്തിയ പരാമര്‍ശത്തിന് മറുപടി പറയുകയായിരുന്നു അദ്ദേഹം.\nമറുപടിയുടെ പൂര്‍ണരൂപം വായിക്കാം….\nഈ പുതുവത്സര ദിനത്തില് സ്ത്രീ മുന്നേറ്റ ചരിത്രത്തില് മറ്റൊരു നാഴികക്കല്ല് വനിതാ മതിലിലൂടെ കേരളം സൃഷ്ടിക്കുകയാണ്. കാസര്‍ഗോഡ് മുതല് തിരുവനന്തപുരം വരെ നീളുന്ന 620 കിലോമീറ്റര് ദൂരത്തിലാണ് ഇത് രൂപംകൊള്ളുന്നത്. നവോത്ഥാന മൂല്യങ്ങള് സംരക്ഷിക്കുക എന്ന മുദ്രാവാക്യമാണ് ഇത് മുന്നോട്ടുവയ്ക്കുന്നത്. സ്ത്രീക്കും പുരുഷനും ജീവിതത്തിന്റെ സമസ്ത മേഖലയിലും തുല്യത വേണമെന്ന ഭരണഘടനാ തത്വങ്ങള് പ്രായോഗികമാക്കാനുള്ള ഇടപെടല് കൂടിയാണ് ഈ മുന്നേറ്റം.\nഭ്രാന്താലയം എന്ന വിശേഷണത്തെ തിരുത്തിക്കൊണ്ട് എവിടെയും ഉയര്‍ത്തിപ്പിടിച്ച ശിരസുമായി നില്‍ക്കാവുന്നവിധം നമ്മുടെ നാട് പുരോഗമിച്ചിട്ടുണ്ട്. നവോത്ഥാന പ്രസ്ഥാനങ്ങളുടെ ഭാഗമായി ഉയര്‍ന്നുവന്ന ഗുണപരമായ മൂല്യങ്ങളെയെല്ലാം തകര്‍ക്കാനുള്ള പരിശ്രമങ്ങളും വര്‍ത്തമാനകാലത്ത് ഉയര്‍ന്നുവന്നിട്ടുണ്ട്. അതിനെതിരായുള്ള പ്രതിരോധം കൂടിയാണ് വനിതാ മതില്. സ്ത്രീകളുടെ അന്തസ്സും ആത്മാഭിമാനവും തുല്യാവകാശങ്ങളും ഉറപ്പാക്കി കേരളം പുരോഗമനപാതയില് മുന്നേറുമെന്ന് പ്രഖ്യാപിക്കുന്ന നമ്മുടെ നാടിന്റെ അഭിമാന മതിലായാണ് ഇതിനെ നാം കാണേണ്ടത്.\nഓര്‍മ്മയില് ആ ഇരുണ്ടകാലം\nഏറെ ദുരിതപൂര്‍ണ്ണമായ ഒരു കാലത്തെ പിന്നിട്ടാണ് നാം ഇവിടെ എത്തിച്ചേര്‍ന്നത് എന്ന് മറക്കരുത്. ചാതുര്‍വര്‍ണ്യത്തിന്റെയും അതില് നിന്ന് ഉയര്‍ന്നുവന്ന ജാതി വ്യവസ്ഥയുടെയും കരാളലോകത്ത് എരിഞ്ഞടങ്ങിയതായിരുന്നു നമ്മുടെ പൂര്‍വ്വികരില് ബഹുഭൂരിപക്ഷത്തിന്റെയും ജീവിതം. ഇത് കണ്ടാണ് മഹാകവി കുമരാനാശാന് ‘തൊട്ടുകൂടാത്തവര്, തീണ്ടിക്കൂടാത്തവര്, ദൃഷ്ടിയില്‍പ്പെട്ടാലും ദോഷമുള്ളോര്’ എന്ന് വിലയിരുത്തുന്ന വരികളെഴുതിയത്. മനുഷ്യര് പരസ്പരം തൊടാന് പാടില്ലെന്ന് മാത്രമല്ല, അകലങ്ങള് പാലിച്ച് മാറിനില്‍ക്കേണ്ടതുകൂടിയുമുണ്ട് എന്ന നീതിബോധമായിരുന്നു ഇവിടെ അടക്കിഭരിച്ചിരുന്നത്. കുട്ടികള്‍ക്ക് അച്ഛനെപ്പോലും തൊടാനാവാത്ത അശുദ്ധിയുടെ കാലത്തെ പിന്നിട്ടാണ് കുടുംബ ബന്ധത്തിന്റെ ആധുനിക മൂല്യങ്ങളിലേക്ക് നാം കടന്നുകയറിയത്.\nവസ്ത്രധാരണത്തിനും മാറുമറയ്ക്കലിനും നിയന്ത്രണങ്ങള് ഉണ്ടായിരുന്ന കാലം പിന്നിട്ടാണ് ഇവിടെ നാം എത്തിയത്. അക്ഷരം പഠിക്കാന് ശൂദ്രന് അവകാശമില്ലെന്ന നീതിബോധവും നിയമവ്യവസ്ഥയും നമ്മെ അടക്കിഭരിച്ചിരുന്ന കാലം. പട്ടികജാതി-പട്ടികവര്‍ഗ വിഭാഗങ്ങള് മനുഷ്യരുടെ ഗണത്തില് പോലും പെടുത്താതിരുന്ന കാഴ്ചപ്പാടുകള്… . ആരാധനാലയത്തില് കയറാന് പോലും അവകാശമില്ലാത്ത ജനത ജീവിച്ചിരുന്ന നാടായിരുന്നു നമ്മുടേത്. പട്ടിക്കും പൂച്ചയ്ക്കും നടക്കാവുന്ന വഴികളില് മനുഷ്യന് അശുദ്ധി കല്‍പ്പിച്ച കാലത്തെയും തിരുത്തിയാണ് നാം മുന്നേറിയത്. ഇത്തരം തെറ്റായ നീതികളെ ചോദ്യം ചെയ്തവര്‍ക്ക് ജീവിതം തന്നെ നഷ്ടപ്പെട്ട എത്രയോ ചരിത്രങ്ങള് നമ്മുടെ നാടിന് പറയാനുണ്ട്.\nവ്യഥകളില് മുങ്ങിയ സ്ത്രീ ജീവിതം\nജാതി വ്യവസ്ഥയുടെ അടിച്ചമര്‍ത്തലുകളില് അക്കാലത്തെ ബഹുഭൂരിപക്ഷം മനുഷ്യരുടെയും ജീവിതങ്ങള് പിടഞ്ഞുതീരുകയായിരുന്നു. സ്ത്രീ ജീവിതം അടിച്ചമര്‍ത്തപ്പെട്ടത് അതിനേക്കാള് എത്രയോ ഭീകരരൂപത്തിലായിരുന്നു. അകത്തളങ്ങളില് എരിഞ്ഞുതീര്‍ന്നവരും പണിയിടങ്ങളില് അടിയേറ്റ് മരിച്ചവരും കാമഭ്രാന്തില് ജീവിതം പൊലിഞ്ഞവരും ഏറെയുണ്ടായിരുന്നു അക്കാലത്ത്. ഒരു വിഭാഗം സ്ത്രീകളും തെറ്റായ നീതിബോധങ്ങളാല് നയിക്കപ്പെട്ടതിനാല് പൊതുവായ സ്ത്രീ വിരുദ്ധതയില് നിന്ന് മാറിനില്‍ക്കുന്ന സ്ഥിതിവിശേഷമായിരുന്നില്ല അന്നുണ്ടായിരുന്നത്.\nഉന്നത ശ്രേണിയില് ഉണ്ടായിരുന്നുവെന്ന് വിശേഷിപ്പിക്കപ്പെടുന്ന സ്ത്രീകളുടെയും അടിച്ചമര്‍ത്തപ്പെട്ട വിഭാഗങ്ങളിലെ സ്ത്രീകളുടെയും കാര്യത്തില് ഏറെ അന്തരങ്ങള് ഉണ്ടായിരുന്നുമില്ല. വിദ്യാഭ്യാസത്തിന്റെ വെളിച്ചം ലഭിച്ചവര്‍ക്കു പോലും ലോകത്തിന്റെ വെളിച്ചം കാണാതെ കഴിയേണ്ടിവന്നതായിരുന്നു അന്നത്തെ ജീവിതം. ശാരീരിക, മാനസിക പീഡനങ്ങളുടെ തുടര്‍ക്കഥയായിരുന്നു അവ. ദായക്രമത്തിലും വിവാഹ ബന്ധങ്ങളിലും നിലനിന്ന സ്ത്രീ വിരുദ്ധമായ ആചാരക്രമങ്ങളില് എരിഞ്ഞുതീര്‍ന്ന ജന്മങ്ങളായിരുന്നു അക്കാലത്തെ സ്ത്രീകളുടേത്.\nഇന്നത്തെ തലമുറയ്ക്ക് സങ്കല്‍പ്പിക്കുന്നതിനപ്പുറത്തായിരുന്നു അവയെല്ലാം. പുളികുടി കല്യാണം, തിരണ്ട് കല്യാണം, താലികെട്ട് കല്യാണം തുടങ്ങിയവയെല്ലാം അതിന്റെ ഭാഗമായിരുന്നു. അടിയാളര് എന്നുവിളിച്ചിരുന്ന അദ്ധ്വാനിക്കുന്ന ജനവിഭാഗത്തിനുമേലുളള ലൈംഗികാതിക്രമങ്ങള്, ജാതി തിരിച്ചറിയാനായി കല്ലുമാല ധരിക്കണമെന്നതുപോലുള്ള വ്യവസ്ഥകള്….. . അടിമത്വത്തിന്റെ അടയാളങ്ങള് പേറി നടന്ന ജീവിതമായിരുന്നു അടിസ്ഥാന വിഭാഗത്തിലെ സ്ത്രീകളുടേത്. തൊഴിലിടങ്ങളില് നേരിടേണ്ടി വന്ന പീഡനങ്ങളും ഏറെയായിരുന്നു. കൂലിയുടെ കാര്യത്തിലെ വിവേചനങ്ങള് വേറെയും.\nജാതീയമായ അടിച്ചമര്‍തത്തലുകളുടെയും മറ്റു വിവിധ രൂപങ്ങളിലുള്ള പീഡനങ്ങള്‍ക്കുമെതിരെ ജനകീയമായ മുന്നേറ്റങ്ങളുടെ പരമ്പരകള് നമ്മുടെ നാട്ടില് ഉയര്‍ന്നുവരാന് തുടങ്ങി. നവോത്ഥാന പ്രസ്ഥാനങ്ങള് ഉയര്‍ത്തിവിട്ട സമത്വത്തിന്റെയും സാഹോദര്യത്തിന്റെയും ചിന്തകള് ജീവിതത്തെക്കുറിച്ചുള്ള പുതിയ സ്വപ്നങ്ങള് മനുഷ്യരുടെ മനസ്സില് നിറക്കാന് തുടങ്ങി. മനുഷ്യരായി ജീവിക്കാനായി പൊരുതുകയേ വഴിയുള്ളൂ എന്ന യാഥാര്‍ത്ഥ്യത്തിലേക്ക് ജനങ്ങള് ഉയര്‍ന്നുവന്നു. ശ്രീനാരായണ ഗുരുവും ചട്ടമ്പിസ്വാമിയും അയ്യങ്കാളിയുമെല്ലാം ഉയര്‍ത്തിവിട്ട സ്വാഭിമാനത്തിന്റെയും പോരാട്ടത്തിന്റെയും ജ്വാലകള് സമൂഹത്തില് മെല്ലെ ശക്തിയാര്‍ജ്ജിച്ചു. ദേശീയ പ്രസ്ഥാനവും തുടര്‍ന്ന് രൂപപ്പെട്ട തൊഴിലാളി-കര്‍ഷക പ്രസ്ഥാനങ്ങളും ഇത്തരം മൂല്യങ്ങള് ഉയര്‍ത്തിപ്പിടിച്ചുകൊണ്ട് സമൂഹത്തില് ഇടപെട്ടു.\nസ്ത്രീകളും സമരസജ്ജമായി മുന്നോട്ടുവന്നു. മാറുമറയ്ക്കാനുള്ള ചാന്നാര് കലാപം, കല്ലുമാല സമരം, ഘോഷ ബഹിഷ്‌കരണം തുടങ്ങിയവയില് നിന്ന് കൊളുത്തിയെടുത്ത സമരവേശം അവരുടെ ജീവിതത്തെയാകെ മാറ്റിമറിച്ചു. നവോത്ഥാനം ഇളക്കി മറിക്കാത്ത ഒരു സമൂഹവും കേരളത്തിലില്ല. സ്ത്രീകളുടെ ജീവിതത്തിന്റെ ഉന്നമനത്തിനായി എല്ലാ മതവിഭാഗങ്ങളിലും വിവിധങ്ങളായ സമരങ്ങള് ഉയര്‍ന്നുവന്നു. വിദ്യഭ്യാസ അവകാശത്തിനും ദായക്രമത്തിലെ മാറ്റങ്ങള്‍ക്കും തുല്യതയ്ക്കും അവകാശങ്ങള്‍ക്കും വേണ്ടിയുള്ള ഇടപെടലായി അത് വളര്‍ന്നുവന്നു.\nഇന്ന് കേരളത്തില് ഉന്നത വിദ്യാഭ്യാസ മേഖലയില് ഉള്‍പ്പെടെ സ്ത്രീകള് ഉയര്‍ന്നുവന്നത് നാം നടത്തിയ നവോത്ഥാന ചലനങ്ങളുടെയും സ്ത്രീകളുടെ ഔന്നിത്യത്തിനു വേണ്ടിയുള്ള ഇടപെടലുകളുടെയും പരിണിതഫലമായിയാണ്. സ്ത്രീകള് എത്തിപ്പിടിക്കാത്ത മേഖലകള് ഇല്ലാതാകുന്നുവെന്നതും നമുക്ക് അഭിമാനം നല്‍കുന്നത് തന്നെ.\nഇങ്ങനെ വിവിധങ്ങളായ ഇടപെടലുകളുടെ ഫലമായി പല അനാചാരങ്ങളും കടപുഴകിവീണു. പലതും തൂത്തെറിയപ്പെട്ടു. അടിച്ചമര്‍ത്തലുകളില് നിന്നും ചൂഷണത്തില് നിന്നും ജനത കരകയറാന് തുടങ്ങി. മനുഷ്യാവകാശങ്ങളുടെയും സ്വാതന്ത്ര്യത്തിന്റെയും തുല്യതയുടെയും പുതിയ കാലം പിറന്നു. അങ്ങനെ ഉഴുതുമറിക്കപ്പെട്ട മണ്ണിലാണ് ഐക്യകേരളത്തിലെ സര്‍ക്കാരുകള് ഭൂപരിഷ്‌കരണം, സാര്‍വത്രിക വിദ്യാഭ്യാസം, ശക്തമായ പൊതുവിതരണ സംവിധാനം, എല്ലാവര്‍ക്കും ആരോഗ്യപരിരക്ഷ, തൊഴിലിനു മാന്യമായ വേതനം തുടങ്ങിയ പുരോഗമന നടപടികളുടെ വിത്തുപാകിയത്. ഇതിലൂടെ ആധുനികകേരളം ലോകത്തിലെ സവിശേഷ വികസനമാതൃകയായി. ഇന്ത്യയിലെ ഏറ്റവും പരിഷ്‌കൃതവും ജീവിതഗുണമേന്‍മയുമുള്ള നാടായും പരിവര്‍ത്തിക്കപ്പെട്ടു.\nഇത്തരം മുന്നേറ്റങ്ങള് സ്ത്രീകളെ അടുക്കളയില് നിന്ന് അരങ്ങത്തേക്ക് കൊണ്ടുവന്നു. നേരത്തേ അരങ്ങിലുണ്ടായിരുന്നവര് ആവട്ടെ അടിച്ചമര്‍ത്തലിന്റെ നൊമ്പരങ്ങളെ പിഴുതെറിയുന്ന അവസ്ഥയിലേക്കും ഉയര്‍ന്നുവന്നു. സ്വാതന്ത്ര്യ പ്രസ്ഥാനത്തിന്റെ മൂല്യങ്ങള് ഏറ്റുവാങ്ങി രൂപീകരിക്കപ്പെട്ട ഭരണഘടന സമത്വത്തെ അതിന്റെ കൊടിയടയാളമാക്കി തന്നെ ഉയര്‍ത്തിപ്പിടിച്ചു. എന്നിട്ടും ജീവിതത്തിന്റെ അടരുകളില് സ്ത്രീ-പുരുഷ തുല്യത എന്ന ആശയം എത്തിക്കുന്നതില് ദൗര്‍ബല്യങ്ങള് തുടര്‍ന്നുകൊണ്ടേയിരുന്നു. ചരിത്രപരമായ പരിമിതികളെ മുറിച്ചുകടക്കാന് ഇനിയും നാം ഒന്നായിനില്‍ക്കേണ്ടതുണ്ട്. വര്‍ത്തമാനകാല സംഭവങ്ങള് വിരല്‍ചൂണ്ടുന്നത് അതിലേക്കാണല്ലോ. സ്ത്രീകളുടെ പുരോഗതിക്കായി നിരവധി പദ്ധതികള് സംസ്ഥാന സര്‍ക്കാര് നടപ്പാക്കിയിട്ടുണ്ട്. അതോടൊപ്പം ജീവിതത്തിന്റെ ഒരോ സൂക്ഷ്മ തലത്തിലേക്കും സമത്വത്തിന്റെ സന്ദേശങ്ങള് വ്യാപിക്കേണ്ടതുണ്ട്. അതിനുവേണ്ടി സ്ത്രീയും പുരുഷനും യോജിച്ചുനിന്നുകൊണ്ടുള്ള ഇടപെടല് വളരേണ്ടതുമുണ്ട്.\nസമസ്ത മേഖലയിലും സ്ത്രീ സമത്വം ആര്‍ജ്ജിക്കുന്നതിനുള്ള അവകാശബോധം സ്ത്രീകളിലും ഉയര്‍ന്നുവരേണ്ടതുണ്ട്. പരസ്പര അംഗീകാരത്തിന്റെയും പങ്കാളിത്തത്തിന്റെയും ലോകത്താണ് സ്ത്രീ-പുരുഷ സമത്വം യാഥാര്‍ത്ഥ്യമാകുക എന്ന കാഴ്ചപ്പാട് ഈ വനിതാമതില് മുന്നോട്ടുവയ്ക്കുന്നുണ്ട്. സ്ത്രീ മുന്നേറ്റത്തിന് നിരവധി പദ്ധതികള് മുന്നോട്ടുവച്ച സംസ്ഥാന സര്‍ക്കാര് അതിന്റെ ഭാഗമായിത്തന്നെയാണ് വനിതാമതിലിനെയും കാണുന്നത്.\nപ്രയാണം മുന്നോട്ടേയാകാവൂ.. അതിനായി ഒരുമയുടെ മതിലുയര്‍ത്താം\nപുതിയ കാഴ്ചകളുടെ ലോകം സ്ത്രീകളില് ഉണരുന്നുണ്ടെങ്കിലും ഈ നേട്ടങ്ങളെയെല്ലാം ഇല്ലാതാക്കി നാടിനെ നൂറ്റാണ്ടുകള് പിന്നിലേക്കു നടത്താനുള്ള ശ്രമങ്ങളും ആസൂത്രണം ചെയ്യപ്പെടുന്നുണ്ട്. ഭരണഘടനയും നിയമങ്ങളും എന്തു പറഞ്ഞാലും അനാചാരങ്ങളും അടിച്ചമര്‍ത്തലുകളും വിവേചനങ്ങളും സ്ത്രീകള് അര്‍ഹിക്കുന്നതാണെന്നും അവ ഇനിയും നിലനില്‍ക്കണമെന്നും വാദിക്കുന്നവരുമുണ്ട്. അവര് വീണ്ടും നാടിനെ ഭ്രാന്താലയമാക്കാന് ശ്രമിക്കുകയാണ്, അതിന് സ്ത്രീകളെത്തന്നെ കരുവാക്കുകയും.\nപൊരുതിമുന്നേറിയ നിരവധി വീരാംഗനകളുടെ നാടാണ് കേരളം. ആ പാരമ്പര്യം നാം മുന്നോട്ടുകൊണ്ടുപോകേണ്ടതുണ്ട്. ഭരണഘടനയും നിയമങ്ങളും തുല്യാവകാശങ്ങളും നവോത്ഥാന മൂല്യങ്ങളും സംരക്ഷിക്കാനുള്ള ഇടപെടലാണ് ഇതിലൂടെ മുന്നോട്ടുവയ്ക്കുന്നത്. ഭരണഘടനയിലെ സമത്വത്തെക്കുറിച്ചുള്ള സന്ദേശത്തിന്റെയും പതാകവാഹകരായി കേരളത്തിലെ വനിതകളെ ആകെ ഉയര്‍ത്തിയെടുക്കുക എന്ന ലക്ഷ്യമാണ് ഇതിനുള്ളത്.\nവനിതാ മതിലിനെ സംബന്ധിച്ച സര്‍ക്കാരിന്റെ ധാരണ എന്തെന്ന് വ്യക്തമാകാത്തതുകൊണ്ടാണ് ഇക്കാര്യത്തില് പ്രമേയ അവതാരകന് ഒരു സ്ഥലജല വിഭ്രാന്തി വന്നത്. അതുകൊണ്ടാണ് ഇക്കാര്യങ്ങള് വ്യക്തമാക്കിയത്. നവോത്ഥാന മൂല്യങ്ങളാണ് നമ്മുടെ നാടിന്റെ വളര്‍ച്ചയ്ക്ക് അടിസ്ഥാനമായിട്ടുള്ളത്. മറ്റു സംസ്ഥാനങ്ങളില് നിന്ന് വ്യത്യസ്തമായി അത്യഅപൂര്‍വ്വമായ നവോത്ഥാന പരിശ്രമങ്ങളുടെ ഫലമായി സൃഷ്ടിക്കപ്പെട്ടതാണ് മതനിരപേക്ഷത ഉയര്‍ത്തിപ്പിടിക്കുന്ന കേരളത്തിന്റെ സംസ്‌കാരം. അതിനെ സംരക്ഷിക്കാന് സംസ്ഥാന സര്‍ക്കാര് തന്നെ മുന്‍കൈ എടുത്തതില് എന്താണ് തെറ്റ്? നവോത്ഥാന മൂല്യങ്ങള് സംരക്ഷിക്കണ്ട എന്ന അഭിപ്രായം പ്രതിപക്ഷത്തിനുണ്ടെങ്കില് അത് വ്യക്തമാക്കുകയാണ് വേണ്ടത്.\nനവോത്ഥാന മൂല്യങ്ങളുടെ തകര്‍ച്ച കേരളത്തിലെ ബഹുഭൂരിപക്ഷം വരുന്ന ജനതയെ അടിമത്വത്തിന്റെ ലോകത്തിലേക്കാണ് വലിച്ചെറിയുക എന്ന കാര്യം നാം ഓര്‍ക്കണം. എല്ലാ വിഭാഗങ്ങളുടെയും ജീവിതത്തെ മാറ്റിമറിച്ച് ആധുനിക ജീവിതത്തിന്റെ വിശാല ലോകത്തേക്ക് കൈപിടിച്ചുയര്‍ത്തിയതാണ് നവോത്ഥാനമെന്ന് മറക്കരുത്. ആ മൂല്യങ്ങളെ എന്ത് വിലകൊടുത്തും സംരക്ഷിച്ച് മുന്നോട്ടുപോകുന്നതിന് സര്‍ക്കാര് പ്രതിജ്ഞാബദ്ധമാണ്.\nപ്രമേയ അവതാരകന് വര്‍ഗ്ഗീയ മതിലെന്ന് വിശേഷിപ്പിച്ചതായി കണ്ടു. നവോതാഥാനത്തെക്കുറിച്ച് പറയുമ്പോള് എങ്ങനെയാണ് വര്‍ഗ്ഗീയതയാകുന്നതെന്ന് എത്ര ചിന്തിച്ചിട്ടും മനസ്സിലാകുന്നില്ല. കേരളത്തിന്റെ ഉജ്ജ്വലമായ മതനിരപേക്ഷ പാരമ്പര്യം രൂപപ്പെടുത്തുന്നതില് നവോത്ഥാനം വഹിച്ച പങ്ക് ആര്‍ക്കും നിഷേധിക്കാവുന്നതല്ല. നവോത്ഥാനമുന്നേറ്റത്തിന്റെ പതാകവാഹകനായ ശ്രീനാരായണ ഗുരു ആലുവായില് സര്‍വ്വമതസമ്മേളനം തന്നെ സംഘടിപ്പിച്ചു. വാദിക്കാനും ജയിക്കാനുമല്ല, അറിയാനും അറിയിക്കാനുമാണ് ഈ സമ്മേളനം ചേരുന്നതെന്നും അദ്ദേഹം ഓര്‍മ്മപ്പെടുത്തി. പല മത സാരമേകം എന്ന കാഴ്ചപ്പാടുതന്നെ അദ്ദേഹം അവതരിപ്പിച്ചു. ഒരു ജാതി, ഒരു മതം ഒരുദൈവം മനുഷ്യന് എന്ന കാഴ്ചപ്പാട് വ്യാപകമായി പ്രചരിപ്പിച്ച ശ്രീനാരായണ ഗുരുവിന്റെ കാഴ്ചപ്പാടുകള് പ്രചരിപ്പിക്കാന് ശ്രമിക്കുന്നത് എങ്ങനെ വര്‍ഗ്ഗീയമാകുന്നുവെന്ന് മനസ്സിലാകുന്നില്ല.\nകേരളത്തിന്റെ മതനിരപേക്ഷ മനസ്സിനെയും നവോത്ഥാന മുന്നേറ്റങ്ങളെയും ഇകഴ്ത്തിക്കാണിക്കുന്ന ഇത്തരം വ്യാഖ്യാനങ്ങള് ചരിത്രത്തോട് ചെയ്യുന്ന വമ്പിച്ച അനീതിയല്ലാതെ മറ്റൊന്നല്ല. കൊടിയെടുക്കാതെ സംഘപരിവാര് നടത്തുന്ന സമരങ്ങളില് പങ്കെടുക്കാമെന്ന് ആഹ്വാനം ചെയ്തവരായിരുന്നല്ലോ അപ്പുറത്തിരിക്കുന്നവര്. അതില് പങ്കെടുക്കുന്നതാണ് വര്‍ഗ്ഗീയത. മതനിരപേക്ഷത ഉയര്‍ത്തിപ്പിടിച്ച നവോത്ഥാനത്തിന്റെ കാഴ്ചപ്പാടുകള് പ്രചരിപ്പിക്കുന്നതാണ് മതനിരപേക്ഷത എന്ന് തിരിച്ചറിയാനുള്ള രാഷ്ട്രീയ വിവേകമെങ്കിലും ആര്‍ജ്ജിക്കേണ്ടതുണ്ട്. പഠിപ്പുമുടക്കി മതിലില് പങ്ക് ചേരാന് വിദ്യാര്‍ത്ഥികളെ ആഹ്വാനം ചെയ്തുവെന്നത് വസ്തുതകള്‍ക്ക് നിരക്കുന്നതല്ല. വിദ്യാര്‍ത്ഥികളടക്കമുള്ള എല്ലാ മേഖലയിലുംപെട്ട വനിതകള് പങ്കെടുക്കണമെന്ന ആഹ്വാനം മാത്രമാണ് നടത്തിയിട്ടുള്ളത്.\nനമ്മുടെ പാരമ്പര്യം മറക്കരുത്\nസ്ത്രീ-പുരുഷ സമത്വത്തിന്റെ നവോത്ഥാന കാഴ്ചകളെ കൂടുതല് ശക്തമായി മുന്നോട്ടുകൊണ്ടുപോകുകയായിരുന്നു ദേശീയ പ്രസ്ഥാനം എന്നതും നാം മറക്കരുത്. കര്‍ഷക-തൊഴിലാളി പ്രസ്ഥാനങ്ങളും ഇത്തരം മൂല്യങ്ങളെ മുന്നോട്ടുകൊണ്ടുപോകുകയാണ് ചെയ്തത്. ദേശീയ സ്വാതന്ത്ര്യ പ്രസ്ഥാനം മുന്നോട്ടുവച്ച ഇത്തരം ആശയങ്ങളുടെ ക്രോഡീകരണം കൂടിയാണല്ലോ ഇന്ത്യന് ഭരണഘടന. അതുകൊണ്ട് തന്നെ നവോത്ഥാന മൂല്യങ്ങള് ഉള്‍ക്കൊണ്ടാണ് സ്ത്രീ-പുരുഷ സമത്വം ഭരണഘടന വിഭാവനം ചെയ്തത്. അതിന്റെ അടിസ്ഥാനത്തിലാണ് സുപ്രീംകോടതിയുടെ ഭരണഘടനാ ബെഞ്ച് ശബരിമലയില് എല്ലാ പ്രായത്തിലുമുള്ള സ്ത്രീകള്‍ക്കും പ്രവേശനമെന്ന കോടതി വിധി പുറപ്പെടുവിച്ചത്.\nഇടപെടല് നടത്തിയത് എന്തുകൊണ്ട്?\nശബരിമലയിലെ സ്ത്രീ പ്രവേശവുമായി ബന്ധപ്പെട്ട് ഒരു വിഭാഗം നടത്തിയ ഇടപെടലുകള് നവോത്ഥാന മൂല്യങ്ങളെ തകര്‍ക്കുന്നവിധമായിരുന്നു. ആ ഘട്ടത്തിലാണ് സംസ്ഥാന സര്‍ക്കാര് അത്തരം മുന്നേറ്റങ്ങള്‍ക്ക് നേതൃത്വം കൊടുത്ത സംഘടനകളുടെ ഇന്നത്തെ നേതാക്കളുടെ യോഗം വിളിച്ചുചേര്‍ത്തത്. ആ യോഗത്തില് അവതരിപ്പിച്ച കാര്യമെന്തെന്ന് പത്രങ്ങളിലൂടെ വ്യക്തമായിട്ടുള്ളതാണ്. ഈ പ്രശ്നം അവതരിപ്പിച്ചപ്പോള് പൊതുവായി ഒരു സ്ത്രീ മുന്നേറ്റം രൂപപ്പെടേണ്ടതുണ്ട് എന്ന അഭിപ്രായം അവരില് നിന്ന് ഉയര്‍ന്നുവന്നു. അത് പ്രാവര്‍ത്തികമാക്കുന്നതിന് അവരുടേതായ സമിതിയും രൂപീകരിച്ചു. അങ്ങനെ വനിതാ മതില് ഉണ്ടാക്കണമെന്ന് നവോത്ഥാന മൂല്യങ്ങള് ഉയര്‍ത്തിപ്പിടിച്ച സംഘടനകള് തീരുമാനിക്കുകയായിരുന്നു.\nആ തീരുമാനത്തെ സര്‍ക്കാര് പിന്തുണച്ചിട്ടുണ്ട്. അതു ശരിയാണ്. സര്‍ക്കാരിന് മാത്രമല്ല, ഇത്തരം ആശയങ്ങള്‍ക്കായി സ്ത്രീകള് അണിനിരക്കണമെന്ന് അഭിപ്രായമുള്ള ആര്‍ക്കും വനിതാ മതിലിനെ പിന്തുണയ്ക്കാം. അതില് കണ്ണികളാവാനുള്ള പ്രചരണ പ്രവര്‍ത്തനങ്ങളില് പങ്കെടുക്കുകയും ചെയ്യാം. ഇതിന്റെ സംഘാടക സമിതിയിലും ആരെ അംഗങ്ങളാക്കുന്നതിനും സര്‍ക്കാരിന് ഒരു എതിര്‍പ്പുമില്ല. എല്ലാ വനിതാ അംഗങ്ങളെയും വനിതാ മതിലില് പങ്കുചേരാന് വേണ്ടി പ്രത്യേകമായി ക്ഷണിക്കട്ടെ. യുഡിഎഫിന്റെ നിയമസഭാകക്ഷിയില് വനിതാ അംഗങ്ങള് ഇല്ലെങ്കിലും നിങ്ങളുടെ സംഘടനയില് പെട്ടവരെ അതില് പങ്കെടുപ്പിക്കാന് ശ്രമിക്കുമെന്ന് പ്രതീക്ഷിക്കുകയും ചെയ്യട്ടെ.\nഅതേ സമയം വനിതാ മതിലിന്റെ സംഘാടനത്തിനായി സര്‍ക്കാര് ഫണ്ട് ഉപയോഗിക്കാന് യാതൊരു ഉദ്ദേശ്യവുമില്ല. അതിന് ആവശ്യമായ പണം ഇത് സംഘടിപ്പിക്കുന്നതിന് നേതൃത്വം കൊടുത്തവരും അവരെ പിന്തുണയ്ക്കുന്നവരും ജനങ്ങളില് നിന്ന് കണ്ടെത്തുമെന്ന സ്ഥിതിയാണ് ഉള്ളത്. അതുകൊണ്ട് തന്നെ സര്‍ക്കാരിന്റെ ഒരു, സാമ്പത്തികസഹായവും ഇതിന് ആവശ്യമില്ല. ഇത് ജനങ്ങള് പ്രത്യേകിച്ചും സ്ത്രീകള് ഹൃദയത്തില് ഏറ്റുവാങ്ങിക്കഴിഞ്ഞ ഒരു മഹാമുന്നേറ്റമാണ്. ഇതിനെ പിന്തുണയ്ക്കാതെ മാറിനില്‍ക്കുന്നവര് ചരിത്രത്തിന്റെ ചവറ്റുകൊട്ടയില് എറിയപ്പെടുകയാണ് ചെയ്യുക എന്ന യാഥാര്‍ത്ഥ്യവും നിങ്ങള് മറക്കരുത്. ഇത്തരം മുന്നേറ്റങ്ങളെ എതിര്‍ത്തവരുടെ പേരുകള് ഇന്ന് നാമാരും ഓര്‍ക്കുന്നില്ല. അതേസമയം ആ പോരാട്ടങ്ങള്‍ക്ക് നേതൃത്വം നല്‍കിയവരെ ജനങ്ങള് ഇന്നും ഹൃദയത്തില് ഏറ്റുവാങ്ങുന്നു. ചരിത്രം അങ്ങനെയാണ് എന്നതും വിസ്മരിക്കരുത്.\nനമ്മുടെ നാടിന്റെ അഭിമാനമായി മാറാന് പോകുന്ന വനിതാമതിലിനെ സംബന്ധിച്ച് നടത്തുന്ന ദുഷ്പ്രചരണങ്ങള് വസ്തുതയ്ക്ക് നിരക്കുന്നതല്ല. അതുകൊണ്ട് തന്നെ ഈ അടിയന്തര പ്രമേയം ചര്‍ച്ചയ്ക്കെടുക്കേണ്ട കാര്യമില്ല.\nTags: bjp, cm pinarayi, Kerala Assembly, ldf, mk muneer, pinarayi vijayan, ramesh chennithala, rss, rss sabarimala, sabarimala\nപൊന്‍രാധാകൃഷ്ണനെ പോലീസ് തടഞ്ഞിട്ടില്ല; സംഘപരിവാറിന്റെ വാദങ്ങളെ പൊളിച്ച് സിസിടിവി ദൃശ്യങ്ങള് പുറത്ത്


അഫ്ഗാനിസ്താൻ ദേശീയ ക്രിക്കറ്റ് ടീം - വിക്കിപീഡിയ\nഅഫ്ഗാനിസ്താൻ ദേശീയ ക്രിക്കറ്റ് ടീം\nഅഫ്ഗാനിസ്താൻ ക്രിക്കറ്റ് ബോർഡിന്റെ ലോഗോ\nഐ.സി.സി. അംഗത്വം ലഭിച്ചത് 2001\nഐ.സി.സി. വികസനമേഖല ഏഷ്യ\nനായകൻ മുഹമ്മദ് നബി\nപരിശീലകൻ കബീർ ഖാൻ\nരേഖപ്പെടുത്തിയിട്ടുള്ള ആദ്യകളി 15 ഒക്ടോബർ 2001 v നൗഷേര, ജിംഖാന ഗ്രൗണ്ട്, പെഷവാർ, പാകിസ്താൻ\nട്വന്റി 20 വിജയ/പരാജയങ്ങൾ 10/7\nഫസ്റ്റ് ക്ലാസ് വിജയ/പരാജയങ്ങൾ 7/0\nകളിച്ച മൽസരങ്ങൾ 33\nലിസ്റ്റ് എ വിജയ/പരാജയങ്ങൾ 16/17\nപങ്കെടുത്തത് 1 (First in 2009)\nമികച്ച ഫലം 5th (2009)\nAppearances2(First in 2010,2021ഐ.സി.സി. ലോക ട്വന്റി )\nBest result ഒന്നാം റൗണ്ട് (2010), സൂപ്പർ 12 മൂന്നാം സ്ഥാനം\nപുതുക്കിയത്: 12 നവംബർ 2011\nഅന്താരാഷ്ട്ര ക്രിക്കറ്റിൽ അഫ്ഗാനിസ്താനെ പ്രതിനിധീകരിക്കുന്ന ക്രിക്കറ്റ് ടീമാണ് അഫ്ഗാനിസ്താൻ ദേശീയ ക്രിക്കറ്റ് ടീം. 19-ആം നൂറ്റാണ്ടിന്റെ മധ്യം മുതൽതന്നെ അഫ്ഗാനിസ്താനിൽ ക്രിക്കറ്റ് കളി പ്രചാരത്തിലുണ്ടായിരുന്നെങ്കിലും ഒരു മികച്ച ടീമെന്ന നിലയിൽ അവർ കളിക്കാൻ ആരംഭിച്ചത് 20-ആം നൂറ്റാണ്ടിന്റെ അവസാനം മുതൽ മാത്രമാണ്. അഫ്ഗാനിസ്താൻ ക്രിക്കറ്റ് ഫെഡറേഷൻ 1995ൽ നിലവിൽ വരികയും 2001ൽ അവർ ഐ.സി.സി.യുടെ അഫിലിയേറ്റ് അംഗമാകുകയും ചെയ്തു.2003ൽ ഏഷ്യൻ ക്രിക്കറ്റ് കൗൺസിലിൽ അവർ അംഗമായി. 2013 ജൂണിൽ അവർക്ക് ഐ.സി.സി.യുടെ അസോസിയേറ്റ് അംഗത്വവും ലഭിച്ചു.2017 ജൂണിൽ അവർക്ക് ഐസിസിയുടെ ടെസ്റ്റ് പദവി ലഭിച്ചു. 2010ലും 2012ലും ഐ.സി.സി. ലോക ട്വന്റി 20 ടൂർണമെന്റിന് അവർ യോഗ്യത നേടിയെങ്കിലും രണ്ട് തവണയും ആദ്യ റൗണ്ടിൽ തന്നെ അവർ പുറത്തായി. 2013ൽ നടന്ന യോഗ്യതാമത്സരത്തിൽ മികച്ച പ്രകടനം കാഴചവെച്ച അവർ 2015 ലോകകപ്പിലേക്ക് ആദ്യമായി യോഗ്യത നേടി.\n↑ അഫ്ഗാനിസ്താന്റെ പ്രോഫൈൽ: ഏഷ്യൻ ക്രിക്കറ്റ് കൗൺസിൽ\n"https://ml.wikipedia.org/w/index.php?title=അഫ്ഗാനിസ്താൻ_ദേശീയ_ക്രിക്കറ്റ്_ടീം&oldid=3685985" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:42,7നവംബർ 2021.


അങ്കമാലിയ ഡയറീസ് ടീം നടത്തിയത് നിയമലംഘനം: വാഹനം തടഞ്ഞിട്ടും നടപടിയെടുക്കാത്തതില് ഡി.വൈ.എസ്.പിയോട് വിശദീകരണം തേടുമെന്ന് എസ്.പി\nകാവി വസ്ത്രമാണ് പ്രശ്‌നമെങ്കില് അത് അങ്ങു സഹിച്ചാല് മതി : രാമരാജ്യം യാഥാര്‍ത്ഥ്യമാക്കുകയാണ് യോഗി ആദിത്യനാഥിന്റെ നിയോഗം: കെ. സുരേന്ദ്രന്\nSunday 19th March 2017 12:34pm\nSunday 19th March 2017 12:01pm\nമൂവാറ്റുപുഴ: അങ്കമാലി ഡയറീസ് സിനിമയുടെ അഭിനേതാക്കളെയും അണിയറ പ്രവര്‍ത്തകരെയും വഴിതടഞ്ഞ പൊലീസ് നടപടിയില് തെറ്റില്ലെന്ന് എസ്.പി എ.വി. ജോര്‍ജ്.\nസിനിമയുടെ അഭിനേതാക്കളും അണിയറ പ്രവര്‍ത്തകരും സഞ്ചരിച്ച വാഹനത്തിന്റെ ഗ്ലാസ് സ്റ്റിക്കറൊട്ടിച്ച് മറച്ചത് പിഴ ഈടാക്കേണ്ട കുറ്റമാണെന്നും എസ്.പി പറഞ്ഞു. മോട്ടോര് വാഹനനിയമപ്രകാരവും ഗ്ലാസുകള് പൂര്‍ണമായും മറച്ചത് തെറ്റാണ്.\n‘ഏത് ഉടയതമ്പുരാനായാലും തൊഴുത്തില് കുത്തികളെ ചരിത്രം ജൂദാസായി അടയാളപ്പെടുത്തും; അവാര്‍ഡ് വലിച്ചെറിഞ്ഞവര്‍ക്ക് പടക്കം പൊട്ടുന്ന കൈയ്യടി’: ലിജോ ജോസ് പെല്ലിശ്ശേരി\n‘ഇന്ത്യയിലെ ഏറ്റവും സത്യസന്ധതയുള്ള അവാര്‍ഡ്’; മികച്ച സംവിധായകനുള്ള സി.പി.സി പുരസ്‌കാരം ഏറ്റുവാങ്ങിയ ലിജോ ജോസ് പെല്ലിശ്ശേരി പറയുന്നു\nലിജോ ജോസ് പെല്ലിശേരിയുടെ പുതിയ ചിത്രം ആരംഭിച്ചു\nനിയമലംഘനം കണ്ടിട്ടും പൊലീസ് നടപടിയെടുത്തില്ല. സംഭവത്തില് മൂവാറ്റുപുഴ ഡി.വൈ.എസ്.പി കെ. ബിജുമോനോട് വിശദീകരണം തേടിയെന്നും എസ്.പി വ്യക്തമാക്കി.\nഇന്നലെ മൂവാറ്റുപുഴയില് വച്ച് സിനിമാ പ്രവര്‍ത്തകര്‍ക്കു നേരെ പൊലീസിന്റെ സദാചാര അതിക്രമമുണ്ടായെന്നാണ് പരാതി. സിനിമയുടെ പ്രമോഷനുമായി ബന്ധപ്പെട്ട് ഏറ്റുമാനൂരിലെ കോളജില് നടന്ന പ്രോഗ്രാമിനു ശേഷം കൊച്ചിയിലേക്കു പോകുകയായിരുന്നു സിനിമാ പ്രവര്‍ത്തകര്. നായിക ബിന്നി ബെഞ്ചമിനുള്‍പ്പെടെയുള്ള അഭിനേതാക്കളും അണിയറ പ്രവര്‍ത്തകരുമായെത്തിയ വാഹനം തടഞ്ഞു നിര്‍ത്തി ഇവരെ അപമാനിച്ചുവെന്നാണ് പരാതി.\nDont Miss Lജനകീയ നേതാക്കന്മാരെ തിരിച്ചു കൊണ്ട് വരൂ കോണ്‍ഗ്രസിനെ രക്ഷിക്കൂ\nപൊലീസ് തങ്ങള്‍ക്കുനേരെ സദാചാര പൊലീസിങ്ങാണ് നടത്തിയതെന്ന് ആരോപിച്ച് അങ്കമാലി ഡയറീസ് സിനിമയുടെ സംവിധായകന് ലിജോ ജോസ് ഇന്നലെ രംഗത്തെത്തിയിരുന്നു.\nസംഭവത്തില് ഡി.ജി.പി ലോക്നാഥ് ബെഹ്റയ്ക്ക് പരാതിയും നല്‍കിയിട്ടുണ്ട്. കുറ്റക്കാരായ ഉദ്യോഗസ്ഥര്‍ക്കെതിരെ നടപടി ആവശ്യപ്പെട്ടായിരുന്നു അങ്കമാലി ഡയറീസ് ടീമിന്റെ പരാതി.\nചിത്രത്തിന്റെ പോസ്റ്ററുകളും സ്റ്റിക്കറുകളും കൊണ്ട് അലങ്കരിച്ചിരുന്ന വാഹനം നഗരത്തിലെ ഗ്രാന്‍ഡ് സെന്റര് മാളിനു മുന്നില് പൊലീസ് വാഹനം വട്ടമിട്ടു നിര്‍ത്തി പരിശോധിച്ചിരുന്നു.\nവാഹനത്തിനുള്ളില് സ്ത്രീയായി ബിന്നി മാത്രമാണ് ഉണ്ടായിരുന്നത്. നാട്ടില് പീഡനമൊക്കെ അരങ്ങേറുകയാണെന്നും സ്റ്റിക്കറൊട്ടിച്ചു പുറത്തു നിന്നു നോക്കിയാല് അകം കാണാത്ത വിധത്തിലാക്കിയ ശേഷം വാഹനത്തില് പെണ്‍കുട്ടിയുമായി എന്തു ചെയ്യുകയാണെന്നും മറ്റും ചോദിച്ചു പൊലീസ് വിരട്ടിയെന്നു ബിന്നി പറയുന്നു.\nവാഹനം ചിത്രത്തിന്റെ പരസ്യത്തിനു വേണ്ടി തയാറാക്കിയതാണെന്നും ഇതിന് അനുവാദം വാങ്ങിയിട്ടുണ്ടെന്നും പറഞ്ഞിട്ടും പൊലീസ് പിന്മാറിയില്ല. പിന്നീട് വാഹനത്തിന്റെയും അഭിനേതാക്കളുടെയുമൊക്കെ ചിത്രമെടുത്ത ശേഷമാണ് ഇവര് പിന്മാറിയത്. നാട്ടുകാര് കൂടിയതോടെ മൂവാറ്റുപുഴയില് നിന്ന് എത്രയും വേഗം പൊയ്‌ക്കൊള്ളണമെന്നു നിര്‍ദേശിച്ച ശേഷം പൊലീസ് സ്ഥലം വിട്ടുവെന്ന് ഇവര് പറഞ്ഞിരുന്ു.\nഅതേസമയം പൂര്‍ണമായും സ്റ്റിക്കറുകളും പെയിന്റും ഉപയോഗിച്ചു മറച്ച വാഹനം അതിവേഗത്തില് കടന്നു പോകുന്നതിനെതിരെ നാട്ടുകാര് പരാതിപ്പെട്ടതിനാലാണു വാഹനം തടഞ്ഞു നിര്‍ത്തി പരിശോധിച്ചതെന്നായിരുന്നു മൂവാറ്റുപുഴ ഡി.വൈ.എസ്.പി കെ. ബിജുമോന് പറഞ്ഞത്.\n'ഏത് ഉടയതമ്പുരാനായാലും തൊഴുത്തില് കുത്തികളെ ചരിത്രം ജൂദാസായി അടയാളപ്പെടുത്തും; അവാര്‍ഡ് വലിച്ചെറിഞ്ഞവര്‍ക്ക് പടക്കം പൊട്ടുന്ന കൈയ്യടി': ലിജോ ജോസ് പെല്ലിശ്ശേരി\nThursday 3rd May 2018 10:15pm\n'ഇന്ത്യയിലെ ഏറ്റവും സത്യസന്ധതയുള്ള അവാര്‍ഡ്'; മികച്ച സംവിധായകനുള്ള സി.പി.സി പുരസ്‌കാരം ഏറ്റുവാങ്ങിയ ലിജോ ജോസ് പെല്ലിശ്ശേരി പറയുന്നു\nSunday 18th February 2018 7:13pm\nSaturday 5th August 2017 4:35pm


വൈദ്യുതി ചാര്‍ജ്: യാഥാര്‍ത്ഥ്യമെന്ത്?\nപെട്രോളിനും ഡീസലിനും ദിനംപ്രതി വിലകൂട്ടുകയാണ് കേന്ദ്രസര്‍ക്കാര്. അത് മറ്റെല്ലാ ഉല്‍പ്പനങ്ങളുടെ വിലവര്‍ദ്ധനവിനും കാരണമാകുമെന്നതും വസ്തുതയാണ്. എന്നാല് കേരളത്തിലെ പ്രതിപക്ഷം പെട്രോളിയം ഉല്‍പ്പനങ്ങളുടെ വിലവര്‍ദ്ധനയെക്കുറിച്ച് സംസാരിക്കുന്നില്ല. ഒരുപൈസപോലും വിലവര്‍ദ്ധിപ്പിച്ചിട്ടില്ലാത്ത വൈദ്യുതി ചാര്‍ജിനെക്കുറിച്ചാണ് അവര് ചര്‍ച്ചചെയ്യുന്നത്. എന്തുകൊണ്ടാണവരങ്ങനെ ചെയ്യുന്നതെന്നതിന് കൂടതല് വിശദീകരണം ആവശ്യമില്ല. കാരണം രാഷ്ട്രീയമായി അത്രമാത്രം പാപ്പരീകരിക്കപ്പെട്ടിരിക്കുകയാണവര്. കൊവിഡ്-19-നെ നേരിടുന്നതില് സാര്‍വദേശീയ തലത്തില് കേരളം അഭിനന്ദിക്കപ്പെടുകയുണ്ടായി. ജനജീവിത പ്രശ്നങ്ങളറിഞ്ഞ് ഇടപെട്ടതിലൂടെയാണതുണ്ടായത്. കേരളത്തിലെ പ്രതിപക്ഷത്തിന് അതില് കടുത്ത വൈക്ലബ്യമുണ്ട്. അതുകൊണ്ട് കുപ്രചരണത്തിനുള്ള കച്ചിത്തുരുമ്പുകളന്വേഷിക്കുകയാണവര്. ഒരുപൈസപോലും വര്‍ദ്ധിപ്പിച്ചിട്ടില്ലാത്ത വൈദ്യുതി ചാര്‍ജ് വര്‍ദ്ധിപ്പിച്ചതായി അവര് പ്രചരിപ്പിക്കുകയുമാണ്. സമീപദിവസങ്ങളിലായി കെഎസ്ഇബിക്കും അതിലെ ജീവനക്കാര്‍ക്കും വൈദ്യുതി വകുപ്പിനുമെതിരെ രാഷ്ട്രീയപ്രേരിതമായി ദുഷ്പ്രചരണങ്ങള് അഴിച്ചുവിട്ടുകൊണ്ടിരിക്കുകയാണ്. മുഖ്യധാരാമാധ്യമങ്ങളേയും സാമൂഹ്യ മാധ്യമങ്ങളേയുമെല്ലാം അതിനായി അവര് ദുരുപയോഗിക്കുകയാണ്. ആസൂത്രിതവും സംഘടിതവുമായാണത് ചെയ്തുകൊണ്ടിരിക്കുന്നത്. അതുവഴി നിഷ്കളങ്കരായ ചിലരെയുള്‍പ്പെടെ തെറ്റിദ്ധരിപ്പിക്കാന് അവര്‍ക്ക് സാധിച്ചിട്ടുണ്ട്. ഒരുകാര്യത്തില് ആര്‍ക്കും സംശയം വേണ്ട, കെഎസ്ഇബിയുടെ ഉപഭോക്താക്കള് ഉപയോഗിക്കാത്ത ഒരു യൂണിറ്റ് വൈദ്യുതിക്കുപോലും പണം നല്‍കേണ്ടിവരില്ല. നിയമപ്രകാരമല്ലാത്ത ഒരു പൈസയും ആരില് നിന്നും വാങ്ങുകയുമില്ല. കെഎസ്ഇബി കേരളത്തിലെ ജനങ്ങളുടെ സ്ഥാപനമാണ്. ജനങ്ങളുടെ നന്മയാണ് ലക്ഷ്യം.\nഇല്ല. അതുമാത്രമല്ല വൈദ്യുതി നിരക്കില് മാറ്റം വരുത്തുന്നതിന് കെഎസ്ഇബിക്കും സംസ്ഥാന സര്‍ക്കാരിനും അധികാരമില്ല. വൈദ്യുതിയുടെ വിലയില് മാറ്റം വരുത്തുന്നതിന് നേരത്തെ സംസ്ഥാന സര്‍ക്കാരുകള്‍ക്ക് അവകാശമുണ്ടായിരുന്നു. എന്നാല് ഇപ്പോള് നിലനില്‍ക്കുന്ന കേന്ദ്രനിയമത്തിലൂടെ അതില്ലാതാക്കപ്പെട്ടിട്ടുണ്ട്. ഇപ്പോള് വൈദ്യുതി താരിഫ് നിര്‍ണ്ണയിക്കുന്നതിനുള്ള അവകാശം ഇലക്ട്രിസിറ്റി റഗുലേറ്ററി കമ്മീഷനാണ്. അവര് അത് തീരുമാനിക്കേണ്ടത് ബഹുജനങ്ങളുടെ കൂടി അഭിപ്രായങ്ങളും നിര്‍ദ്ദേശങ്ങളും കേട്ടതിനുശേഷമായിരിക്കണമെന്നും നിയമത്തില് പറയുന്നു.\nവൈദ്യുതി ബില് പൊതുസ്ഥിതി\nകേരളത്തില് ഉപഭോക്താക്കളെ പൊതുവില് ഗാര്‍ഹികം, ഗാര്‍ഹികേതരം എന്നിങ്ങനെ വിഭജിക്കാം. ഗാര്‍ഹികേതരത്തില് തന്നെ കാര്‍ഷികം, വാണിജ്യം, വ്യവസായം, പൊതുസേവന കേന്ദ്രങ്ങള് എന്നിങ്ങനെയും തരംതിരിക്കാം. അതില് സമൂഹത്തിലെ താഴേക്കിടയിലുള്ളവര്‍ക്ക് സഹായകരമായ സ്ലാബ് സമ്പ്രദായമാണ് കേരളത്തിലുള്ളത്. കേരളത്തില് നടന്നിട്ടുള്ള നിരവധി ബഹുജനസമരങ്ങളുടെ കൂടി ഫലമായാണ് അത്തരത്തിലൊരു സംവിധാനം രൂപപ്പെട്ടുവന്നത്. മറ്റ് സംസ്ഥാനങ്ങളുമായി താരതമ്യം ചെയ്യുമ്പോഴാണതിന്‍റെ നേട്ടം മനസിലാക്കാനാകുക. കോണ്‍ഗ്രസിന്‍റെ എഐസിസി മെമ്പറായ നിധിന് റാവത്ത് വൈദ്യുതി മന്ത്രിയായ മഹാരാഷ്ട്രയില് ഗാര്‍ഹിക ഉപഭോക്താക്കള്‍ക്ക് 100 യൂണിറ്റിന് 591 രൂപയും ബിജെപി നേതാവ് മുഖ്യമന്ത്രിയായ കര്‍ണാടകത്തില് ഗാര്‍ഹിക ഉപഭോക്താക്കള്‍ക്ക് 100 യൂണിറ്റിന് 536 രൂപയും വേണ്ടിവരും. എന്നാല് കേരളത്തിലത് 342.5 രൂപമാത്രമാണ്. കേരളത്തെക്കാള് വന്‍കിട ഉപഭോക്താക്കള് വളരെയേറെയുള്ള സംസ്ഥാനങ്ങളാണ് ഇവ രണ്ടുമെന്നത് ആലോചിക്കണം. ഇന്ത്യയില് വൈദ്യുതി സംസ്ഥാനത്തിനുപുറത്തുനിന്നും വാങ്ങേണ്ടിവരുന്ന വിതരണകമ്പനികളെയെടുത്താല് താഴേക്കിടയിലുള്ളവര്‍ക്ക് ഏറ്റവും കുറഞ്ഞനിരക്കില് വൈദ്യുതി വിതരണം നടത്തുന്ന സംസ്ഥാനങ്ങളിലൊന്നാണ് കേരളം. ഉയര്‍ന്ന ഗാര്‍ഹിക ഉപഭോക്താക്കള്‍ക്ക് വൈദ്യുതിക്ക് ഉയര്‍ന്ന നിരക്കു നിശ്ചയിച്ചത് കേരളത്തില് നടന്ന നിരവധി ചര്‍ച്ചകളുടെകൂടി ഫലമായാണ്. വീടുകളിലെ വൈദ്യുതി ഉപഭോഗം അത്യാവശ്യത്തിനു മാത്രമായി പരിമിതിപ്പെടുത്തുകയെന്ന ഉദ്ദേശ്യമതിനുണ്ട്. സാധാരണ നിലയില് ഒരു വീട്ടില് ആവശ്യമായി വരുന്ന വൈദ്യുതി പ്രതിദിനം എട്ടു യൂണിറ്റാണ് കണക്കാക്കപ്പെട്ടിട്ടുള്ളത്. അതുപ്രകാരം മുപ്പത് ദിവസത്തേക്ക് 240 യൂണിറ്റെന്ന് വരും. പ്രകൃതി വിഭവങ്ങളുടെ ദുരുപയോഗത്തിനെതിരായി നടക്കുന്ന സമരങ്ങളും പ്രചരണങ്ങളും അതില് നല്ല സ്വാധീനം ചെലുത്തിയിട്ടുണ്ട്. അമിതമായി പ്രകൃതിവിഭവങ്ങള് കൊള്ളയടിക്കുന്നതും നശിപ്പിക്കുന്നതും, അത് എന്തിനുവേണ്ടിയാണെങ്കിലും, വൈദ്യുതിക്ക് വേണ്ടിയാണെങ്കിലും, അനുവദിക്കാന് പാടില്ലെന്ന സമീപനങ്ങളാണ് അതിനുകാരണമായത്.\nവൈദ്യുതി ബില് തുകയുടെ കണക്കുകൂട്ടല്\nഉപയോഗിച്ച വൈദ്യുതിയുടെ യൂണിറ്റിനെ അടിസ്ഥാനപ്പെടുത്തിയാണ് വൈദ്യുതി ചാര്‍ജ് കണക്കാക്കുന്നത്. എത്ര യൂണിറ്റ് വൈദ്യുതി ഉപയോഗിച്ചു എന്നതാണ് നോക്കേണ്ടത്. യൂണിറ്റിന്‍റെ ഏറ്റക്കുറച്ചിലുകള് വൈദ്യുതി ചാര്‍ജിനെ ബാധിക്കും. കേരളത്തില് ഇലക്ട്രോണിക് മീറ്ററുകളാണ് പൊതുവില് ഉപയോഗിക്കുന്നത്. ഇലക്ട്രോണിക് മീറ്ററുകളിലെ റീഡിങ് നോക്കുന്നത് മെക്കാനിക്കല് മീറ്ററുകളെക്കാള് സൗകര്യപ്രദമാണ്. മീറ്ററിന്‍റെ പ്രവര്‍ത്തനം കൃത്യമാണോയെന്നറിയാന് മീറ്റര് ടെസ്റ്റ് നടത്താനാകുന്നതാണ്. മീറ്ററുകളില് കൃത്യമായിത്തന്നെ ഉപയോഗിക്കപ്പെട്ട വൈദ്യുതിയുടെ യൂണിറ്റ് അക്കത്തില് രേഖപ്പെടുത്തിയിട്ടുണ്ടാകും. മീറ്ററിലുള്ള യൂണിറ്റിനെ തൊട്ടുമുന്‍പിലത്തെ മീറ്റര് റീഡിങ്ങില് നിന്നും കുറച്ചാല് ഉപഭോക്താവ് ഉപയോഗിച്ച വൈദ്യുതിയുടെ യൂണിറ്റ് എത്രയെന്ന് മനസിലാക്കാനാകും. അതുപ്രകാരം കിട്ടുന്ന യൂണിറ്റിനെ ഉപഭോക്താവിന് അനുവദിക്കപ്പെട്ടിട്ടുള്ള യൂണിറ്റ് നിരക്കുകൊണ്ട് ഗുണിച്ചാല് വൈദ്യുതി ചാര്‍ജ് ലഭിക്കും. നിയമപ്രകാരമുള്ള മറ്റ് നികുതികള്‍കൂടി ചേര്‍ത്തായിരിക്കും മൊത്തം ബില് തുക. സമീപകാലത്തായി സ്മാര്‍ട്ട് മീറ്ററുകളുടെ ഉപയോഗം വര്‍ദ്ധിച്ചുവരുന്നുണ്ട്. അതിലൂടെ പ്രതിനിമിഷ ഉപഭോഗം തന്നെ കണക്കുകൂട്ടാനാകും. 2022 ഓടുകൂടി പൂര്‍ണമായും സ്മാര്‍ട് മീറ്ററാക്കിമാറ്റണമെന്നാണ് കേന്ദ്രം പറയുന്നത്. പക്ഷെ പ്രശ്നം സ്മാര്‍ട്ട് മീറ്ററിന് വേണ്ടിവരുന്ന വിലയാണ്. ഒരു സ്മാര്‍ട്ട് മീറ്ററിന് അയ്യായിരം രൂപയിലധികം വിലവരും. അത് കേരളത്തിലെ വലിയ ശതമാനം ഉപഭോക്താക്കളുടെയും വാര്‍ഷിക വൈദ്യുതി ബില്ലിനേക്കാള് കൂടുതലാണ്. അപ്പോള് അത്രയും വിലവരുന്ന മീറ്റര് സ്ഥാപിക്കുന്നതിനുള്ള കാശ് കണ്ടെത്താന് പാവപ്പെട്ടവരായ ഉപഭോക്താക്കളോട് പറയാന് പറ്റില്ല.\nരണ്ടു മാസം നാലു മാസമായത്\nകെ.എസ്.ഇ.ബിയുടെ ബില്ലിങ് സോഫ്റ്റ് വെയര് കൊവിഡ് 19-ന് മുമ്പ് തന്നെ നിലവിലുള്ളതും കാര്യക്ഷമവുമാണ്. അതില് പറയുന്ന ഡോര് ലോക്ക് അഡ്ജസ്റ്റ്മെന്‍റ് (ഡിഎല്) എന്നതുകൊണ്ട് ഉദ്ദേശിക്കുന്നത് ഏതെങ്കിലും കാരണവശാല് റീഡിങ് ലഭിക്കാത്ത ഉപഭോക്താക്കള്‍ക്ക് ശരാശരി ബില്ല് നല്‍കിയതിനു ശേഷം അടുത്ത ബില് സൈക്കിളില് റീഡിങ് ലഭ്യമാകുമ്പോള് നേരത്തെ നല്‍കിയ ശരാശരി ബില് പുതുക്കുമ്പോള് വരുന്ന വ്യത്യാസമാണ്. പലപ്പോഴും വീടുകളില് മീറ്ററിരിക്കുന്ന സ്ഥലത്തേക്ക് മീറ്റര് റീഡര്‍ക്ക് പ്രവേശിക്കാന് കഴിയാതെവരും. ചിലപ്പോള് വീടിന്‍റെ ഗേറ്റ് പൂട്ടിയതിനാലാകാം അല്ലെങ്കില് വാതിലുകള് പൂട്ടിയതാകാം. അത്തരം ഘട്ടങ്ങളില് സപ്ലൈകോഡിലെ നിര്‍ദ്ദേശത്തിനനുസരിച്ച് ശരാശരി ബില് കൊടുക്കുകയാണ് ചെയ്യുക. കൊവിഡ് കാലത്ത് വീടുകളെല്ലാം തുറന്നിട്ടിരുന്നു. എന്നാല് നാടാകെ പൂട്ടിയതിനാല് മീറ്റര് റീഡിങ് എടുക്കാന് സാധിച്ചില്ല. അമ്പത് ശതമാനത്തിനടുത്ത് വീടുകളില് നാല് മാസത്തെ റീഡിങ് ഒന്നിച്ചാണെടുത്തത്. അത്തരം ഘട്ടത്തില് നാല് മാസക്കാലത്തെ റീഡിങ്ങിനെ പ്രതിമാസമാക്കി വിഭജിക്കുകയാണ് ചെയ്യുക. അപ്പോഴുണ്ടാകുന്ന സ്ലാബ് മാറ്റത്തെക്കുറിച്ചാണ് ചിലരുടെ ആശങ്ക. 10 കിലോവാട്ടിന് മുകളിലുള്ള ഉപഭോക്താക്കള്‍ക്ക് പ്രതിമാസ ബില്ലിങാണ്. അതില് താഴെയുള്ളവര്‍ക്കാണ് ദ്വൈമാസബില്ലിങ്. രണ്ടുമാസത്തെ ബില്ലെടുത്ത് അതിനെ നേര്‍പകുതിയാക്കി പ്രതിമാസമാക്കിയിട്ടാണ് സാധാരണ ബില് തയ്യാറാക്കാറ്. അപ്പോഴും പ്രതിമാസ മീറ്റര് റീഡിങ്ങിനെ അടിസ്ഥാനപ്പെടുത്തിയല്ല ബില് തയ്യാറാക്കുന്നത്. യുഡിഎഫ് കേരളം ഭരിക്കുമ്പോഴും ഇതുതന്നെയാണ് ചെയ്തിരുന്നത്. ഇത്തവണ അസാധാരണമായ സ്ഥിതിവിശേഷമാണുണ്ടായത്. അതിനാല് നാലുമാസത്തെ റീഡിങ് ഒന്നിച്ചെടുത്ത് അതിനെ നാലാക്കി വിഭജിച്ച് പ്രതിമാസമാക്കി വിലനിശ്ചയിക്കുന്നുവെന്ന് മാത്രം. അത്തരത്തില് വൈദ്യുതിയുടെ വിലനിശ്ചയിക്കുന്നതിലൂടെ കെഎസ്ഇബിക്കും വലിയ നഷ്ടമുണ്ടാകുന്നുണ്ടെന്നതാണ് യാഥാര്‍ത്ഥ്യം. ഉദാഹരണത്തിന് ഒരുകുടുംബം ലോക്ക് ഡൗണ് കാലത്തെ ഒരു മാസം മാത്രമാണ് അവരുടെ വീട്ടിലുണ്ടായതെന്ന് കരുതുക. അവരുടെ ഉപഭോഗം 502 യൂണിറ്റാണെന്നും സങ്കല്‍പ്പിക്കുക. അവര് ഉപയോഗിച്ചതു പ്രകാരമാണെങ്കില് എനര്‍ജി ചാര്‍ജ് 502 ഃ 7.90 = 3,966 ആയിരിക്കും. എന്നാല് നാലുമാസമായി അതിനെ വിഭജിക്കുമ്പോള് ഉപഭോക്താവിന്‍റെ ബില് നിരക്ക് കുറയുകയും അതുപ്രകാരം എനര്‍ജി ചാര്‍ജ് 1860 രൂപമാത്രമായി മാറുകയും ചെയ്യും. അപ്പോള് കെഎസ്ഇബിക്ക് ഉണ്ടാകുന്ന നഷ്ടം 2106 രൂപയാണെന്ന് പറയാനാകും. പക്ഷേ ഇന്നത്തെ പ്രത്യേക സാഹചര്യത്തില് അതിനെക്കുറിച്ച് ആശങ്കപ്പെടുന്നതില് കാര്യമുണ്ടെന്ന് കെഎസ്ഇബിക്ക് തോന്നുന്നില്ല. ബില്‍തീയതി നീണ്ടുപോകുന്നതിന് അനുസരിച്ച് സ്ഥാപനത്തിന് നഷ്ടമായിരിക്കും. നാലുമാസമെന്നത് പ്രതിമാസമാക്കുന്നതും പ്രതിമാസമെന്നത് പ്രതിദിനമാക്കുന്നതും കമ്പനിയുടെ ലാഭം മാത്രം കണക്കുകൂട്ടിയാല് നല്ല നിര്‍ദ്ദേശങ്ങളാണ്. ഇന്ത്യയിലെ സ്വകാര്യ വൈദ്യുതി കമ്പനികളാകെ ആവശ്യപ്പെടുന്നതും അതുതന്നെയാണ്.\nവര്‍ദ്ധനവ് കേരളത്തില് മാത്രമോ?\nഗാര്‍ഹിക ഉപഭോക്താക്കളുടെ ഉപയോഗത്തില് കേരളത്തില് മാത്രമല്ല ഇന്ത്യയില് എല്ലായിടത്തും പൊതുവില് വര്‍ദ്ധനവുണ്ടായിട്ടുണ്ട്. മഹാരാഷ്ട്രയില് ലോക്ഡൗണ് സമയത്ത് അഞ്ചിരട്ടിയിലധികം യൂണിറ്റുകള് ഉപയോഗിച്ച നിരവധി ബില്ലുകള് കാണുകയുണ്ടായി. ഇന്ത്യയിലെ പല സംസ്ഥാനങ്ങളിലും അതുകാണാന് കഴിയും. എന്നാല് അതിന്‍റെ സ്വാഭാവത്തില് വ്യത്യാസമുണ്ട്. കര്‍ണാടക അതിനൊരു ഉദാഹരണമാണ്. മംഗലാപുരത്ത് വലിയ നിലയില് ഉപഭോഗ വര്‍ദ്ധനവുണ്ടായപ്പോള് ബാഗ്ലൂരില് താരതമ്യേന കുറവാണ്. കാരണം കേരളവുമായി ചേര്‍ന്നുകിടക്കുന്ന മംഗലാപുരത്ത് കടുത്ത ചൂടാണെങ്കില് ബാഗ്ലൂരിലെ കാലാവസ്ഥ വ്യത്യസ്തമാണ്. മിതോഷ്ണ സാഹചര്യത്തില് ഉപയോഗിക്കുന്ന വൈദ്യുതിയായിരിക്കില്ല കടുത്ത ചൂട് സമയത്ത് വീടുകളില് മനുഷ്യരുപയോഗിക്കുക. കേരളത്തെയെടുത്താല് നവംബര്-ഡിസംബര് മാസങ്ങളില് ഉപയോഗിക്കുന്ന അളവിലുള്ള വൈദ്യുതിയായിരിക്കില്ല അതേ ഉപഭോക്താവ് മാര്‍ച്ച്-ഏപ്രില് മാസങ്ങളില് ഉപയോഗിക്കുക. അതിനൊപ്പം കാണേണ്ടകാര്യം, വൈദ്യുതി യന്ത്രോപകരണങ്ങള് ഉപയോഗിക്കുന്നത് ഓരോവര്‍ഷവും കൂടിക്കൊണ്ടിരിക്കുന്നു എന്നതാണ്. കേരളത്തില് രണ്ട് പതിറ്റാണ്ടിനിടയില് വൈദ്യുതി ഉല്‍പാദനത്തില് 30 ശതമാനത്തില് താഴെയാണ് വര്‍ദ്ധനവുണ്ടായതെങ്കില് ഉപഭോഗത്തില് മൂന്ന് ഇരട്ടിയിലധികം വര്‍ദ്ധനവുണ്ടായിരിക്കുന്നു. കേരളത്തില് ആളോഹരി വാര്‍ഷിക വൈദ്യുതി ഉപഭോഗത്തിന്‍റെ വര്‍ദ്ധന നോക്കുക, 1990-91ല് 185 യൂണിറ്റായിരുന്നുവെങ്കില് 1996-97 ല് 224 യൂണിറ്റായും 2015-16ല് 565 യൂണിറ്റായും 2018-19-ല് 639 യൂണിറ്റായും അത് വര്‍ദ്ധിച്ചു. അതില് ഗാര്‍ഹിക ഉപഭോഗ വര്‍ദ്ധന വളരെ പ്രധാനമാണ്. ആളോഹരി ഊര്‍ജ ഉപയോഗം അമേരിക്കയുള്‍പ്പെടെയുള്ള വികസിത മുതലാളിത്ത രാജ്യങ്ങളില് വളരെ കൂടുതലാണ്. ഇന്ത്യയില് കുറവുമാണ്. ഒരു കുടുംബം ഉപയോഗിക്കുന്ന വൈദ്യുതിയുടെ അളവിലെ വര്‍ദ്ധനയെ സാമൂഹ്യ വികസനത്തിന്‍റെ സൂചികകളിലൊന്നായാണ് അന്ത്രാഷ്ട്ര തലത്തില് വിലയിരുത്തുന്നത്.\nഗാര്‍ഹിക ഉപഭോഗം വര്‍ദ്ധിക്കുന്നതിന് പലകാരണങ്ങളുണ്ട്. ഇത്തവണ കൊവിഡ് കാലം വര്‍ദ്ധനവിന്‍റെ തോതിനെ മൂര്‍ച്ചിപ്പിച്ചിട്ടുണ്ട്. ഗാര്‍ഹിക ഉപഭോഗത്തിന്‍റെ കണക്കെടുത്താല് ഏപ്രില് മെയ് മാസങ്ങളില് വര്‍ദ്ധന വളരെ വലുതാണ്. മെയ് മാസത്തെ ഗാര്‍ഹിക ഉപഭോഗംമെന്നത് 9800 ലക്ഷം യൂണിറ്റാണ്. അറിയേണ്ടത് തൊട്ടുമുമ്പത്തെ ആറുമാസക്കാലത്തെ ഉപഭോഗത്തിന്‍റെ ശരാശരിയെന്നത് 6000 ലക്ഷം യൂണിറ്റ് മാത്രമായിരുന്നു. അപ്പോള്‍തന്നെ വര്‍ദ്ധനവിന്‍റെ ആഴം വ്യക്തമാണ്. കേന്ദ്രസര്‍ക്കാര് ലോക്ക് ഡൗണ് പ്രഖ്യാപിക്കുന്നതിനു മുമ്പുതന്നെ കേരളം ലോക്ക്ഡൗണ് പ്രഖ്യാപിച്ചിരുന്നു. വീടുകളില് നിന്നും പുറത്തിറങ്ങാതെ കുടുംബാഗങ്ങളാകെ വീട്ടില് കഴിയുകയാണുണ്ടായത്. വീട്ടിലിരുന്നുകൊണ്ട് തങ്ങളുടെ ജോലികള് ചെയ്തവരുമുണ്ട്. പുറത്തുപോയി തൊഴിലെടുക്കുന്നവരുടെ വീടുകളില് നേരത്തെയുണ്ടായിരുന്ന ഉപഭോഗത്തിന്‍റെ രീതി മാറി. സാധാരണഗതിയില് രാവിലെ എഴുന്നേറ്റാല് ജോലി സ്ഥലത്തേക്ക് പോകേണ്ട തിരക്കിനിടയില് വളരെ പരിമിതമായ വൈദ്യുതിഉപകരണങ്ങള് പ്രവര്‍ത്തിപ്പിക്കാനുള്ള സമയമേ അവര്‍ക്കുണ്ടായിരുന്നുള്ളൂ. എന്നാല് അവര് വീട്ടില്‍തന്നെ പൂര്‍ണസമയവും ചെലവഴിക്കുമ്പോള് സ്ഥിതി അങ്ങനെയായിരിക്കില്ല. പുസ്തകം വായിക്കാന് പകല്‍സമയത്ത് ലൈറ്റ് ഓണ്‍ചെയ്തേക്കാം. ടിവി കൂടുതല് സമയം പ്രവര്‍ത്തിപ്പിക്കുന്നനിലയുണ്ടാകും. അതിലൂടെയെല്ലാം വൈദ്യുതി ഉപഭോഗം വര്‍ദ്ധിക്കും. ഫ്രിഡ്ജ് ഉള്ള വീടാണെങ്കില് നേരത്തേതിനെക്കാള് കൂടുതല് പ്രാവശ്യം അത് തുറക്കുകയും അടയ്ക്കുകയും ചെയ്യും. അതുകാരണം ഫ്രിഡ്ജിനകത്ത് പ്രവേശിച്ച ചൂട് വായുവിനേ തണുപ്പിക്കുന്നതിന് കണ്ടന്‍സര് കോയിലിന് കൂടുതലായി പ്രവര്‍ത്തിക്കേണ്ടിവരും. അത് ഫ്രിഡ്ജ് ഉപയോഗിക്കുമ്പോള് വേണ്ടിവരാറുള്ള ശരാശരി ഉപഭോഗത്തിന്‍റെ മടങ്ങുകള് അധികം വൈദ്യുതി ഉപയോഗിക്കാന് കാരണമാകും. കൂടാതെ വീട്ടില് തന്നെ ആളുകളുണ്ടാകുമ്പോള് വെള്ളത്തിന്‍റെ ഉപയോഗം കൂടും. അതുകാരണം വെള്ളത്തിനായി മോട്ടോര് കൂടുതലായി പ്രവര്‍ത്തിപ്പിക്കുകയും ചെയ്യും. വീട്ടിലെ ചെടികള് നനയ്ക്കുന്നതിന് മോട്ടോര് ഉപയോഗിച്ച് വെള്ളം കൂടുതലായി പമ്പുചെയ്തേക്കാം. കടുത്ത ചൂടുമൂലം ഫാന്, എസി എന്നിവയുടെ ഉപയോഗവും വര്‍ദ്ധിപ്പിക്കും. ഫാന് ആയാലും എസി ആയാലും രാത്രികാലത്തെകാലത്തേക്കാള് കൂടുതലായി പകലാണ് ഇത്തരം സന്ദര്‍ഭങ്ങളില് ഉപയോഗിക്കാനിടയാകുക. ഉപയോഗ രീതിയിലും പകലും രാത്രിയും തമ്മില് വ്യത്യാസമുണ്ട്. രാത്രികാലങ്ങളില് എ സി ഉപയോഗിക്കുമ്പോള് മുറിക്കകത്ത് എയര്‍കണ്ടീഷണര് നിശ്ചിതഊഷ്മാവ് ക്രമപ്പെടുത്തിയാല് അതില് ഏറെ സമയത്തേക്ക് വ്യത്യാസം വരാനിടയില്ല. കാരണം വാതിലുകള് തുടര്‍ച്ചയായി അടയ്ക്കുകയും തുറക്കുകയും ചെയ്യുന്നനിലയുണ്ടാകില്ല. എന്നാല് പകല് സമയത്ത് റൂമിന്‍റെ വാതിലുകള് കൂടുതല് പ്രാവശ്യം തുറക്കപ്പെടുന്നത് സ്വാഭാവികമാണ്. ഓരോതവണ വാതിലുകള് തുറക്കുമ്പോഴും ഊഷ്മാവ് ക്രമപ്പെടുത്താന് വേണ്ടി ശീതീകരണ ഉപകരണത്തിന് കൂടുതലായി പ്രവര്‍ത്തിക്കേണ്ടിവരും. അതിനുപുറമെ ഓഫീസുകളില് ഉപയോഗിച്ചിരുന്ന കമ്പ്യൂട്ടറുകളും മറ്റും വീടുകളില് ഉപയോഗിക്കുന്ന നിലയുണ്ടായി. അങ്ങനെ എല്ലാ വര്‍ഷവുമുണ്ടാകുന്ന ശരാശരിവര്‍ദ്ധനവിനൊപ്പം കോവിഡ് കാലത്തെ ലോക്ക് ഡൗണ് കൂടി ഉപഭോഗവര്‍ദ്ധനവിനെ തീവ്രമാക്കി. ഗാര്‍ഹിക വൈദ്യുതിയുടെ ഉപഭോഗം മാത്രമാണ് അത് വര്‍ദ്ധിപ്പിച്ചത്. എന്നാല് വ്യവസായം, വാണിജ്യം തുടങ്ങിയ മേഖലകളില് ഉപഭോഗം വളരെക്കുറവായിരുന്നു.\nഉണ്ട്. നിയമപ്രകാരമുള്ള ചുമതലയാണത്. കെഎസ്ഇബി ഒരു ഉപഭോക്താവിന് വൈദ്യുതി ബില് നല്‍കുന്നതും തുക പിരിച്ചെടുക്കുന്നതും സപ്ലൈ കോഡ് 2014-നെ അടിസ്ഥാനമാക്കിയാണ്. അതിന്‍റെ 124 -ാം വകുപ്പില് മീറ്റര് റീഡിങ് എടുക്കാത്ത സാഹചര്യത്തില് എങ്ങനെയാണ് ബില് നല്‍കേണ്ടതെന്ന് വ്യക്തമാക്കിയിട്ടുണ്ട്. ഉപഭോക്താവിന്‍റെ വീട്ടിലെ മീറ്ററിന്‍റെ റീഡിങ് എടുക്കാനാകാതായാല് തൊട്ടു മുന്‍പിലത്തെ മൂന്നു മാസത്തെ അല്ലെങ്കില് മൂന്ന് ബില്ലിങ് സൈക്കിളിലെ ശരാശരി ഉപഭോഗത്തെ അടിസ്ഥാനപ്പെടുത്തിയാണ് ബില് തുക കണക്കാക്കേണ്ടത്. വീടുകളും സ്ഥാപനങ്ങളും തുറന്നിട്ടുണ്ടോ ഇല്ലയോ എന്നതിന്‍റെ അടിസ്ഥാനത്തിലല്ല, മുന്‍കാല ഉപഭോഗത്തിന്‍റെ അടിസ്ഥാനത്തിലാണ് ബില് തയ്യാറാക്കുക. അതിനെ ഉപഭോക്താവിന്‍റെ ശരിയായ ഉപയോഗത്തിന്‍റെ വിലയായി കണക്കുകൂട്ടരുത്. അത് ശരിയായ ഉപയോഗത്തേക്കാള് ചിലപ്പോള് കൂടുതലായിരിക്കാം അല്ലെങ്കില് കുറവായിരിക്കാം. അങ്ങനെയല്ലാതെ അത് തയ്യാറാക്കാനാകില്ലല്ലോ. ആ ബില്ലില് രേഖപ്പെടുത്തിയ വൈദ്യുതി ഉപഭോഗം കുറവും യഥാര്‍ത്ഥ ഉപഭോഗം കൂടുതലുമാണെങ്കില് ബാക്കിവരുന്ന യൂണിറ്റ് കൂട്ടിച്ചേര്‍ത്തുകൊണ്ടായിരിക്കും തൊട്ടടുത്ത ബില് നല്‍കുക. ബില്ലില് രേഖപ്പെടുത്തിയ ഉപഭോഗം കൂടുതലായിരിക്കുകയും ഉപഭോക്താവ് പ്രസ്തുത ബില് തുക അടയ്ക്കുകയും ചെയ്തിട്ടുണ്ടെങ്കില് തൊട്ടടുത്ത ബില്ലില് നിന്നും അത് കുറവ് ചെയ്തുകൊടുക്കുകയോ അല്ലെങ്കില് ഉപഭോക്താവിന്‍റെ അക്കൗണ്ടിലേക്ക് മാറ്റിക്കൊടുക്കുകയോ ചെയ്യും.\nവീട്ടില് ഒരു ബള്‍ബു മാത്രം, എന്നിട്ടുമെന്താണ്?\nഎന്‍റെ വീട്ടില് ഒരു ബള്‍ബുമാത്രമാണെന്നും എനിക്ക് പതിനായിരം രൂപയ്ക്കടുത്താണ് ബില്ലെന്നുമുള്ള പരാതികള് പലപ്പോഴും ഉണ്ടാകാറുണ്ട്. അത്തരത്തിലുള്ള പരാതികള് കോവിഡ് കാലത്തുമാത്രമല്ല അതിനുമുമ്പും ഉണ്ടായിട്ടുണ്ട്. അതിന്‍റെ കാരണം അതത് സ്ഥലങ്ങളില് പ്രത്യേകമായി പരിശോധിച്ചാലാണ് പറയാന് കഴിയുക. ഉപഭോക്താവിന്‍റെ ഉത്തരവാദിത്വത്തിലുള്ള സ്ഥലത്ത് ഉപയോഗിച്ച വൈദ്യുതിയാണ് മീറ്ററില് കാണിക്കുക. എന്നാല് അത് എല്ലായ്പ്പൊഴും ശരിയായ അര്‍ത്ഥത്തില് ഉപഭോക്താവ് ഉപയോഗിച്ചതായിരിക്കണമെന്നില്ല. വൈദ്യുതി ഷോര്‍ട്ട് സര്‍ക്യൂട്ട് അല്ലെങ്കില് എര്‍ത്ത് ലീക്കേജ് കാരണം മീറ്ററില് ഉയര്‍ന്ന ഉപഭോഗം കാണിച്ച നിരവധി അനുഭവങ്ങളുണ്ട്. വൈദ്യുതീകരണവേളയില് ഉപയോഗിക്കുന്ന ഇലക്ട്രോണിക് സാധനങ്ങളുടെ നിലവാരക്കുറവായിരിക്കും പലപ്പൊഴും പ്രശ്നക്കാരന്. അതിനൊരു പരിഹാരമായിട്ടാണ് എര്‍ത്ത് ലീക്ക് സര്‍ക്യൂട്ട് ബ്രേക്കര് (ഇഎല്‍സിബി) നിര്‍ബന്ധമാക്കിയത്. അതുപയോഗിച്ചാല് നിശ്ചിത മില്ലി ആംപിയറില് അധികം വൈദ്യുതി മണ്ണിലേക്ക് പോയാല് പിന്നീട് വൈദ്യുതി ഉപകരണങ്ങളിലേക്ക് വൈദ്യുതി പ്രവഹിക്കില്ല. വൈദ്യുതി ഷോക്കേറ്റുള്ള അപകടങ്ങളും ഒഴിവാക്കാന് അതു സഹായിക്കും. തദ്ദേശസ്വയംഭരണ സ്ഥാപനങ്ങളുമായി ചേര്‍ന്ന് പിന്നണിയില്‍ക്കിടക്കുന്നവരുടെ വീടുകളില് ഇഎല്‍സിബി സ്ഥാപിക്കുന്നതിനുള്ള ശ്രമങ്ങള് നടന്നുവരുന്നുണ്ട്. കേരള സര്‍ക്കാരിന്‍റെ ഊര്‍ജ കേരളമിഷന്‍റെ ഭാഗമായുള്ള ഇ സെയ്ഫ് പദ്ധതിയുടെ ലക്ഷ്യങ്ങളില് ഇതുകൂടി ഉള്‍പ്പെടുന്നു.\nപ്രളയ സമയത്തും ഇപ്പോഴുമെല്ലാം കെഎസ്ഇബി ജീവനക്കാര് മികച്ച പ്രവര്‍ത്തനമാണ് നടത്തിക്കൊണ്ടിരിക്കുന്നത്. ജനങ്ങള്‍ക്കൊപ്പമെന്നത് കെഎസ്ഇബി പ്രയോഗവല്‍ക്കരിക്കുകയാണ്. കൊവിഡ് കാലത്തെ തീരുമാനങ്ങള് നോക്കുക: മീറ്റര്‍ചെയ്യപ്പെട്ട ബില് തുക അടയ്ക്കുന്നതിനുള്ള സമയം തൊട്ടടുത്ത ബില് കാലാവധിയേക്കാള് നീട്ടി നല്‍കിയതും, ഉപഭോക്താക്കള്‍ക്ക് മൂന്നു തവണ വ്യവസ്ഥകള് അനുവദിക്കുകയും ചെയ്തത് ആദ്യ സംഭവമാണ്. അങ്ങനെ നീട്ടിനല്‍കിയപ്പോള് അതിന് പലിശ ഈടാക്കിയിട്ടില്ല. അതും ബോര്‍ഡിന്‍റെ ചരിത്രത്തിലെ ആദ്യ സംഭവമാണ്. അതിനുപുറമെ തുറന്നതോ തുറക്കാത്തതോയെന്ന വേര്‍തിരിവില്ലാതെ എല്ലാ സ്ഥാപനങ്ങള്‍ക്കും അവര് നിര്‍ബന്ധമായും അടയ്ക്കേണ്ട ഫിക്സഡ് ചാര്‍ജിന്‍റെ 25 ശതമാനം ഇളവ് ചെയ്തുകൊടുത്തു. അതിനുപുറമെ ബാക്കിവരുന്ന തുക ആറുമാസത്തിനിടെ അടച്ചാല് മതിയെന്നും തീരുമാനിക്കുകയുണ്ടായി. തുറക്കാതെയും ബില്ലുനല്‍കിയെന്ന് പരാതിപ്പെടുന്നവര് തീര്‍ച്ചയായും അറിയേണ്ട കാര്യമാണത്. ഗാര്‍ഹിക ഉപഭോക്താക്കള് അവരുടെ മൂന്ന് മാസത്തെ ശരാശരി ബില്ലിന് തുല്യമായതുക എല്ലാവര്‍ഷവും അഡീഷണല് ക്യാഷ് ഡിപ്പോസിറ്റായി (എ.സി.ഡി) നല്‍കേണ്ടതുണ്ട്. എന്നാല് ഇത്തവണ അത് വാങ്ങുന്നത് ഒഴിവാക്കികൊടുത്തിരിക്കുകയാണ് കെഎസ്ഇബി. ഇത്തരത്തിലുള്ള തീരുമാനങ്ങള് ഇന്ത്യയില് മറ്റൊരു സംസ്ഥാനത്തും കാണാന് കഴിയില്ല. ഗുജറാത്തും യുപിയും രാജാസ്തനുമെല്ലാം അതില്‍പ്പെടും. അതിനൊപ്പം അറിയേണ്ട കാര്യം മംഗലാപുരത്ത് വൈദ്യുതി വിതരണം നടത്തുന്ന മെസ്കോം ജൂണ് 30 നകം ബില് തുകയടച്ചില്ലെങ്കില് വൈദ്യുതി കണക്ഷന് വിച്ചേദിക്കുമെന്ന് പത്രപ്രസ്താവന പുറപ്പെടുവിച്ചിരിക്കുകയാണ്.\nബില് മനസിലാക്കാനുള്ള പ്രയാസം\nകേരളത്തില് ഇന്ന് ഉപഭോക്താക്കള്‍ക്ക് പിഡിഎ മെഷീന് ഉപയോഗിച്ചാണ് ബില് നല്‍കുന്നത്. ഇതില് മലയാളത്തിലും ഇംഗ്ലീഷിലും ബില് തയ്യാറാക്കാനുള്ള സംവിധാനമുണ്ട്. എന്നാല് പലരും പ്രായോഗിക സൗകര്യം കണക്കിലെടുത്ത് ഉപഭോക്താക്കള്‍ക്ക് ഇംഗ്ലീഷിലാണ് ബില് നല്‍കുന്നത്. കേരളത്തില് വൈദ്യുതിബില് മലയാളത്തില് നല്‍കുന്നതാണ് കൂടുതല് ഉചിതമെന്നതില് തര്‍ക്കമില്ല. മലയാളം അറിയാത്തവരായ ഉപഭോക്താക്കള്‍ക്ക് ഇംഗ്ലീഷില് ബില് നല്‍കുന്നതില് തെറ്റില്ല. എന്നാല് മലയാളികള്‍ക്ക് നല്‍കുമ്പോള് മലയാളത്തിനായിരിക്കണം പ്രാമുഖ്യം. ബില്ലില് ഉപയോഗിക്കുന്ന പദങ്ങള് ഏറ്റവും സാധാരണക്കാര്‍ക്കുകൂടി മനസിലാകുന്നതിന് ആവശ്യമായ മാറ്റങ്ങള് ഇനിയും ആവശ്യമാണ്. അതിനുള്ള ശ്രമങ്ങള് അടിയന്തര പ്രാധാന്യത്തോടെ ശക്തിപ്പെടുത്തും. സുതാര്യതയാണ് കെഎസ്ഇബിയുടെ ബില്ലിങ്ങിന്‍റെ സവിശേഷത. അതിലൊരു വിട്ടുവീഴ്ചയും അനുവദിക്കില്ല.\nകേരളത്തിലെ വൈദ്യുതി മേഖലയ്ക്ക് കൊവിഡ് കാലത്തെ പ്രശ്നങ്ങളെ നേരിടുന്നതിനുവേണ്ടി കേന്ദ്രം യാതൊരു സഹായവും നല്‍കിയിട്ടില്ല. കേരളത്തിലെ 1 കോടി 30 ലക്ഷത്തോളം വരുന്ന ഉപഭോക്താക്കളില് ബഹുഭൂരിപക്ഷത്തിനും മാര്‍ച്ച്, ഏപ്രില് മാസങ്ങളില് അവരുടെ ബില് തുക അടയ്ക്കാന് സാധിച്ചിരുന്നില്ല. എന്നാല്, ഇതേ അവസരത്തില് പുറെമേ നിന്നു വാങ്ങുന്ന വൈദ്യുതിയുടെ വില കെ.എസ്.ഇ.ബിക്ക് നല്‍കേണ്ടിവന്നു. അതിനൊപ്പം കെഎസ്ഇബിയുമായി ബന്ധപ്പെട്ട് ഉപജീവനം നടത്തുന്ന മുപ്പത്തയ്യായിരത്തിലധികം വരുന്ന ജീവനക്കാരുടെ വേതനം മുടങ്ങാതിരിക്കാനുള്ള ജാഗ്രതയും കെഎസ്ഇബി കാണിക്കുകയുണ്ടായി. വൈദ്യുതി കമ്പനികളുടെ പ്രവര്‍ത്തനങ്ങളില് സംസ്ഥാന സര്‍ക്കാരുകളുടെ ഇടപെടലുകള് വിലക്കിക്കൊണ്ടിരിക്കുകയാണ് കേന്ദ്രസര്‍ക്കാര്. വൈദ്യുതിയിനത്തില് ക്രോസ് സബ്സിഡി നല്‍കുന്നത് അവസാനിപ്പിക്കണമെന്നാണ് കേന്ദ്രത്തിന്‍റെ അഭിപ്രായം. അതിനെ അവഗണിച്ചുകൊണ്ടാണ് കെഎസ്ഇബി പ്രവര്‍ത്തിച്ചുകൊണ്ടിരിക്കുന്നത്. വൈദ്യുതി വിതരണത്തിന്‍റെ എല്ലാ ചെലവുകളും ഉപഭോക്താക്കളില് നിന്നും വാങ്ങണമെന്നാണ് കേന്ദ്ര സര്‍ക്കാര് കോണ്‍ഗ്രസ് നേതൃത്വത്തിലുണ്ടായിരുന്നപ്പോഴും ഇപ്പോള് ബിജെപി നേതൃത്വത്തിലുള്ളപ്പോഴും ആവശ്യപ്പെട്ടുകൊണ്ടിരിക്കുന്നത്.\nസ്വകാര്യവൈദ്യുതി കമ്പനികളെയാണവര് സംരക്ഷിക്കുന്നത്. അഹമ്മദാബാദിലും ബോംബെയിലും കല്‍ക്കട്ടയിലും ഡല്‍ഹിയിലുമെല്ലാം വൈദ്യുതിയുടെ വിതരണാവകാശം അവര് വന്‍കിട മുതലാളിമാര്‍ക്ക് നല്‍കിക്കഴിഞ്ഞു. കേരളത്തിലെ നഗരങ്ങളിലും അവരെ കുടിയിരുത്താനുള്ള ഏജന്‍സിപ്പണിയാണ് കോണ്‍ഗ്രസും ബിജെപിയും ചെയ്യുന്നത്. അതിനായാണ് കെഎസ്ഇബിക്കെതിരെ പ്രചരണവുമായി അവര് ഇറങ്ങിയിരിക്കുന്നത്. മാനിനൊപ്പം ഓടാന് ശ്രമിക്കുന്ന ചെന്നായ്ക്കൂട്ടങ്ങളുടെ പ്രവൃത്തിയാണ് അവര് യഥാര്‍ത്ഥത്തില് ചെയ്യുന്നത്.


ഹസ്രത്ത് റഹ്മത്ത് അയ്യൂബ് നബിയുടെ ഭാര്യ\nക്ഷമയുടെ പര്യായമായി ഖുര്‍ആന് പരിചയപ്പെടുത്തിയ അയ്യൂബ് നബിയുടെ ഭാര്യയാണ് ഹസ്രത്ത് റഹ്മത്ത്. ഖുര്‍ആന് പേരെടുത്ത് പറഞ്ഞ ഇരുപത്തഞ്ച് പ്രവാചകന്മാരില് പ്രധാനി. മുസ്‌ലിംകളെപ്പോലെ ക്രിസ്ത്യാനികളും ജൂതന്മാരും ആദരിക്കുന്ന അയ്യൂബ് നബി ബൈബിളിലെ ഒരു പ്രധാന കഥാപാത്രം കൂടിയാണ്. അറബികള് അസഹ്യമായ ക്ഷമക്ക് ഉപമ പറയുമ്പോള് അയ്യൂബിന്റെ ക്ഷമ എന്നാണ് പറയാറ്. ബി.സി. 9-ാം നൂറ്റാണ്ടിലോ അതിനുമുമ്പോ ജീവിച്ച അയ്യൂബ് ഇബ്രാഹിം നബിയുടെ മകനായ ഇസ്ഹാഖ് നബിയുടെ സന്താനപരമ്പരയില് പെടുന്നു. ഇദ്ദേഹത്തിന്റെ ഭാര്യ റഹ്മത്ത് യൂസുഫ് നബിയുടെ പൗത്രിയാണ്. ഡമസ്‌കസ്, ജാബിയ എന്നീ പ്രദേശങ്ങളിലെ ജനങ്ങളില് മതപ്രബോധനം നടത്താനായി നിയുക്തനായ പ്രവാചകനാണ് അയ്യൂബ്.\nസമ്പന്നനും ആരോഗ്യദൃഢഗാത്രനുമായ അയ്യൂബിന് 40 വയസ്സ് പ്രായമായപ്പോള് പ്രവാചകത്വം ലഭിച്ചു. ആയിരക്കണക്കിന് ആടുമാടുകളും ഒട്ടകങ്ങളും ധാരാളം ഭൂസ്വത്തും കൃഷിയും വേണ്ടത്ര ഭൃത്യരും ഐഹികമായ സമ്പല്‍സമൃദ്ധിയും പ്രതാപൈശ്വര്യങ്ങളും കൊണ്ട് അനുഗ്രഹീതനായിരുന്നു അയ്യൂബ്. എന്നാല്, അദ്ദേഹം പണക്കൊതിയനോ പണത്തിന് അടിമയോ ആയിരുന്നില്ല. പണം അഗതികള്‍ക്കും ആലംബഹീനര്‍ക്കും അതിഥികള്‍ക്കുമായി അദ്ദേഹം ചെലവഴിച്ചു. ഭൗതിക ആഢംബരങ്ങളില് വിരക്തി പൂണ്ട അയ്യൂബ് സദാസമയവും ആരാധനയിലും ദൈവസ്മരണയിലും ആമഗ്നനായി. പിശാച് പലപ്പോഴും ഐഹിക വിഭവങ്ങളിലേക്കും അതിന്റെ വര്‍ണപ്പകിട്ടുകളിലേക്കും ശ്രദ്ധതിരിക്കാന് ശ്രമിച്ചെങ്കിലും പരാജയപ്പെടുകയാണുണ്ടായത്. 'നിന്നെ പിന്‍പറ്റിയ ദുര്‍മാഗികളെയല്ലാതെ എന്റെ യഥാര്‍ഥ അടിമകളെ വഴിപിഴപ്പിക്കാന് നിനക്ക് സാധ്യമല്ല.'' എന്നാണല്ലോ അല്ലാഹു ഇബ്‌ലീസിനോട് പറഞ്ഞിട്ടുള്ളത്. (അല് ഹിജ്ര്: 42)\nക്ഷമ, സഹനം, സഹാനുഭൂതി, ആത്മാര്‍ഥത, നിസ്വാര്‍ഥത, ഭര്‍തൃസ്‌നേഹം എന്നീ സവിശേഷ ഗുണങ്ങളുടെ മൂര്‍ത്തീഭാവമായിരുന്നു അയ്യൂബിന്റെ ഭാര്യ റഹ്മത്ത്. സ്‌നേഹനിധിയായ ഹസ്രത്ത് റഹ്മത്ത് അയ്യൂബ് നബിയെ പൂര്‍ണമായും വിശ്വസിക്കുകയും അനുഗമിക്കുകയും ചെയ്തു. ക്ഷേമത്തിലെന്ന പോലെ ആപല്‍ഘട്ടത്തിലും അദ്ദേഹത്തെ ആത്മാര്‍ഥമായി സ്‌നേഹിക്കുകയും പിന്തുണക്കുകയും താങ്ങും തണലുമായി നിലകൊള്ളുകയും ചെയ്തു. ഭര്‍ത്താവിന്റെ സമ്പല്‍സമൃദ്ധിയിലും വിപല്‍ഘട്ടത്തിലും ഒരുപോലെ സ്‌നേഹിക്കുകയും കൂടെ പൊറുക്കുകയും ചെയ്യുകയാണ് യഥാര്‍ഥ ഭാര്യയുടെ ജീവിത ദൗത്യമെന്ന സന്ദേശമാണ് അയ്യൂബ് നബിയുടെ ഭാര്യ റഹ്മത്ത് അനുവാചകരുമായി പങ്കുവെക്കുന്നത്. വിഷമഘട്ടത്തില് ഭാര്യയുടെ സ്‌നേഹത്തില് വിഘാതം സംഭവിക്കുന്നുണ്ടോ എന്ന് തിരിച്ചറിയാന് വേണ്ടിയായിരിക്കാം ദുരിതങ്ങള് നല്‍കി അല്ലാഹു ഭാര്യമാരെ പരീക്ഷിക്കുന്നത്. ഇപ്രകാരം തന്നോടുള്ള സ്‌നേഹത്തിലും ആരാധനയിലും കുറവ് വരുത്തുന്നുണ്ടോ എന്ന് തിരിച്ചറിയാന് വേണ്ടി അല്ലാഹു തന്റെ ഇഷ്ടദാസന്മാരെ പരീക്ഷിച്ചുകൊണ്ടിരിക്കും. ഒരു ഹദീസില് ഇപ്രകാരം കാണാം. 'ഏറ്റവും കടുത്ത പരീക്ഷണങ്ങള്‍ക്ക് വിധേയരാകുന്നവര് പ്രവാചകന്മാരാണ്. പിന്നീട് അവരെപ്പോലുള്ളവരാണ്.'' ദുരിതവും കഷ്ടപ്പാടും ഒരാള് അല്ലാഹുവിന്റെ അടുക്കല് അധമനാണെന്നതിന് തെളിവാകുന്നില്ലെന്ന് സാരം.\nക്ഷേമൈശ്വര്യങ്ങള് നല്‍കി അയ്യൂബിനെ അനുഗ്രഹിച്ച അല്ലാഹു കഷ്ടപ്പാടും വിഷമങ്ങളും നല്‍കി അദ്ദേഹത്തെ പരീക്ഷിക്കാന് തീരുമാനിച്ചു. ഘട്ടം ഘട്ടമായി ഓരോ അനുഗ്രഹവും അല്ലാഹു വലിച്ചെടുത്തു. അയ്യൂബിന്റെ ആടുമാടുകള്‍ക്കും ഒട്ടകങ്ങള്‍ക്കും ഇടിമിന്നലേറ്റു. കൃഷിയും ധാന്യവിളകളുമെല്ലാം അഗ്നിക്കിരയായി. അയ്യൂബ് പ്രക്ഷുബ്ധനാവുകയോ ദുഖിക്കുകയോ ചെയ്തില്ല. അദ്ദേഹം ആരാധനയിലും ദൈവസ്‌തോത്രത്തിലും മുഴുകിക്കഴിഞ്ഞു. പിന്നീടൊരു ദിവസം അയ്യൂബ് നബിയും ഭാര്യയും കുട്ടികളും കിടന്നുറങ്ങുമ്പോള് വീടിന്റെ മേല്‍ക്കൂര തകര്‍ന്നുവീണു. അതില് ഞെരിഞ്ഞമര്‍ന്ന് മക്കളെല്ലാം മരണമടഞ്ഞു. അദ്ദേഹവും ഭാര്യയും മാത്രം അത്ഭുതകരമായി രക്ഷപ്പെട്ടു. അപ്പോഴും അദ്ദേഹം അസാമാന്യമായ ക്ഷമയും സംയമനവും കാഴ്ചവെച്ചു. അദ്ദേഹം പറഞ്ഞു: 'മാതാവിന്റെ ഉദരത്തില് നിന്ന് വെറും കയ്യോടെയാണ് ഞാന് ഇവിടെ വന്നത്. അപ്രകാരം ഞാന് തിരിച്ചുപോവുകയും ചെയ്യും. അല്ലാഹു തന്നത് അവന് തിരിച്ചെടുത്തു. അല്ലാഹുവിന് സ്‌തോത്രം!'\nഅയ്യൂബ് നബിയുടെ അചഞ്ചലമായ ദൈവ വിശ്വാസവും അന്യാദൃശ്യമായ സഹനശക്തിയുമാണ് ഇത് അടയാളപ്പെടുത്തുന്നത്. കഷ്ടപ്പാടിന്റെയും ദാരിദ്ര്യത്തിന്റെയും നടുവിലായിട്ടുപോലും അദ്ദേഹം ദൈവവിശ്വാസത്തിലേക്കും ഇസ്‌ലാമിലേക്കും ജനങ്ങളെ ഉല്‍ബോധനം ചെയ്തു. ദൈവം തന്നെ കൈവെടിയുന്നുവെന്ന് പരിഹസിച്ചവരെ അദ്ദേഹം നിശിതമായി ഖണ്ഡിച്ചു. അപ്പോഴെല്ലാം അദ്ദഹം പൂര്‍ണമായ ആരോഗ്യവാനായിരുന്നു.\nഅതിന് ശേഷം അയ്യൂബ് നബി കഠിനമായ രോഗ പീഢക്ക് വിധേയനായി. ദേഹമാസകലം ഒരുതരം ചൊറി പൊന്തി. ശക്തമായ നീറ്റലും വേദനയും അനുഭവപ്പെട്ടു. ചിലര് കരുതുന്നപോലെ അത് കുഷ്ഠരോഗമൊന്നുമായിരുന്നില്ല. ജനങ്ങള് വെറുക്കുന്ന അത്തരം രോഗങ്ങള് പ്രവാചകന്മാരെ ബാധിക്കുകയില്ല.\nബന്ധുമിത്രാദികളും ജനങ്ങളും അദ്ദേഹത്തില് നിന്ന് അകലാന് തുടങ്ങി. തന്നിമിത്തം സ്‌നേഹസ്വരൂപിണിയായ ഭാര്യ റഹ്മത്ത് അദ്ദേഹത്തെ നഗരത്തിന്റെ വെളിയിലേക്ക് കൂട്ടിക്കൊണ്ടുപോയി. അവിടെ ഒരു കുടില് കെട്ടി താമസമാക്കി. അദ്ദേഹത്തിന്റെ ശരീരം മെലിയുകയും ക്ഷയിക്കുകയും ചെയ്തിരുന്നു. എന്നാലും അദ്ദേഹത്തിന്റെ ഹൃദയവും നാവും മാത്രം ഊര്‍ജസ്വലമായി നിലകൊണ്ടു. ഇതെല്ലാം അല്ലാഹുവിന്റെ പരീക്ഷണമാണെന്നും അതില് വിജയിക്കുന്നവര്‍ക്കേ പാരത്രിക വിജയം നേടാനാവൂ എന്നും ദൃഢമായി വിശ്വസിച്ച അയ്യൂബ് അല്ലാഹുവിനെ പ്രകീര്‍ത്തിച്ചും അവന്റെ നാമം ജപിച്ചും കാലം കഴിച്ചു. ഭക്തയും വിശ്വസ്തയുമായ തന്റെ ഭാര്യ റഹ്മത്ത് മാത്രമാണ് അദ്ദേഹത്തിന്റെ കൂടെയുണ്ടായിരുന്നത്. ഒരു കാലത്ത് ഏറെ പ്രതാപത്തില് കഴിഞ്ഞിരുന്ന അവര്‍ക്ക് കിടക്കാന് പായപോലും ഉണ്ടായിരുന്നില്ല. സുഖത്തിലും ദൂഷ്യത്തിലും ഭര്‍ത്താവിനെ വിട്ടുപിരിയാത്ത ഒരു മാതൃക മഹിളയാണ് താനെന്ന് തന്റെ സാഹസിക പ്രവര്‍ത്തനങ്ങളിലൂടെ റഹ്മത്ത് തെളിയിച്ചു.\nചില തഫ്‌സീറുകളില് രേഖപ്പെടുത്തിയത് പ്രകാരം, അയ്യൂബ് നബിയെ തനിക്ക് നേരിട്ട് വഴിപിഴപ്പിക്കാന് സാധ്യമല്ലെന്ന് മനസ്സിലാക്കിയ പിശാച് ഒരു ഭിഷഗ്വരന്റെ രൂപത്തില് ഭാര്യ റഹ്മത്തിനെ സമീപിച്ചു. പിശാച് പറഞ്ഞു. പന്നി മാംസം ഭക്ഷിക്കുകയും ഒരു കപ്പ് വീഞ്ഞ് കുടിക്കുകയും ചെയ്യാതെ നിങ്ങളുടെ ഭര്‍ത്താവിന്റെ രോഗം ഭേദമാവുകയില്ല. സുഖപ്പെടട്ടെ എന്ന് വിചാരിച്ച് വൈദ്യന് നിര്‍ദേശിച്ചതുമായി റഹ്മത്ത് ഭര്‍ത്താവിന്റെ മുന്നിലെത്തി. കോപാകുലനായ അയ്യൂബ് നബി പറഞ്ഞു, 'ഹേ, വിഡ്ഢിപ്പെണ്ണേ, ഇത് പിശാചിന്റെ ചതിയാണെന്ന കാര്യം വിസ്മരിച്ചു കളഞ്ഞു. എന്നെ വഴിതെറ്റിക്കാന് ഇബ്‌ലീസ് ഒരുക്കിയ കെണിയാണിത്. ഞാന് നിന്നെ നൂറ് അടി അടിക്കുക തന്നെ ചെയ്യും.'\nഹസ്രത്ത് റഹ്മത്ത് തനിക്ക് പറ്റിയ അമളിയോര്‍ത്ത് ഖേദിച്ചു. ഭര്‍ത്താവിനോട് മാപ്പപേഷിച്ചു. അദ്ദേഹം മാപ്പ് നല്‍കിയ ശേഷം റഹ്മത്ത് വീണ്ടും അദ്ദേഹത്തെ പരിചരിക്കാന് തുടങ്ങി.\nഭര്‍ത്താവിന്റെ ദുരിതത്തില് ഉല്‍കണ്ഠാകുലയായ റഹ്മത്ത് ഒരിക്കല് അദ്ദേഹത്തോട് പറഞ്ഞു: 'താങ്കളെ ഈ ദുരിതത്തില് നിന്ന് രക്ഷപ്പെടുത്താന് വേണ്ടി താങ്കള് അല്ലാഹുവിനോട് പ്രാര്‍ഥിക്കുന്നില്ലേ? താങ്കളുടെ പ്രാര്‍ഥന അല്ലാഹു തിരസ്‌കരിക്കുകയില്ല.' അയ്യൂബ് നബി ഭാര്യയോട് ചോദിച്ചു: 'നാം എത്രകാലമാണ് സുഭിക്ഷമായി ജീവിച്ചത്?'' റഹ്മത്ത് പറഞ്ഞു: 'എണ്‍പത് വര്‍ഷം.''\nഅയ്യൂബ് ചോദിച്ചു: 'നമ്മുടെ കഷ്ടപ്പാടിന്റെ കാലമോ?''\nറഹ്മത്ത് പറഞ്ഞു: 'ഏഴു വര്‍ഷം.''\nഅയ്യൂബ് പറഞ്ഞു: 'ഈ പരിസ്ഥിതിയില് എന്റെ നാഥനോട് പ്രാര്‍ഥിക്കാന് ഞാന് ലജ്ജിക്കുന്നു.'' അതിനിടെ തന്റെ ശത്രുക്കളില് ഒരാള് അയ്യൂബിനെ കുറിച്ച് ഇപ്രകാരം പറയുന്നത് അദ്ദേഹം കേള്‍ക്കാനിടയായി. 'അയ്യൂബ് സത്യസന്ധനല്ല, ദൈവത്താല് വെറുക്കപ്പെട്ടവനായത് കൊണ്ടാണ് അദ്ദേഹം ഈ വിധം നരകിക്കുന്നത്.''\nഇത് കേട്ടപ്പോള് അയ്യൂബിന്റെ ഹൃദയം പ്രക്ഷുബ്ധമായി. അദ്ദേഹം അല്ലാഹുവിനോട് ഇപ്രകാരം പ്രാര്‍ഥിച്ചു. 'നാഥാ എനിക്ക് വിഷമം ബാധിച്ചിരിക്കുന്നു. നീ കരുണാവാരിധിയാണല്ലോ?'' (ഖുര്‍ആന് - 21: 83)\nസഹനത്തിന്റെ പ്രതീകമായ അയ്യൂബിന്റെ ഈ പ്രാര്‍ഥന അത്യന്തം ഹൃദയസ്പര്‍ശവും വിചിത്രവുമാണ്. ദാരിദ്ര്യത്തിന്റെയും രോഗപീഢയുടെയും നെറിപ്പോടില് എറിയപ്പെട്ട അയ്യൂബ് വളരെ സംക്ഷിപ്തമായ പദങ്ങളിലൂടെ തന്റെ വിഷയം സൂചിപ്പിക്കുക മാത്രമെ ചെയ്യുന്നുള്ളൂ. ആത്മാഭിമാനിയായ അയ്യൂബിന്റെ നാവില് നിന്ന് മറ്റൊന്നും പുറത്ത് ചാടുന്നില്ല. അല്ലാഹു അദ്ദേഹത്തിന്റെ പ്രാര്‍ഥന സ്വീകരിച്ചു. അനന്തരം ജിബ്‌രീല് മാലാഖ അയ്യൂബിന്റെ മുന്നില് പ്രത്യക്ഷപ്പെട്ടു. തന്റെ മടമ്പ് കാല് കൊണ്ട് ഭൂമിയില് ചവിട്ടാന് പറഞ്ഞു. അവിടെ ശീതളവും പരിശുദ്ധവുമായ ഒരു നീരുറവ നിര്‍ഗളിച്ചു. അതില്‍നിന്ന് പാനം ചെയ്യുകയും കുളിക്കുകയും ചെയ്തപ്പോള് അയ്യൂബിന്റെ രോഗം പൂര്‍ണമായും ഭേദമായി. ആരോഗ്യം തിരിച്ചുകിട്ടുകയും ചെയ്തു. ക്ഷീണിച്ച് അവശയായ റഹ്മത്തിനും അവരുടെ ആരോഗ്യവും സൗന്ദര്യവും തിരിച്ചുകിട്ടി. അനന്തരം ജിബ്‌രീല് അയ്യൂബിനോട് നൂറ് ഇതളുള്ള ഈന്തപ്പന മട്ടല് കൊണ്ട് ഭാര്യയെ ഒരടി അടിക്കാനും തന്റെ ശപഥം നിറവേറ്റാനും ആജ്ഞാപിച്ചു. തുടര്‍ന്ന് അല്ലാഹു അവര്‍ക്ക് പൂര്‍വാധികം സമ്പത്തും സന്താനങ്ങളും പ്രദാനം ചെയ്തു.\nരോഗത്തില് നിന്ന് മുക്തനായ ശേഷമുള്ള അയ്യൂബിന്റെ സമ്പന്നതയെ പ്രവാചകന് ഒരു ഹദീസില് മനോഹരമായി ചിത്രീകരിച്ചിട്ടുണ്ട്. പ്രവാചകന് (സ) പറഞ്ഞു: 'രോഗം ശമിച്ചതിന് ശേഷം അയ്യൂബിന്റെ മുമ്പില് സ്വര്‍ണത്തിന്റെ ജറാദുകള് (വെട്ടുകിളികള്) പേമാരിയായി പെയ്തിറങ്ങി. അദ്ദേഹം അത് കയ്യില് വാരിയെടുത്ത ശേഷം വസ്ത്രത്തില് തിരുകി വെക്കാന് തുടങ്ങി. തദവസരം അല്ലാഹു ചോദിച്ചു: 'എന്താ, അയ്യൂബേ, നിനക്ക് വയര് നിറഞ്ഞില്ലേ?'' അദ്ദേഹം പറഞ്ഞു: 'നാഥാ, നിന്റെ റഹ്മത്ത് കിട്ടിയിട്ട് ആര്‍ക്കാണ് വയര് നിറയുക.''\nഅകന്ന് പോയ കുടുംബക്കാര്‍ക്കും ജനങ്ങള്‍ക്കും അയ്യൂബ് വേണ്ടപ്പെട്ടവനായി. തുടര്‍ന്ന്, വീണ്ടും ഇസ്‌ലാമിക പ്രബോധന രംഗത്ത് അദ്ദേഹം നിരതനാവുകയും ചെയ്തു. ഹൗലാന് താഴ്‌വരയില് തന്റെ നാരി റഹ്മത്തിനോടൊപ്പം അയ്യൂബ് (അ) മറവ് ചെയ്യപ്പെട്ടു.


Mathikettan should have beenaKurishumala if not evicted | എന്റെ കുട്ടിക്കാലത്ത് ദുഃഖവെള്ളിയാഴ്ച കുരിശിന്റെ വഴി നടത്തിയിരുന്നത് പല ഇടവകകൾ ചേർന്ന്; ഇന്ന് ഓരോ ഇടവകയും തമ്മിൽ മത്സരം; കുടിയിറക്കിയില്ലെങ്കിൽ മതികെട്ടാനും കുരിശുമലയാകുമായിരുന്നു - MarunadanMalayali.com\nApril 20, 2017 | 12:59 PM IST | Permalink\nഞാനൊക്കെ സ്കൂളിൽ പഠിക്കുന്ന കാലത്ത് ഹൈറേഞ്ചിൽ കുരിശുമലകൾ വളരെ കുറവായിരുന്നു. ദുഃഖവെള്ളിയാഴ്ച ദിവസം പല ഇടവകകൾ ഒന്നു ചേർന്നാണ് ഏതെങ്കിലും കുരിശുമലയിലേക്ക് കുരിശിന്റെ വഴി നടത്തിയിരുന്നത്. ഇത്തവണ നാട്ടിലെത്തിയപ്പോൾ വീടിനു സമീപത്തെ റോഡിലൂടെ കുരിശിന്റെ വഴി കടന്നു പോകുന്നു. അത്ഭുതപ്പെട്ടുപോയി. കല്ലുമ്മേക്കല്ല് കുരിശുമലയിലേക്കാണത്രെ അത്. ഒരു കല്ലിന്നു മീതേ വലിയൊരു പാറക്കല്ല് ഇരിക്കുന്ന അപൂർവ്വ പ്രകൃതിപ്രതിഭാസമാണ് കല്ലുമ്മേക്കല്ല്. അതെന്നാണ് കുരിശുമലയായി മാറിയതെന്നറിയില്ല. ഇപ്പോൾ ഹൈറേഞ്ചിലെ ചെറു കുന്നുകൾപോലും കുരിശുമലകളാണ്. പുതുതായി പൊന്തിവരുന്ന പള്ളികളൊക്കെ കുരിശുമലകളും സ്ഥാപിക്കും. എന്നിട്ട് മൽസരമാണ്. എഴുകുംവയലിൽ സമീപകാലത്തുണ്ടായ കുരിശുപള്ളി കർത്താവിന്റെ ഏറ്റവും വലിയ പ്രതിമ സ്ഥാപിച്ചാണ് ഒന്നാമതെത്തിയത്. അതുപോലെയാണ് കാര്യങ്ങൾ. മതികെട്ടാനിൽ പണ്ട് കുടിയിറക്കു നടന്നില്ലായിരുന്നെങ്കിൽ അവിടയും ഇപ്പോൾ ഏതെങ്കിലും ഇടവകയുടെ കുരിശുമലയാകുമായിരുന്നു. കർത്താവിനെ കുരിശിലേറ്റാതെ വല്ല കടലിലും എറിഞ്ഞാണ് കൊന്നിരുന്നതെങ്കിൽ എന്താകുമായിരുന്നു സ്ഥിതി?


ഓര്‍മ്മയിലെ ഒരു മാമ്പഴക്കാലം - Boolokam\nHome Literature Life Story ഓര്‍മ്മയിലെ ഒരു മാമ്പഴക്കാലം\nഓര്‍മ്മയിലെ ഒരു മാമ്പഴക്കാലം\nഎന്റെ ഗ്രാമത്തിലെ ചില ഗതകാല സ്മരണകള് ആണിത്. പക്ഷെ ഇത് സത്യമായ ഓര്‍മ്മകള് ആണ്. ഇത് പോലെ പലര്ക്കും അവരുടെ നാട്ടിലെ എന്തെങ്കിലും കഥകള് ഉണ്ടാകും. എന്നും മാമ്പഴക്കാലം ഓര്‍ക്കുമ്പോള്  മനസ്സിന്റെ ഏതോ കോണില് ഒരു നൊമ്പരത്തില് കലര്‍ന്ന സുഖം.\nഞങ്ങള് കുട്ടികള് മഴയും കാറ്റും വരുമ്പോള് വല്ലപ്പോഴുമെങ്കിലും അതാസ്വദിക്കാന് പുറത്ത് ഇറങ്ങി കളിക്കുക പതിവായിരുന്നു. ചിലപ്പോള് മഴയില്ലാതെ അതിശക്തമായ കാറ്റ് വരാറുണ്ട്. ഞാന് താമസിക്കുന്ന മങ്കൊമ്പ് എന്ന് പറയുന്ന സ്ഥലം കുട്ടനാട്ടിലെ പട്ടന്മാരുടെ ഒരു കേന്ദ്രമായിരുന്നു. ഇന്ന് അവരുടെ സംഖ്യ വളരെ കുറഞ്ഞു. ഒന്നും രണ്ടും മാത്രം വളരെ പ്രതാപമില്ലാതെ നില നില്കുന്നു. അവരുടെ പറമ്പുകളില് ധാരാളം മാവ് ഉണ്ടാകും. അതും നല്ല നല്ല മാങ്ങ ഉള്ളത്. മാമ്പഴം പാകമാകുന്ന സമയത്തൊക്കെ വലിയ കാറ്റ് വരാറുണ്ട്. വലിയ കാറ്റില് പഴുത്ത മാങ്ങകള് ആലിപ്പഴം പോലെ താഴെ വീഴുന്നത് കാണാമായിരുന്നു. ഞങ്ങള് കുട്ടികള് ഈ സമയം നോക്കി ഒരു സഞ്ചിയും എടുത്തു നാട്ടിലെ പട്ടന്മാരുടെ പറമ്പുകളില് അവര് കാണാതെ ഒളിച്ചും പതുങ്ങിയും മാങ്ങ പെറുക്കാന് പോകും. ചില പറമ്പിലൊക്കെ വലിയ ഒരു കാറ്റ് വന്നാല് മഴ വരുന്നത് പോലെ മാമ്പഴവും താഴെ വീണുകൊണ്ടിരിക്കും. ഞങ്ങള് പെട്ടെന്ന് അത് സഞ്ചിയിലാക്കും. എത്ര വേഗമാണ് സഞ്ചി നിറയുന്നത്. പക്ഷെ സ്വാമിമാരുടെ കണ്ണ് വെട്ടിച്ചുവേണം പെറുക്കാന്. പക്ഷെ ഞങ്ങള്കറിയാം അവര് പൊതുവേ പേടിയുള്ളവര് ആണ്. അവര് ഈ വലിയ കാറ്റില് കതകുകള് ഒക്കെ അടച്ചു വീട്ടിനുള്ളില് ഇരിക്കും. അതാണ് പതിവ്. പക്ഷെ ഒരിക്കല് ഞങ്ങളുടെ അടുത്തുള്ള കുളത്തുസ്വാമിയുടെ പറമ്പില് ഞങ്ങള് കയറി വളരെ ദ്രിതി പിടിച്ചു മാങ്ങ പെറുക്കുകയായിരുന്നു. ഞങ്ങളെ കണ്ടു കയ്യോടെ പിടി കൂടാന് വന്നു. പക്ഷെ ഞങ്ങള് നിന്ന് കൊടുത്തിട്ട് വേണ്ടേ. ഞങ്ങള് മതില് ചാടി ഓടി രക്ഷപെട്ടു. ഞങ്ങളുടെ അയല്‍വാസി ആയതുകൊണ്ട് അവര് കുറച്ചു സൌഹാര്ധത്തില് ആയിരുന്നു. പിറ്റേ ദിവസം ഞങ്ങളെ കണ്ടപ്പോള്,\nഇന്നലെ നിങ്ങള് എന്തിനാ എന്നെ കണ്ടപ്പോള് ഓടിയത് ? സ്വാമി\nപേടിച്ചിട്ടാ സ്വാമി. ഞങ്ങള്\nഎന്തിനാ പേടിക്കുന്നത്, ചോദിച്ചാല് ഞാന് തരില്ലായിരുന്നോ? സ്വാമി\nഎന്നുപറഞ്ഞു കുറച്ചു മാമ്പഴം ഞങ്ങള്ക് നല്‍കി.\nഅന്ന് മുതല് അവിടുന്ന് മാങ്ങ പെറുക്കാന് പെടിയില്ലാതായി.\nഅടുത്ത് തന്നെ ആളിന്റെ സഹോദരന് താമസിക്കുന്നുണ്ട്. പകല് സമയം ഞങ്ങളെ കാണുമ്പോള് ചോദിക്കും.\nഊണിനെന്താ കറി? ഒലെത്തെറച്ചി, മീന് പൊരിച്ചത്, ഹായ് മ്ലേച്ചം, ഹി ഹി ഹി!! (കളിയാക്കിയാണോ അതോ കൊതികൊണ്ടാണോ എന്ന് ഞങ്ങള് സംശയിച്ചു) (ഞങ്ങള് ക്രിസ്ത്യാനികള് ആകുമ്പോള് ഇതൊക്കെ ഉപയോഗിക്കുമല്ലോ)\nസത്യത്തില് ഈ കാര്യം വീട്ടില് പറഞ്ഞപ്പോള് ആണ് സത്യം അറിയുന്നത്. ഇവരും ഞങ്ങളുടെ അപ്പനും സഹോദരങ്ങളും എല്ലാം ഇന്ന് ഞങ്ങളെ പോലെ ഒരേ പാത്രത്തില് നിന്നും കഴിക്കുകയും കുടിക്കുകയും ചെയ്തിരുന്നവരായിരുന്നത്രേ!!! അതിന്റെ കൊതി കൊണ്ടായിരിന്നു അത് പറഞ്ഞത് എന്ന് ഞങ്ങള് ഉറപ്പിച്ചു.\nപിന്നെ ഒരിക്കല് ഒരു സംഭവം\nഞങ്ങളുടെ വീടിനു മുമ്പില് ഒരു രണ്ടേക്കര് സ്ഥലം സ്കൊയര് ആകൃതിയില് കൃഷി ഭൂമി ആണ്. ആ കൃഷി ഭൂമിയും അതിന്റെ നാല് സൈഡിലും ഉള്ള സ്ഥലവും സരസമ്മ (ഭര്‍ത്താവ് മരിച്ചുപോയി) എന്ന് വിളിക്കുന്ന ഒരു ചേച്ചിയുടെതാണ്. ചേച്ചിക്ക് ഒരു കുഴപ്പമുണ്ട് ‘മാങ്ങ’ എന്ന് പറഞ്ഞാല് ‘തേങ്ങ’ എന്നാണ് കേള്കുന്നത്, അതായത് അല്പം കേഴ്വിക്കുറവു. പക്ഷെ അവരുടെ കാഴ്ച ശക്തി അതിഭയങ്കരം ആണ്. പറമ്പിന്റെ ഒരു സൈഡില് ആണവരുടെ വീട്. പക്ഷെ ഞങ്ങളുടെ വീടിന്റെ ഭാഗത്തുള്ള കോണില് പറമ്പ് കൂടുതല് ഉണ്ട് അതില് ധാരാളം മാവും. ഞങ്ങള് പച്ച മാങ്ങ പോലും അതില് നിന്ന് പറിക്കുക പതിവാണ്. അപ്പോള് പിന്നെ മാമ്പഴത്തിന്റെ കാര്യം ചോദിക്കണോ. പറമ്പിന്റെ നടുവില് പാടം ആയതിനാല് അവര്ക് ചുറ്റും ഉള്ള സ്ഥലത്ത് നടക്കുന്നത് കാണാന് പറ്റും. ഒരുദിവസം ഞങ്ങള് മാമ്പഴം പെറുക്കാന് കയറി. കയറിയ മാത്രയില് അങ്ങേപ്പുറം നിന്ന് സരസമ്മ ചേച്ചി ഇത് കാണാനും ഞങ്ങളെ തെറി പറയാന് തുടങ്ങി എടാ …….. മോന്മാരെ ….. മക്കളെ, തെറിയുടെ പൂരം. ഞങ്ങള് തിരിച്ചും തെറി പറയും പക്ഷെ അത് വളരെ പതിയെ ആരും കേള്‍ക്കാതായിരുന്നു. പക്ഷെ അവര് പറഞ്ഞാല് നാട് മുഴുവന് കേള്‍കുമായിരുന്നു, ചെവിക്കത്ര കേള്വിയില്ലാത്തത് കൊണ്ട് ശബ്ദം എടുക്കുന്നത് എത്രയെന്നറിയില്ലല്ലോ. ഇന്നവര് അവിടില്ല ആലുവയ്കോ മറ്റോ പോയി.\nഞങ്ങള് പഠിച്ചിരുന്ന അവിട്ടം തിരുനാള് ഹൈ സ്കൂളിനടുത്ത് ‘കൊട്ടാരം’ എന്ന് പറയുന്ന ഒരു മന ഉണ്ട്. ഇപ്പോഴും ഉണ്ടെങ്കിലും ആരും താമസമില്ല. കൊട്ടാരം സ്വാമിക്കും വളരെയേറെ മാവുണ്ട്. അവരുടെ പറമ്പില് കയറാന് കുട്ടികള് ഭയക്കും. കാരണം ഒരു വലിയ പട്ടിയും ഉണ്ടാകും എപ്പോഴും കാവലായിട്ടു. തന്നെയുമല്ല രണ്ടു സൈഡിലും തോടുകള് ഉണ്ട്. രണ്ടു സൈഡില് വലിയ മതിലും. തോടിനിപ്പുറം ഞങ്ങളുടെ സ്കൂളാണ്. മതിലിനപ്പുറം പറമ്പില് മതിലിനോട് ചേര്‍ന്ന് മാവ് ധാരാളം ഉണ്ടായിരിന്നു. കൂടുതല് സേലം മാവായിരുന്നു മാങ്ങ പാകമായാല് അത് തോട്ടിലോട്ടു ചാഞ്ഞു വരുമായിരുന്നു. ഞങ്ങള് ധാരാളം മാങ്ങ പറിച്ചു തിന്നുമായിരുന്നു. പക്ഷെ വെളിയിലോട്ടുള്ളത് മാത്രം. അത് സേലം ആയതുകൊണ്ട് പഴുക്കാനുള്ള സമയം കൊടുക്കാറില്ലായിരുന്നു.\nഞങ്ങളുടെ വീട്ടില് നിന്ന് കമ്പോളത്തിലേക്ക് പോകുന്ന വഴിക്കും ധാരാളം മാമ്പഴം ഞങ്ങള്ക് കിട്ടുമായിരുന്നു. വറ്റിവരണ്ട പാട വരമ്പിലൂടെയും മറ്റും ഞങ്ങള് ഓരോ മാന്ച്ചുവട്ടിലേക്കും ഓടുമായിരുന്നു. വലിയ കാറ്റുള്ളപ്പോള് അതൊരു രസമായിരുന്നു. എന്നും മാമ്പഴം ധാരാളം കിട്ടുമായിരുന്നു. പക്ഷെ എല്ലാം മോഷണം ആയിരുന്നെന്നു മാത്രം. ചിലവ ഞങ്ങള് എടുത്തില്ലെങ്കില് ചീഞ്ഞു പോകുമായിരുന്നു എന്ന്\nഞങ്ങള്ക് തോന്നുമായിരുന്നു. കമ്പോളത്തിലേക്ക് പോകുന്ന വഴ്യിലാണ് മങ്കൊമ്പ് ഭഗവതീ ക്ഷേത്രം അതിന്റെ ഒരു സൈഡില് പട്ടന്മാരുടെ പറമ്പില് ഇപ്പോഴും മാമ്പഴം താഴെ വീണു കിടക്കുന്നത് കാണാമായിരുന്നു. ഞങ്ങള് കുട്ടികള്ക്, ഓണക്കാലം പോലെ തന്നെയായിരുന്നു മാമ്പഴക്കാലം.\nഞങ്ങളുടെ വീട്ടു വളപ്പിലും വളരെയേറെ മാവുണ്ടായിരുന്നു. അതില് ഒരു മാവില് ഉള്ള മാങ്ങ പഴുത്താല് വളരെ മഞ്ഞ കളര് ആകുമായിരുന്നു. ഞങ്ങള് വിശക്കുമ്പോള് മാവില് കയറി വയറു നിറയെ ധാരാളം മാമ്പഴം തിന്നുമായിരുന്നു. ഇന്ന് ഞങ്ങളുടെ വീട്ടില് രണ്ടു മാവ് മാത്രമാണുള്ളത്.\nഇന്ന് ഒരു പച്ച മാങ്ങയോ പഴുത്തതോ കണി കാണാനില്ല എന്ന അവസ്ഥ ആയി. കിട്ടും, വളരെ വില കൊടുക്കണമെന്ന് മാത്രം. ഏതായാലും പല കാര്യങ്ങളും പഴമയിലേക്കു നോക്കിയാല് രസമായി തോന്നാറുണ്ട്.\nPrevious articleഒരു ഹോസ്പിറ്റല് കേസ്\nNext articleജീവിതത്തിന്റെ തിരിവുകളില് സംഭവിക്കുന്നത്; ഒരു പ്രവാസി കഥ


ചെല്‍സിക്കെതിരെയുള്ള മത്സരത്തില് കൂട്ടിയിടി ;ഹള്‍സിറ്റി താരത്തിന്റെ തലയ്ക്ക് ഗുരുതര പരിക്ക്\nലണ്ടന്: ഇംഗ്ലീഷ് പ്രീമിയര് ലീഗില് ക്ലബ് ഹള് സിറ്റിയുടെ മധ്യനിര താരം റയാന് മേസണ് പരിക്കറ്റു. മത്സരത്തിനിടെ എതിര് താരവുമായി കൂട്ടിയിടിച്ചു താര്തതിന്റെ തലയ്ക്കു ഗുരുതര പരുക്കേല്‍ക്കുകയായിരുന്നു. ചെല്‍സിക്കെതിരെയുള്ള മത്സരത്തിനിടെയാണ് അപകടമുണ്ടായത്.\nചെല്‍സിയുടെ തട്ടകമായ സ്റ്റാംഫോര്‍ഡ് ബ്രിഡ്ജില് നടന്ന മത്സരം തുടങ്ങി 14 മിനിട്ട് പൂര്‍ത്തിയായപ്പോഴാണ് അപകടമുണ്ടായത്. ചെല്‍സി താരം ഗാരി കാഹിലുമായി കൂട്ടിയിടിച്ചു വീണ മേസണ് അപ്പോള്‍ത്തന്നെ അബോധാവസ്ഥയിലായി. ചെല്‍സിയുടെയും ഹള് സിറ്റിയുടെയും വൈദ്യസംഘം ഉടനടി ഗ്രൗണ്ടിലെത്തി പ്രഥമ ശുശ്രൂഷ നടത്തി. കൂടുതല് പരിചരണങ്ങള്‍ക്കായി റഫറി നീല് സ്വാര്‍ബ്രിക്‌സ് 10 മിനിട്ട് മത്സരം നിര്‍ത്തിവച്ചു.\n25 വയസുകാരനായ റയാന് മാസണിനെ വൈകാതെ ലണ്ടനിലെ സെന്റ് മേരീസ് ആശുപത്രിയിലെത്തിച്ചു. താരത്തിന്റെ തലയോട്ടിയില് പൊട്ടലുണ്ടെന്ന് വിശദ പരിശോധനയില് കണ്ടെത്തി. അദ്ദേഹത്തിന് അടിയന്തര ശസ്ത്രക്രിയ നടത്തിയതായി ഹള് സിറ്റി പത്രക്കുറിപ്പിലൂടെ വ്യക്തമാക്കി. റയാന് അപകടനില തരണം ചെയ്‌തെന്നും ഏതാനും ദിവസം ആശുപത്രിയില് കഴിയേണ്ടി വരുമെന്നും ക്ലബ് വ്യക്തമാക്കി. സെന്റ് മേരീസ് ആശുപത്രിയിലെ ന്യൂറോസര്‍ജറി യൂണിറ്റിനു കീഴിലാണ് റയാന്റെ ശസ്ത്രക്രിയ നടന്നത്.\n2-0 ന് മത്സരം ജയിച്ച ചെല്‍സി പോയിന്റ് പട്ടികയില് ഒന്നാംസ്ഥാനത്തു തുടരുകയാണ്. 22 കളികളില്‍നിന്ന് 55 പോയിന്റാണ് ചെല്‍സിയുടെ നേട്ടം. അത്രയും കളികളില്‍നിന്നു 16 പോയിന്റ് മാത്രം നേടിയ ഹള് സിറ്റി തരംതാഴ്ത്തല് ഭീഷണി നേരിടുകയാണ്. സണ്ടര്‍ലാന്‍ഡാണ് ഏറ്റവും പിന്നിലുള്ളത്


തിരുവനന്തപുരം:സംസ്ഥാനത്ത് ചൂട് ക്രമാതീതമായി ഉയരുന്ന സാഹചര്യത്തില് ആരോഗ്യ വകുപ്പ് ജാഗ്രതാ നിര്‍ദേശം പുറപ്പെടുവിച്ചു. തെരഞ്ഞെടുപ്പ് കാലമായതിനാല് പൊതുപ്രവര്‍ത്തകര് ഉള്‍പ്പെടെയുള്ള എല്ലാവരും ശ്രദ്ധിക്കേണ്ടതാണ്. രാവിലെ 11 മണി മുതല് വൈകുന്നേരം3മണി വരെ നേരിട്ടുള്ള വെയില് കൊള്ളുന്നത് ഒഴിവാക്കേണ്ടതാണ്. നേരിട്ടുള്ള സൂര്യ പ്രകാശം ഏല്‍ക്കാതിരിക്കാന് കുടയോ, തൊപ്പിയോ ഉപയോഗിക്കേണ്ടതാണ്. ചൂട് കാലമായതിനാല് ദാഹമില്ലെങ്കില് പോലും ധാരാളം വെള്ളം കുടിക്കണം. അല്ലെങ്കില് നിര്‍ജലീകരണം മൂലം വലിയ ആരോഗ്യ പ്രശ്‌നങ്ങള് ഉണ്ടാക്കും. 65 വയസിന് മുകളില് പ്രായമുള്ളവര്, കുട്ടികള്, ഹൃദ്രോഗം തുടങ്ങിയ രോഗമുള്ളവര്, കഠിന ജോലികള് ചെയ്യുന്നവര് എന്നിവര്‍ക്ക് പ്രത്യേക കരുതലും സംരക്ഷണവും ആവശ്യമാണ്. കുടിക്കുന്നത് ശുദ്ധജലമാണെന്ന് ഉറപ്പാക്കണം. എന്തെങ്കിലും ശാരീരിക ബുദ്ധിമുട്ട് തോന്നിയാല് ഉടന് ചികിത്സ തേടേണ്ടതാണ്.\n*സൂര്യാഘാതമേറ്റു എന്ന് തോന്നിയാല് ഉടനടി സ്വീകരിക്കേണ്ട മാര്‍ഗങ്ങള്


‘പപ്പു വിളികള്‍ക്ക്’ RIP; തെരഞ്ഞെടുപ്പ് ഫലങ്ങള് നല്‍കുന്ന5പാഠങ്ങള്\nമോദിയുടെ നായകത്വത്തിന് ഗുരുതരമായ വെല്ലുവിളിയായി രാഹുല് ഗാന്ധി ഉയര്‍ന്നുകഴിഞ്ഞു എന്നാണ്, 2019ലെ തെരഞ്ഞടുപ്പിന് ഏതാനും മാസങ്ങള് മാത്രം ശേഷിക്കെ ഇപ്പോള് പുറത്തു വരുന്ന ഫലങ്ങള് സൂചിപ്പിക്കുന്നത്.\n12 Dec, 2018 at 11:51 AM\nഎല്ലാ വിചാരണകള്‍ക്കും തിരസ്കാരങ്ങള്‍ക്കും ഒടുവില് ഇത് രാഹുല് ഗാന്ധിയുടെ ദിനമാണ്. മോദിയുടെയും ബി.ജെ.പിയുടെയും കരവലയത്തിലായിരുന്ന ഛത്തീസ്ഗഢിനെയും രാജസ്ഥാനെയും അദ്ദേഹം അതിവിദഗ്ധമായി തന്നെ കൈപ്പിടിയിലൊതുക്കിയിരിക്കുന്നു. മധ്യപ്രദേശില് ബി.ജെ.പിയുമായി ഇഞ്ചോടിഞ്ച് പോരാട്ടത്തിലാണ്. തെലങ്കാനയില് പരാജയം ഏറ്റുവാങ്ങേണ്ടി വന്നെങ്കിലും, ഹിന്ദി ഹൃദയഭൂമിയില് ലഭിച്ച സ്വീകാര്യത വിജയത്തിന്റെ തിളക്കം കൂട്ടി.\n2014 മുതല് ഇന്ത്യന് രാഷ്ട്രീയത്തില് ആധിപത്യം പുലര്‍ത്തിയ നരേന്ദ്ര മോദി ഇപ്പോള് ചിത്രത്തിലേയില്ല. ഇനി 2024ലെ തെരഞ്ഞെടുപ്പിന് തയ്യാറെടുത്താല് മതിയെന്നായിരുന്നു രാഹുല് ഗാന്ധിയോടുള്ള ബി.ജെ.പി പരിഹാസം. 2019ലെ തെരഞ്ഞെടുപ്പില് കോണ്‍ഗ്രസിന്റെ എല്ലാ സാധ്യതകളെയും അത്രമേല് രൂക്ഷമായി തള്ളിക്കളയുകയായിരുന്നു. എന്നാല് മോദിയുടെ നായകത്വത്തിന് ഗുരുതരമായ വെല്ലുവിളിയായി രാഹുല് ഗാന്ധി ഉയര്‍ന്നുകഴിഞ്ഞു എന്നാണ്, 2019ലെ തെരഞ്ഞടുപ്പിന് ഏതാനും മാസങ്ങള് മാത്രം ശേഷിക്കെ ഇപ്പോള് പുറത്തു വരുന്ന ഫലങ്ങള് സൂചിപ്പിക്കുന്നത്.\nഈ തെരഞ്ഞെടുപ്പ് ഫലങ്ങളില് നിന്നുള്ള5അനുമാനങ്ങള്:\n1. കോണ്‍ഗ്രസ് ബി.ജെ.പിക്ക് തുല്യരാകില്ലെന്ന് ഏതാനും കാലമായി പറ‍ഞ്ഞുവെച്ചിരുന്ന ബി.ജെ.പിയുടെ അഹങ്കാരത്തെ തകര്‍ത്തെറിയുന്നതാണ് രാജസ്ഥാനിലെയും മധ്യപ്രദേശിലെയും ഛത്തീസ്ഗഢിലെയും തെരഞ്ഞെടുപ്പ് ഫലങ്ങള്. 2014 മുതല് വിവിധ ഇടങ്ങളില് നടന്ന തെരഞ്ഞെടുപ്പുകളിലെല്ലാം പരാജയമായിരുന്നു കോണ്‍ഗ്രസിന് ഫലം. ഹരിയാന, ഝാര്‍ഖണ്ഡ്, മഹാരാഷ്ട്ര, അസം ഇവിടെയെല്ലാം തോല്‍വി ഏറ്റുവാങ്ങി. ഗുജറാത്തിലും കര്‍ണാടകയിലും പൊരുതി നിന്നെങ്കിലും ബി.ജെ.പിയെ പരാജയപ്പെടുത്താനായില്ല. ഗോവയിലും മോഘാലയയിലും ബി.ജെ.പിയേക്കാള് അധികം സീറ്റ് നേടിയിട്ടും സര്‍ക്കാര് രൂപീകരിക്കാനുമായില്ല. എന്നാല് ഇന്ന് കോണ്‍ഗ്രസ് ബി.ജെ.പിയെ അതിന്റെ മടയില് നിന്നു തന്നെ തുരത്തിയിരിക്കുകയാണ്.\n2. 2004ല് രാഷ്ട്രീയ രംഗപ്രേശനം നടത്തിയപ്പോള് മുതല് പരാജയമായി കണക്കാക്കി തള്ളിക്കളഞ്ഞതാണ് രാഹുല് ഗാന്ധിയെ. മോദിയുടെ ഉദയ കാലം മുതല് ആര്.എസ്.എസും അനുബന്ധ സംഘടനകളുമെല്ലാം രാഹുലിനെ അപമാനിക്കുന്നതില് പരമാവധി സമയം കണ്ടെത്തി. 'പപ്പു' എന്ന് മുദ്രകുത്തി ആക്ഷേപിച്ചു. എന്നാല് കാലം മുന്നോട്ട് നീങ്ങിയപ്പോള് കളിയാക്കിയവരെയും പരിഹസിച്ചവരെയും അദ്ദേഹം അത്ഭുതപ്പെടുത്തി. ഈ തെരഞ്ഞെടുപ്പിനെ അദ്ദേഹം മുന്നില് തന്നെ നിന്ന് നയിച്ചു.\n3. മോദിയുടെ ഭരണകാലത്തിന് തിരശ്ശീല വീഴാനൊരുങ്ങുകയാണ്. പ്രധാനമന്ത്രിയുടെ പ്രശസ്തി ക്ഷയിച്ചുതുടങ്ങി. കഴിഞ്ഞ വര്‍ഷം മാര്‍ച്ചില് ഉത്തര്‍പ്രദേശില് വന് വിജയം നേടിയെങ്കിലും, അവിടെ നിന്നിങ്ങോട്ട് മോദിയുടെ പതനത്തിന് തുടക്കം കുറിച്ചു തുടങ്ങിയിരുന്നു. നോട്ടു നിരോധത്തിന്റെ അനന്തരഫലങ്ങളും, ജി.എസ്.ടി നടപ്പാക്കിയതും ജനങ്ങളില് മോദിക്കുണ്ടായിരുന്ന വിശ്വാസത്തെ കെടുത്തിക്കളഞ്ഞു. ഗുജറാത്തില് തന്റെ പാർട്ടിയെ വിജയിപ്പിക്കാൻ വേണ്ടി അദ്ദേഹത്തിന് തന്റെ മാളികയിൽ ഒളിച്ചിരിക്കേണ്ടി വന്നു.\nകര്‍ണാടകയിലാകട്ടെ, വേണ്ട പോലെ പ്രകടനം കാഴ്ച വെക്കാനും സാധിച്ചില്ല. അമിത് ഷായുടെ കുപ്രസിദ്ധമായ ഗൂഢാലോചനകള് ഉണ്ടായിട്ടും കോൺഗ്രസും ജെ.ഡി.എസും ചേർന്ന് ദക്ഷിണേന്ത്യൻ സംസ്ഥാനത്ത് സര്‍ക്കാര് രൂപീകരിച്ചു. മധ്യപ്രദേശിലും ഛത്തീസ്ഗഢിലും ബി.ജെ.പിയുടെ പോസ്റ്ററുകളിലും ബാനറുകളിലും മോദി ചെറിയ സാന്നിദ്ധ്യമായി ചുരുങ്ങി. രാജസ്ഥാനില് മോദിയുടെയും ഷായുടെ നിർദ്ദേശങ്ങള് അനുസരിച്ച് പ്രവര്‍ത്തിക്കാന് വസുന്ധര രാജ സിന്ധ്യ വിസമ്മതിക്കുകയുമുണ്ടായി.\n4. ബി.ജെ.പിയുടെ ഹിന്ദുത്വരാഷ്ട്രീയ തന്ത്രം രാഷ്ട്രീയ കളരിയില് വിലപ്പോവില്ലെന്ന് തെളിയിക്കുകയാണ് പുറത്തുവരുന്ന തെരഞ്ഞെടുപ്പ് ഫലങ്ങള്. ആർ.എസ്.എസും വിശ്വഹിന്ദു പരിഷത്ത് (വി.എച്ച്.പി) പോലുള്ള അനുബന്ധ സംഘടനകളും അയോധ്യ ക്ഷേത്ര നിര്‍മ്മാണം തെരഞ്ഞെടുപ്പ് വിഷയമായി വീണ്ടും അരങ്ങിലെത്തിക്കാന് ശ്രമിച്ചുവെങ്കിലും ഫലം കണ്ടില്ല.\nരാഹുൽ ഗാന്ധിയുടെ ഹിന്ദു നേതാവെന്ന ആധികാരികത ചോദ്യം ചെയ്തതും ബി.ജെ.പിക്ക് വീണ്ടും തിരിച്ചടിയായി. ഹിന്ദു നേതാവെന്ന നിലയിൽ രാഹുല് ഗാന്ധി കൂടുതൽ ചർച്ച ചെയ്യപ്പെട്ടപ്പോൾ, അദ്ദേഹത്തിന്റെ മതപരമായ സ്വത്വം കൂടുതൽ ശക്തമായി. 2002ലെ കലാപത്തെ തുടർന്ന് ദേശീയ തലത്തില് തന്നെ മോദി വിവാദത്തിന്റെ കേന്ദ്രമായി തുടരുന്നതും ബി.ജെ.പി മറന്നു. ഏറ്റവും വെറുക്കപ്പെട്ട നേതാവെന്നും, ഏറ്റവും പ്രിയപ്പെട്ട രാഷ്ട്രീയക്കാരനെന്നും ഉള്ള രണ്ട് പ്രതിച്ഛായ നിര്‍മ്മിതികളിലേക്ക് കാര്യങ്ങള് മാറി. രാഹുൽ ഗാന്ധിയുടെ യോഗ്യതകൾ കൂടുതൽ വെല്ലുവിളികളുയര്‍ത്തുകയും ചെയ്തതോടെ, പൊതു സ്ഥലത്ത് 'ഹിന്ദു' നേതാവ് എന്ന നിലയിലും രാഹുല് തന്റെ സ്ഥാനം ഉറപ്പിച്ചു.\n5. മോദിക്ക് ബദൽ ഇല്ലെന്ന പ്രമാണവും തകര്‍ക്കപ്പെട്ടു. ഈ തെരഞ്ഞെടുപ്പ് പ്രകടനം കോണ്‍ഗ്രസിന് പ്രതിപക്ഷത്തെ പ്രതിരോധിക്കാനുള്ള താങ്ങാകും. കോണ്‍ഗ്രസിനെ നിരന്തരം തളര്‍ത്താന് ഉപയോഗിക്കുന്ന ആക്ഷേപങ്ങളുടെ എണ്ണം കുറക്കാനും ഇത് സഹായിക്കും.\nനിയമസഭ, പാർലമെന്റ് തെരഞ്ഞെടുപ്പുകളിൽ വലിയ വ്യത്യാസമുണ്ടെങ്കിലും 2019ലെ തെരഞ്ഞെടുപ്പിലേക്കുള്ള പരിശീലനമാകും ഈ കടന്നുപോകുന്നത്. തെരഞ്ഞെടുപ്പ് ഫലങ്ങള് പുറത്തുവരുന്നതോടെ ഇനി ബി.ജെ.പിയും മോദിയും കടുത്ത സമ്മർദത്തിൻ കീഴിലാകും.\nകടപ്പാട് : അഷുതോഷ്, എന്.ഡി.ടി.വി\nപരിഭാഷ: മുഹ്സിന അബ്ബാസ്\nNarendra ModiBJPCongressRahul gandhiAssembly Election 2018


Manjima will act with Chimbu | തമിഴിലും തെലുങ്കിലും തകർത്തഭിനയിച്ച് മഞ്ജിമ; ചിമ്പുവിനൊപ്പമുള്ള ലൊക്കേഷൻ ഫോട്ടോകൾ വൈറലാകുന്നു - MarunadanMalayalee.com\nJune 09, 201508:16 AM IST Permalink\nബാലതാരമായി മലയാളത്തിൽ തിളങ്ങിയ താരമായ മഞ്ജിമ മോഹൻ വർഷങ്ങളുടെ ഇടവേളയ്ക്ക് ശേഷം ഒരു വടക്കൻ സെൽഫി എന്ന ചിത്രത്തിലൂടെ തകർപ്പൻ രണ്ടാം വരവ് നടത്തിയത് അടുത്തിടെയാണ്. നിവിൻ പോളിയുടെ നായികയായി എത്തിയ ചിത്രം ഹിറ്റായതോടു കൂടി മഞ്ജിമയും ശ്രദ്ധിക്കപ്പെട്ടു. ഇപ്പോഴിതാ നടി മലയാളം വിട്ട് അന്യ ഭാഷകളിൽ വിജയം ആവർത്തിക്കാനുള്ള തയ്യാറെടുപ്പാലാണ്.\nഇപ്പോൾ തമിഴിലും തെലുങ്കിലും തകർത്തഭിനയിക്കുന്ന തിരക്കിലാണ് മഞ്ജിമ. മഞ്ജിമ ആദ്യമായി അഭിനയിക്കുന്ന ദ്വിഭാഷ ചിത്രത്തിന്റെ ലൊക്കേഷൻ ഫോട്ടോകൾ ഫേസ്‌ബുക്കിൽ പ്രത്യക്ഷപ്പെട്ടതോടെ ചി്ത്രങ്ങൾ വൈറലായിരിക്കുകയാണ്. ഗൗതം വാസുദേവ മേനോൻ സംവിധാനം ചെയ്യുന്ന അച്ചം എൻപത് മടയമടാ എന്ന ചിത്രത്തിന്റെ തെലുങ്ക്, തമിഴ് പതിപ്പുകളിലാണ് മഞ്ജിമ ഒരേ സമയം അഭിനയിക്കുന്നത്. തമിഴിൽ ചിമ്പുവും തെലുങ്കിൽ നാഗ ചൈതന്യയുമാണ് മഞ്ജിമയുടെ നായകന്മാർ.\nചിത്രത്തിന് വേണ്ടി ആദ്യം പരിഗണിച്ചിരുന്ന പല്ലവി സുഭാഷ് എന്ന ബോളിവുഡ് നടി ഡേറ്റ് പ്രശ്‌നം പറഞ്ഞ് പിന്മാറിയപ്പോഴാണ് മഞ്ജിമയ്ക്ക് ചിത്രത്തിൽ നായികയാകാൻ അവസരം വന്നത്. മഞ്ജിമയുടെ വടക്കൻ സെൽഫിയിലെ അഭിനയം തന്നെയാണ് അന്യഭാഷയിലേക്കുള്ള നടിയുടെ വാതിൽ തുറന്നത്\nപ്രശസ്ത ഛായാഗ്രാഹകൻ വിപിന്മോഹന്റെ മകളാണ് മഞ്ജിമ. ബാലതാരമായി മലയാള സിനിമയിലെത്തി ശ്രദ്ധനേടി. പ്രിയം, മയിൽപ്പീലിക്കാവ് തുടങ്ങി ഒരുപിടി നല്ല ചിത്രങ്ങളിൽ ശ്രദ്ധേയമായ വേഷം ചെയ്ത താരം കൂടിയാണ് മഞ്ജിമ. മധുരനൊമ്പരകാറ്റിൽ മികച്ച ബാലതാരത്തിനുള്ള സംസ്ഥാന അവാർഡ് ലഭിച്ചിട്ടുണ്ട്.


coffee-consumption-does-not-cause-cancer | കാപ്പി പ്രേമികൾക്ക് ഒരു സന്തോഷ വാർത്ത;കാൻസറിനെ പേടിച്ച് ഇനി ആരും കാപ്പി കുടിക്കാതിരിക്കണ്ട; കാപ്പി കാൻസറിന് കാരണമാകില്ലെന്ന് കൃത്യമായ തെളിവുകളോടെ കണ്ടെത്തിയത് ഓസ്‌ട്രേലിയയിലെ ഗവേഷകർ - MarunadanMalayalee.com\nJuly 18, 201912:03 PM IST Permalink\nകാൻബെറ: ദിവസത്തിൽ ഒരു കാപ്പി കുടിക്കുന്നത് ഒരിക്കലും കാൻസറിന് കാരണമാകില്ലെന്ന് കണ്ടെത്തൽ. കാലങ്ങളായി കാപ്പിയും കാൻസറും തമ്മിലുള്ള ബന്ധം ചർച്ചാവിഷയമാണ്. കാപ്പി അമിതമായി കുടിക്കുന്നത് കാൻസറിന് കാരണമാകുമെന്നായിരുന്നു ആരോഗ്യമേഖലയിൽ നിന്നുള്ള റിപ്പോർട്ടുകൾ. എന്നാൽ ഓസ്‌ട്രേലിയയിലെ ക്വീൻസ്ലൻഡ് സർവകലാശാലയിലെ ഗവേഷകർ നടത്തിയ പഠനം സൂചിപ്പിക്കുന്നത് കാപ്പി കുടിക്കുന്നത് ഒരാളെ കാൻസർ രോഗി ആക്കില്ലെന്നാണ്. ക്യുഐഎംആർ ബെർഗോഫർ മെഡിക്കൽ റിസർച്ച് ഇൻസ്റ്റിറ്റ്യൂട്ടാണ് പഠനം സംഘടിപ്പിച്ചത്. തുടർന്ന് കാപ്പി കുടിക്കുന്ന മൂന്ന് ലക്ഷത്തിലധികം ആൾക്കാരുടെ ജനിതക ഡാറ്റ പരിശോധിച്ചു. ഇത് കാപ്പിയുടെ ഉപയോഗം കുറയ്ക്കുന്നത് കാൻസർ വരാനുള്ള സാധ്യത ഒഴിവാക്കുമോ എന്ന വിഷയത്തിൽ കൃത്യമായ സൂചന നൽകാൻ സഹായിച്ചു.\nനേരത്തെ ഇത് സംബന്ധിച്ച് നിരവധി പഠനങ്ങൾ നടന്നെങ്കിലും കൃത്യമായ തെളിവുകൾ ഇല്ലാത്തത് കാരണം കാപ്പിയും കാൻസറും തമ്മിലുള്ള ബന്ധം കണ്ടെത്താൻ സാധിച്ചില്ല. പക്ഷേ ജനിതകമായ വസ്തുതകൾ ഒരിക്കലും തെറ്റാകില്ലെന്നും അതുകൊണ്ട് തന്നെ കാപ്പി കുടിക്കുന്നത് കാൻസറിന് കാരണമാകില്ലെന്ന് ഉറപ്പിച്ച് പറയാൻ സാധിക്കുമെന്നാണ് ഗവേഷകർ പറയുന്നത്. പക്ഷേ മറ്റ് ഏതെങ്കിലും രോഗങ്ങൾക്ക് കാപ്പി കാരണമാകുമോ എന്നതിൽ ഇപ്പോഴും പഠനങ്ങൾ നടക്കുകയാണെന്ന് ഗവേഷകർ പറയുന്നു.\nനടക്കാൻ ഇറങ്ങിയ മജിസ്ട്രേറ്റ് പെട്ടിക്കടയിൽ എത്തി കാപ്പി പറഞ്ഞു; കടുപ്പം കൂടുതലെന്ന പറഞ്ഞ് നിലത്തൊഴിച്ച് മജിസ്ട്രേറ്റ്; ഇരുപത് രൂപ കൊടുത്ത് ബാക്കി കിട്ടിയത് അ‍ഞ്ച് രൂപയും ;എല്ലായിടത്തും പത്ത് രൂപയല്ലേ ഉള്ളു; ഈ കടയിൽ കാപ്പിക്ക് പതിനഞ്ച് രൂപയാണെന്ന് കടക്കാരന്റെ മറുപടിയും; കടക്കാരനെതിരെ നടപടിയെടുക്കാൻ നിർദ്ദേശിച്ച് മജിസ്ട്രേറ്റ്\nചായയാണോ കാപ്പിയാണോ ഒരാൾക്ക് ഇഷ്ടം എന്നത് അറിയാനുള്ള ജീനുകൾ ഓരോ വ്യക്തിയിലുമുണ്ട്. അതേ പോലെ കാപ്പിയിലെ കഫീൻ എങ്ങനെ നമ്മുടെ ശരീരം പ്രോസസ്സ് ചെയ്യുന്നു എന്ന് അറിയാനുള്ള ജീനുകളും ഉണ്ട്. കാൻസറിനുള്ള ജീനുകളും കാപ്പി ഉപഭോഗത്തിനുള്ള ജീനുകളും ഇതേ പോലെ തന്നെയുണ്ട്. ഇവയെല്ലാം സംയോജിപ്പിച്ചാണ് കാപ്പിയും കാൻസറും തമ്മിലുള്ള ബന്ധം ഗവേഷകർ മനസിലാക്കിയത്.\nകാപ്പിയിൽ കാൻസറിനു കാരണമായേക്കാവുന്ന കാർസിനോജൻ ഉണ്ടെന്നായിരുന്നു നേരത്തെ വന്ന റിപ്പോർട്ടുകൾ. പക്ഷേ അത് തെളിയിക്കാൻ ഇതു വരെ പറ്റിയിട്ടില്ല. ഹൃദയാരോഗ്യത്തിനും കാൻസർ, പ്രമേഹം, പക്ഷാഘാതം, കരൾ രോഗങ്ങൾ, ഓർമക്കുറവ് എന്നിവയെ പ്രതിരോധിക്കാനും കാപ്പിക്കു കഴിയുമെന്ന് കുറച്ച് നാൾ മുൻപ് നടത്തിയ ചില പഠനങ്ങൾ സൂചിപ്പിച്ചിരുന്നു. എന്നാൽ കാപ്പിയുടെ അളവ് കുറയ്ക്കുന്നത് ഗർഭിണികൾക്കും കുഞ്ഞിനും നല്ലതാണെന്ന് വിദഗ്ദർ പറയുന്നുണ്ട്. അതേ സമയം ഫിൽറ്റർ ചെയ്ത കാപ്പി കുടിച്ചാൽ രക്തത്തിലെ കൊളസ്‌ട്രോളിന്റെ അളവ് വർധിക്കില്ല. പക്ഷേ ഫിൽറ്റർ ചെയ്യാത്തതാണെങ്കിൽ അതിനുള്ള സാധ്യതയുമുണ്ട്.


Why did Anu Joseph panic on Star War set - Malayalam Filmibeat\n44 min ago മുംബൈ ചലച്ചിത്ര മേളയില് നിറഞ്ഞ സദസില് മൂത്തോന്! നിവിന് പോളി വിസ്മയിപ്പിച്ചുവെന്ന് പ്രേക്ഷകര്\n52 min ago ഷെയ്‌ൻ ചിത്രം ഓടിക്കില്ല, പട്ടിയെപ്പോലെ തെണ്ടി നടക്കും! ജോബി ജോര്‍ജിന് എതിരെ നിര്‍മാതാവ്\n52 min ago പ്രിയദര്‍ശന് ഒരുക്കുന്ന ബ്രഹ്മാണ്ഡ സിനിമ! റിലീസിന് മുന്‍പ് മരക്കാര് റെക്കോര്‍ഡ് തുക സ്വന്തമാക്കി?\n| Published: Sunday, July 30, 2017, 12:04 [IST]\nസീരിയല് താരങ്ങളും സിനിമാ താരങ്ങളും തമ്മിലുള്ള തമ്മിലടി പലപ്പോഴും വാര്‍ത്തയായിട്ടുണ്ട്. ചാനല് ഷോകളില് എത്തുന്ന താരങ്ങള് തമ്മിലുള്ള അടിപിടി ചാനല് റേറ്റിങ് കൂട്ടാന് സഹായിക്കുകയും ചെയ്യും. അത്തരത്തില് ഒരു പ്രമോഷനുമായി എത്തിയിരിയ്ക്കുകയാണ് സൂര്യ ടിവി.\nസീരിയല് സെലിബ്രിറ്റികള് പങ്കെടുക്കുന്ന റിയാലിറ്റി ഷോയാണ് സ്റ്റാര് വാര്. ഷോയുടെ അടുത്ത എപ്പിസോഡില് അനു ജോസഫ് വഴക്കിടുന്ന വീഡിയോ ഇപ്പോള് വൈറലാകുന്നു. അനുവിന്റെ വഴക്ക് അടുത്ത എപ്പിസോഡിന്റെ പ്രമോ ആയി ചാനല് തന്നെ പുറത്ത് വിട്ടു.\nസ്റ്റാര് വാര് ശരിയ്ക്കും\nതാരങ്ങള് തമ്മില് ശരിയ്ക്കും യുദ്ധം നടക്കുകയാണോ എന്ന് പ്രേക്ഷകരെ തെറ്റിദ്ധരിപ്പിയ്ക്കും വിധമാണ് സ്റ്റാര് വാറിന്റെ അടുത്ത എപ്പിസോഡിന്റെ പ്രമോഷന് വീഡിയോ. ഫേസ്ബുക്ക് പേജിലൂടെ സൂര്യ ടിവി തന്നെയാണ് വീഡിയോ പുറത്ത് വിട്ടത്.\nഅനു ജോസഫാണ് വഴക്കിടുന്നത്. സ്റ്റാര് വാര് മത്സരവേദിയില് പൊട്ടിത്തെറിക്കാന് അനുവിടെ പ്രകോപിപ്പിച്ചത് എന്താണ് എന്ന് ചോദിച്ചാണ് പ്രമോ പുറത്ത് വിട്ടിരിയ്ക്കുന്നത്. തനിക്ക് സഹകരിക്കാന് കഴിയില്ല എന്നും ഇത് അഹങ്കാരമാണെന്നും പറഞ്ഞാണ് അനു ദേഷ്യപ്പെടുന്നത്.\nഇന്ന് (ജൂലൈ 30) രാത്രി9മണിക്ക് അനു വഴക്കിടുന്ന എപ്പിസോഡ് സംപ്രേക്ഷണം ചെയ്യും. അനു ജോസഫ് മത്സരത്തില് നിന്ന് പിന്മാറാന് ശ്രമിയ്ക്കുന്നതും, മറ്റ് താരങ്ങള് അനുവിനെ അനുനയിപ്പിക്കാന് ശ്രമിക്കുന്നതുമാണ് പ്രമോ വീഡിയോയില് കാണുന്നത്.\nഇതാണ് അനു പൊട്ടിത്തെറിയ്ക്കുന്ന സ്റ്റാര് വാറിന്റെ അടുത്ത എപ്പിസോഡിന്റെ പ്രമോ വീഡിയോ. കണ്ടു നോക്കൂ... ഷോയ്ക്ക് പ്രമോഷന് കിട്ടാന് താരങ്ങളെ തമ്മിലടിപ്പിയ്ക്കുന്ന ഷോ എന്ന് വിമര്‍ശനങ്ങള് ഉയരുന്നുണ്ട്.\nRead more about: television surya tv anu joseph video malayalam film malayalam cinema malayalam movie അനു ജോസഫ് ടെലിവിഷന് സൂര്യ ടിവി\nWhy did Anu Joseph panic on Star War set\nStory first published: Sunday, July 30, 2017, 12:04 [IST]


Chief minister Pinarayi Vijayan about controversial fishing | ആഴക്കടൽ മത്സ്യസമ്പത്ത് കൊള്ളയടിക്കാൻ വിദേശ കമ്പിനികളെ അനുവദിക്കില്ല: മുഖ്യമന്ത്രി - Malayalam Oneindia\n2 min ago എറണാകുളത്ത് കണ്ടെയ്ൻമെന്റ് സോണുകളിൽ കർശന നിയന്ത്രണം: നിർദേശം പുറത്തിറക്കി ജില്ലാ കളക്ടർ\n14 min ago കേന്ദ്രസർക്കാർ ജനങ്ങളെ അനുദിനം പട്ടിണിയിലേക്കും ദുരിതക്കയത്തിലേക്കും തള്ളിവിടുന്നു: ഡോ.വി.ശിവദാസൻ\n17 min ago കോൺഗ്രസ് എംപി ശശി തരൂരിന് കൊവിഡ്: അമ്മയ്ക്കും സഹോദരിയ്ക്കും വൈറസ് ബാധ, വാക്സിനുകള്‍ക്ക് വൈറസ് ബാധ തടയാനാവില്ല\nkannur fishing chief minister pinarayi vijayan ldf state government കേരളം എൽഡിഎഫ്\nUpdated: Fri, Apr 2, 2021, 23:40 [IST]\nതലശേരി: ആഴക്കടല് മത്സ്യബന്ധനത്തിന് വിദേശ ട്രോളറുകള്‍ക്കും കമ്പനികള്‍ക്കും അനുമതി നല്‍കുന്നതിന് സര്‍ക്കാരും എല്‍ഡിഎഫും എതിരാണെന്നും ആരുവിചാരിച്ചാലും നടപ്പാക്കാനാവില്ലെന്നും മുഖ്യമന്ത്രി പിണറായി വിജയന്. തലശേരി പുതിയ ബസ്സ്റ്റാന്‍ഡില് എൽഡിഎഫ് സ്ഥാനാർത്ഥി അഡ്വ.എ എൻ ഷംസീറിൻ്റെ തെരഞ്ഞെടുപ്പ് റാലി ഉദ്ഘാടനം ചെയ്യുകയായിരുന്നു അദ്ദേഹം.\nഒന്നുപറയുകയും മറ്റൊന്നു പ്രവര്‍ത്തിക്കുകയും ചെയ്യുന്ന മുന്നണിയല്ല എല്‍ഡിഎഫ്. പറയുന്നതാണ് ചെയ്യുക. എല്‍ഡിഎഫ് ശക്തമായിരിക്കുന്ന കാലത്തോളം ആഴക്കടല് മത്സ്യബന്ധനത്തിന് ആരെയും അനുവദിക്കുന്ന പ്രശ്നമില്ല. ധാരണപത്രം റദ്ദുചെയ്തിട്ടില്ലെന്ന പച്ച നുണ ആളുകളെ തെറ്റിദ്ധരിപ്പിക്കാനാണ്. നിക്ഷേപകസംഗമം നടത്തിയാല് നിക്ഷേപിക്കാന് തയ്യാറാണെന്നുപറഞ്ഞ് പലരും കടലാസ് ഏല്‍പ്പിച്ചുപോകും. അതാണ് ഇപ്പറയുന്ന ധാരണപത്രം. അത് റദ്ദുചെയ്ത് ഉത്തരവിറക്കിയതാണ്. എല്ലാം പരാജയപ്പെട്ടപ്പോള് നുണ ആവര്‍ത്തിച്ച് തെറ്റിദ്ധാരണ സൃഷ്ടിക്കുകയാണെന്നും മുഖ്യമന്ത്രി പറഞ്ഞു.\nഇതേ സമയം കേവലം വോട്ടു‌കച്ചവടം നടത്തുന്ന പാർടിയായി ബിജെപി അധഃപതിച്ചതായി സിപി എം പൊളിറ്റ്‌ബ്യൂറോ അംഗം പ്രകാശ് കാരാട്ട് പറഞ്ഞു. ദേശീയതയുടെ പ്രത്യയശാസ്‌ത്രം പറഞ്ഞാണ് ലജ്ജയില്ലാത്ത വോട്ടുകച്ചവടം. ബിജെപിയിൽ അണിനിരന്നവർ ഇക്കാര്യം ചിന്തിക്കണം. ബിജെപിയുമായുള്ള അവസരവാദ സഖ്യത്തെക്കുറിച്ച് കോൺഗ്രസിലെ മതനിരപേക്ഷവാദികളും ചിന്തിക്കണമെന്നും അദ്ദേഹം ആവശ്യപ്പെട്ടു.. കണ്ണൂർ ജില്ലയിൽ എൽഡിഎഫ്  തെരഞ്ഞെടുപ്പ് റാലികളിൽസംസാരിക്കുകയായിരുന്നു അദ്ദേഹം.\nബിജെപിയും കോൺഗ്രസും തമ്മിലുള്ള അവസരവാദ കൂട്ടുകെട്ടിന്റെ ഏറ്റവും വലിയ ഉദാഹരണമാണ് തലശേരി. നാമനിർദേശപത്രിക തള്ളിയതിനാൽ ഗുരുവായൂരും ദേവികുളത്തും അവർക്ക് സ്ഥാനാർഥികളില്ല. കേന്ദ്ര ഭരണകക്ഷിയായ പാർടിക്ക് എങ്ങനെയാണ് നാമനിർദേശപത്രിക സമർപ്പിക്കേണ്ടതെന്ന് അറിയില്ലേ. ഇതിനുപിന്നിൽ ചില തീരുമാനങ്ങളുണ്ട്. ഇത്തരം അവസരവാദസഖ്യം മുമ്പും കേരളത്തിലുണ്ടായിട്ടുണ്ട്. കോൺഗ്രസിലെ മതനിരപേക്ഷവാദികൾ പുനരാലോചിക്കേണ്ട സമയമാണിത്.\nതലശേരിയിലെ ജനങ്ങൾ ഈ അവസരവാദ സഖ്യത്തിന് വോട്ടിലൂടെ തക്കതായ മറുപടി നൽകുമെന്ന് പ്രകാശ് കാരാട്ട് പറഞ്ഞു. മഹത്തായ രാഷ്‌ട്രീയ പാരമ്പര്യവും പോരാട്ടചരിത്രവുമുള്ള ചെങ്കോട്ടയാണ് തലശേരി. മതനിരപേക്ഷത സംരക്ഷിക്കാൻ എന്നും മുന്നിൽനിന്ന് പ്രവർത്തിച്ച പാരമ്പര്യമുണ്ട്. ഭൂരിപക്ഷത്തിൽ റെക്കോഡ് സൃഷ്‌ടിച്ച് ഈ അവസരവാദ രാഷ്‌ട്രീയത്തിന് തിരിച്ചടി നൽകണമെന്നും കാരാട്ട് പറഞ്ഞു.\nരാജ്യത്തിന് ചിന്തിക്കാൻ സാധിക്കാത്ത നേട്ടങ്ങളാണ് അഞ്ചുവർഷത്തിനകം കേരളം കൈവരിച്ചതെന്ന് കാരാട്ട് പറഞ്ഞു. കേന്ദ്രനയത്തിന് ബദലുണ്ടെന്ന് തെളിയിക്കുകയാണ് സംസ്ഥാനം. മോഡിസർക്കാർ പൊതുമേഖലാ സ്ഥാപനങ്ങൾ വിൽക്കുമ്പോൾ കേരളത്തിൽ പൊതുമേഖല ശക്തിപ്പെടുത്തുന്നു. കാർഷികമേഖല സംരക്ഷിക്കാൻ താങ്ങുവില വർധിപ്പിച്ചു. വിദ്യാഭ്യാസ, ആരോഗ്യ മേഖലയിലെ പുരോഗതി രാജ്യത്തെ മറ്റൊരു സംസ്ഥാനത്തിനും ചിന്തിക്കാനാവില്ല.\nകോവിഡ് രോഗികൾ ലക്ഷങ്ങൾ നൽകി സ്വകാര്യ ആശുപത്രിയിലാണ് മറ്റു സംസ്ഥാനങ്ങളിൽ ചികിത്സ നടത്തേണ്ടിവന്നത്. ഇവിടെ സർക്കാർ ആശുപത്രികളിൽ എല്ലാവിധ സജ്ജീകരണത്തോടെയും ചികിത്സയൊരുക്കി. കോവിഡും വെള്ളപ്പൊക്കവുമടക്കമുള്ള പ്രതിസന്ധികളിലും നാടിന്റെ പുരോഗതി സർക്കാർ ഉറപ്പുവരുത്തി.\nകേരളം മറ്റൊരു രാജ്യമാണോ എന്നാണ് ഏതാനും ദിവസമായി കേരളത്തിലൂടെ സന്ദർശിച്ച ഡൽഹിയിലെ മുതിർന്ന മാധ്യമപ്രവർത്തകൻ ചോദിച്ചത്. തിരുവനന്തപുരത്തെ സ്‌കൂളും പുനലൂരിലെ ഗവ. ആശുപത്രിയും സന്ദർശിച്ചശേഷമാണ് അദ്ദേഹം ഇത്തരമൊരു അഭിപ്രായം പ്രകടിപ്പിച്ചത്. കേരളത്തിൽ സർക്കാർ സ്‌കൂളും ആശുപത്രിയും മികച്ച നിലവാരത്തിലായി. അവിശ്വസനീയമായ മാറ്റമാണിത്. കേരളമോഡൽ മറ്റു സംസ്ഥാനങ്ങളിലേക്കും പ്രചരിപ്പിക്കേണ്ടതാണെന്ന് അദ്ദേഹം അഭിപ്രായപ്പെട്ടതായും കാരാട്ട് പറഞ്ഞു\nChief minister Pinarayi Vijayan about controversial fishing


ബിപിന് റാവത്ത് പുതിയ കരസേനാ മേധാവി – Chandrika Daily\nBy chandrika Saturday December 17, 2016 18:55 pm\nബിപിന് റാവത്ത് പുതിയ കരസേനാ മേധാവി\nന്യൂഡല്‍ഹി: ലഫ്റ്റനന്റ് ജനറല് ബിപിന് റാവത്ത് പുതിയ കരസേനാ മേധാവിയാകും. നിലവിലെ കരസേനാ മേധാവി ലഫ്റ്റനന്റ് ജനറല് ദല്‍ബീര് സിങ് സുഹാഗ് ഈ മാസം അവസാനം വിരമിക്കാനിരിക്കെയാണ്…\nന്യൂഡല്‍ഹി: ലഫ്റ്റനന്റ് ജനറല് ബിപിന് റാവത്ത് പുതിയ കരസേനാ മേധാവിയാകും. നിലവിലെ കരസേനാ മേധാവി ലഫ്റ്റനന്റ് ജനറല് ദല്‍ബീര് സിങ് സുഹാഗ് ഈ മാസം അവസാനം വിരമിക്കാനിരിക്കെയാണ് കേന്ദ്ര സര്‍ക്കാര് പുതിയ കരസേനാ മേധാവിയെ പ്രഖ്യാപിച്ചത്. വ്യോമസേനാ മേധാവി സ്ഥാനത്തുനിന്ന് വിരമിക്കുന്ന അരൂപ് റാഹക്ക് പകരക്കാരനായി എയര് മാര്‍ഷല് ബി.എസ് ധനോവയേയും കേന്ദ്ര സര്‍ക്കാര് തെരഞ്ഞെടുത്തു.\nകേന്ദ്ര ആഭ്യന്തരമന്ത്രാലയമാണ് പുതിയ സേനാ മേധാവികളെ തെരഞ്ഞെടുത്ത വാര്‍ത്ത പുറത്തുവിട്ടത്. അരൂപ് റാഹയും ഡിസംബര് 31നാണ് വിരമിക്കുന്നത്. രഹസ്യാന്വേഷണ വിഭാഗമായ റോയുടെയും ഇന്റലിജന്‍സ് ബ്യൂറോയുടെയും തലവന്മാരായി യഥാക്രമം അനില് ദശ്മണ, രാജീവ് ജെയിന് എന്നിവരെയും ആഭ്യന്തരമന്ത്രാലയം തെരഞ്ഞെടുത്തിട്ടുണ്ട.


Jan 25, 2020, 03:50 pm IST\nവ്യക്തികള്‍ക്ക് ജാതകമുള്ളപോലെ രാജ്യങ്ങള്‍ക്കുമുണ്ട് ജാതകം. അതാണ് ഭരണഘടന. ജാതകം പരിശോധിച്ചാല് ആളുടെ പ്രകൃതം മനസ്സിലാക്കാമെന്നപോലെ ഭരണഘടന വായിച്ചാല് രാജ്യത്തിന്റെ സ്വഭാവവും മനസ്സിലാക്കാം. ഭാരതം സ്വതന്ത്രമാകുന്നതിനുമുമ്പുതന്നെ ഭരണഘടനയെക്കുറിച്ചുള്ള ആലോചന ആരംഭിച്ചിരുന്നു.\n1947ല് സ്വതന്ത്രമായ ഭാരതം ഒരു ഭരണഘടനാ നിര്‍മ്മാണസമിതിയെ ചുമതലയേല്പിച്ചു. 1949 നവംബര് 26ന് ഭാരതത്തിന്റെ കോണ്‍സ്റ്റിറ്റിയുവന്റ് അസംബ്ലി ഭരണഘടന അംഗീകരിക്കുകയും 1950 ജനുവരി 26ന് അതു പ്രാബല്യത്തില് വരുകയും ചെയ്തു. അതോടെ ഭാരതം സ്വതന്ത്ര ഗണതന്ത്രരാജ്യം (റിപ്പബ്ലിക്) ആയി മാറി.\n17 പ്രവിശ്യകളും 562 നാട്ടുരാജ്യങ്ങളുമാണ് ബ്രിട്ടീഷ് ഇന്ത്യയില് ഉണ്ടായിരുന്നത്. ഭാരതവും പാകിസ്ഥാനുമായി ഭാഗിച്ചപ്പോള് ഈ നാട്ടുരാജ്യങ്ങള്‍ക്ക് സ്വതന്ത്രാധികാരം നല്‍കിയാണ് ബ്രിട്ടന് ഭരണം വിട്ടുപോയത്. ഈ നാട്ടുരാജ്യങ്ങളെ ഭാരതത്തില് ലയിപ്പിച്ചത് സര്‍ദാര് വല്ലഭഭായ് പട്ടേലാണ്. അതിന് അദ്ദേഹത്തിന്റെ സഹായിയായത് പാലക്കാട് സ്വദേശിയായ വി.പി. മേനോന് ആയിരുന്നു.\n60 രാജ്യങ്ങളുടെ ഭരണഘടന പഠിച്ച ശേഷമാണ് ഡോ.ബി.ആര്. അംബേദ്കര് ഭാരതഭരണഘടനയ്ക്ക് രൂപം നല്‍കിയത്. 389 അംഗ അസംബ്ലി മൂന്നുവര്‍ഷം കൊണ്ടാണ് ഭരണഘടന ചര്‍ച്ച ചെയ്തത്. 165 ദിവസത്തെ ദൈര്‍ഘ്യമുള്ള പതിനൊന്നു സഭകള് ഇതിനായി ചേര്‍ന്നു.\nആമുഖവും 448 വകുപ്പുകളും ചേര്‍ന്ന ഭരണഘടന 25 ഭാഗങ്ങളായാണ് നിര്‍മ്മിച്ചത്. 12 ഷെഡ്യുളുകള്, അഞ്ച് അനുബന്ധങ്ങള് എന്നിവ ഉണ്ട്. 103 തവണ ഭരണഘടന ഭേദഗതി ചെയ്തു. 2019 ജനുവരി 14നാണ് അവസാന ഭേദഗതി പ്രാബല്യത്തില് വന്നത്. അത് പൗരത്വ നിയമഭേദഗതിയാണ്.\nഭരണഘടന പ്രാവര്‍ത്തികമാകുന്നത് നിയമനിര്‍മ്മാണസഭ, നിയമനിര്‍വ്വഹണസംവിധാനം, നീതിന്യായകോടതി എന്നിവ വഴിയാണ്. പാര്‍ലമെന്ററി സമ്പ്രദായത്തിലൂടെയുള്ള ഭരണവ്യവസ്ഥയാണ് ഇതിനു സ്വീകരിക്കുന്നത് പ്രധാനമന്ത്രിയുടെ നേതൃത്വത്തിലുള്ള മന്ത്രിസഭ കേന്ദ്രം ഭരിക്കും. ഫെഡറല് സ്വഭാവവും യൂനിറ്ററി തത്വവും പാലിക്കുന്ന ഭരണഘടന പ്രകാരം സംസ്ഥാനങ്ങള് ഭരിക്കുക അവര് തെരഞ്ഞെടുക്കുന്ന സര്‍ക്കാരാണ്. കേന്ദ്രവും സംസ്ഥാനവും സമന്വയമായ ഭരണം കാഴ്ചവെക്കണമെന്നാണ് ഭരണഘടനവിഭാവനം ചെയ്യുന്നത്.\nജനുവരി 26 റിപ്പബ്ലിക്ദിനമായി ഭാരതം ആഘോഷിക്കുന്നു. അന്നു ദല്‍ഹിയില് ഭാരതം അതിന്റെ കരുത്തും തനിമയും പ്രകടിപ്പിക്കുന്ന പരേഡ് നടത്തുന്നു.\nഭരണഘടനയുടെ പിറവി; നാള് വഴിയിലൂടെ\n1946 ഡിസം.6ഭരണഘടനാനിര്‍മ്മാണസഭ രൂപീകരിക്കുന്നു.\nഡിസം.9സഭയുടെ ആദ്യയോഗം. സഭയിലെ ആദ്യ പ്രസംഗം ആചാര്യ ജെ.ബി.കൃപാലിനിയുടെത്.\nഡിസം. 11 389 അംഗസഭയുടെ അദ്ധ്യക്ഷനായി രാജേന്ദ്രപ്രസാദിനെ തിരഞ്ഞെടുത്തു.\nഡിസം. 13 ഭരണഘടനാ ലക്ഷ്യം സംബന്ധിച്ച ജവഹര്‍ലാല് നെഹ്‌റുവിന്റെ അവതരണം. ഇതാണ് ഭരണഘടനയുടെ ആമുഖമായത്.\n1947 ജനു. 22 നെഹ്‌റുവിന്റെ പ്രമേയം ഏകകണ്ഠമായി അംഗീകരിച്ചു.\nജൂലായ് 22 ദേശീയതപതാക അംഗീകരിച്ചു.\nആഗസ്റ്റ് 15 ഭാരതം സ്വാതന്ത്ര്യം പ്രാപിച്ചു.\nആഗസ്റ്റ് 29 ഭരണഘടനാ നിര്‍മ്മാണസഭ ഡോ.ബി.ആര്. അംബേദ്കറുടെ നേതൃത്വത്തില് ചേര്‍ന്നു.\n1948 ജൂലായ് 16 എച്ച്.സി.മുഖര്‍ജിയും വി.ടി.കൃഷ്ണമാചാരിയും ഉപാദ്ധ്യക്ഷന്മാരായി തിരഞ്ഞെടുക്കപ്പെട്ടു.\n1949 നവംബര് 26 ഭരണഘടന അസംബ്ലി പാസാക്കി.\n1950 ജനുവരി 24 നിയമസഭയുടെ അവസാനയോഗത്തില് വെച്ച് ഭരണഘടന ഒപ്പിട്ടു അംഗീകരിച്ചു.\nജനുവരി 26 ഭരണഘടന പ്രാബല്യത്തില് വന്നു.


സ്റ്റാലിന്, ചർച്ചിൽ, റൂസ്‌വെൽറ്റ് എന്നിവരെ വധിക്കാനുള്ള നാസി ഗൂഢാലോചന പൊളിച്ച ചാരവനിത അന്തരിച്ചു\n27 Nov 2019 7:06 AM GMT\n1943-ൽ സ്റ്റാലിനിനേയും ചർച്ചിലിനേയും റൂസ്‌വെൽറ്റിനേയും വധിക്കാനുള്ള നാസികളുടെ ഗൂഢാലോചന പരാജയപ്പെടുത്താൻ സഹായിച്ച ഒരു അർമേനിയൻ സ്ത്രീ അന്തരിച്ചു. ഭർത്താവ് ഗെവോർക്കിനൊപ്പം നിരവധി ദൗത്യങ്ങളിൽ രഹസ്യ ഏജന്റായി ജോലി ചെയ്തിരുന്ന ഗവർ വർത്താനിയനാണ് (93) മരണപ്പെട്ടത്. മോസ്കോയിലെ പ്രശസ്തമായ ട്രോയ്കുറോവ്സ്കോ സെമിത്തേരിയിൽ അവരേ സംസ്‌കരിക്കുമെന്ന് റഷ്യയുടെ എസ്‌വി‌ആർ രഹസ്യാന്വേഷണ ഏജന്‍സി വക്താവ് സെർജി ഇവാനോവ് പറഞ്ഞു.\n‘ഓപ്പറേഷൻ ലോംഗ് ജമ്പ്’ എന്ന പേരിലാണ് സഖ്യകക്ഷികളുടെ നേതാക്കളെ വധിക്കാനുള്ള നാസികളുടെ ഗൂഡാലോചന അറിയപെടുന്നത്. 1943 നവംബറിൽ ടെഹ്‌റാനിൽ വെച്ചു ചേര്‍ന്ന യോഗത്തിലാണ് നാസികള് പദ്ധതികള് ആസൂത്രണം ചെയ്തത്. അത് അതിവിദഗ്ദമായി പൊളിച്ചത് വർത്താനിയന് നല്‍കിയ വിവരങ്ങളുടെ അടിസ്ഥാനത്തിലാണ്. ‘ബിഗ് ത്രീ’ എന്ന മൂവര് സംഘത്തെ ഇല്ലാതാക്കാന് ഹിറ്റ്‌ലർ ഉത്തരവിട്ടിരുന്നു. നാസി ഏജന്റുമാരെ രഹസ്യമായി പിന്തുടർന്നാണ് വർത്താനിയന് പദ്ധതികള് മനസ്സിലാക്കിയിരുന്നത്.\n1926 ജനുവരി 25-ന് സോവിയറ്റ് അർമേനിയയിലെ ഗ്യുമ്രിയിൽ ജനിച്ച അവർ 1930-കളുടെ തുടക്കത്തിലാണ് കുടുംബത്തോടൊപ്പം ഇറാനിലേക്ക് പോകുന്നത്. പതിനാറാമത്തെ വയസ്സിൽ ഒരു ഫാസിസ്റ്റ് വിരുദ്ധ ഗ്രൂപ്പിൽ ചേർന്ന അവർ ജർമ്മൻ ഏജന്റുമാരെ കണ്ടെത്താന് ഗെവോർക്കിനൊപ്പം പ്രവര്‍ത്തിച്ചു. 1951-ൽ സോവിയറ്റ് യൂണിയനിലേക്ക് തിരിച്ചുവന്ന ഈ ദമ്പതികൾ രഹസ്യ ഏജന്റുമാരായി ദീർഘകാലം ജോലി ചെയ്തു. ‘പല രാജ്യങ്ങളിലും അതീവ ദുര്‍ഘടമായ സാഹചര്യങ്ങളില്‍പോലും അവര് ജോലി ചെയ്തിരുന്നുവെന്ന് എസ്.വി.ആര് പറഞ്ഞു. കെ.ജി.ബി വരുന്നതിനു മുന്‍പത്തെ റഷ്യന് രഹസ്യാന്വേഷണ ഏജന്‍സിയാണ് എസ്.വി.ആര്.


(kerala coronavirus): സംസ്ഥാനത്ത് വീണ്ടും കൊവിഡ് മരണം; കൊച്ചിയിൽ ഡോക്ടർക്കും രോഗം | kerala covid death kochi doctor tested covid positive\nBy വെബ്ഡെസ്ക് • 14/07/2020 at 10:35AM\nആലപ്പുഴ മെഡിക്കൽ കോളേജിൽ ചികിത്സയിലിരിക്കെയാണ് ചുനക്കര സ്വദേശി മരിച്ചത്.\nസംസ്ഥാനത്ത് കൊവിഡ് ബാധിച്ചു ഒരാൾ കൂടി മരിച്ചു. ഞായറാഴ്ച്ച മരിച്ച ചുനക്കര സ്വദേശി നസീറിനാണ് രോഗം സ്ഥിരീകരിച്ചത്. ആലപ്പുഴ മെഡിക്കൽ കോളേജിൽ ചികിത്സയിലിരിക്കെയാണ് ഇദ്ദേഹം മരിച്ചത്. അർബുദ രോഗിയായിരുന്നു.\nസൗദിയിൽ നിന്നും ജൂലൈ ഒന്നിനാണ് നസീർ വന്നത്. കോട്ടയം മെഡിക്കൽ കോളേജിലും ചികിത്സയ്ക്കായി എത്തിയിരുന്നു. ഇദ്ദേഹത്തിൻ്റെ മരണത്തെ തുടർന്ന് നടത്തിയ പരിശോധനയിലാണ് കൊവിഡ് സ്ഥിരീകരിച്ചത്. ഇദ്ദേഹത്തെ പരിശോധിച്ച ഡോക്ടർമാർ ഉൾപ്പടെയുള്ളവർ നിരീക്ഷണത്തിലാണ്.\nഎന്നാൽ കോട്ടയത്ത് മരിച്ച പാറത്തോട് സ്വദേശിക്ക് കൊവിഡില്ലെന്ന് സ്ഥിരീകരിച്ചു. കോട്ടയം മെഡിക്കൽ കോളെജിൽ ചികിത്സയിലായിരുന്ന അബ്ദുൾ സലാം കഴിഞ്ഞ ദിവസമാണ് മരിച്ചത്. പ്രമേഹവും വൃക്കരോഗവും അടക്കമുള്ള ആരോഗ്യ പ്രശ്നങ്ങൾ ഇദ്ദേഹത്തിന് ഉണ്ടായിരുന്നു. ജൂലൈ ആറിനാണ് ഇദ്ദേഹത്തെ മെഡിക്കൽ കോളേജ് ആശുപത്രിയിൽ പ്രവേശിപ്പിച്ചത്.\nകൊച്ചിയിൽ സമ്പർക്കം വഴി ഒരു ഡോക്ടർക്ക് രോഗം സ്ഥിരീകരിച്ചു. എറണാകുളം ജനറൽ ആശുപത്രിയിലെ ഡോക്ടർക്കാണ് കൊറോണ വൈറസ് സ്ഥിരീകരിച്ചത്.\nALSO READ | നാദാപുരം തൂണേരിയിൽ മാത്രം 53 പേർക്ക് കൊവിഡ്; പഞ്ചായത്ത് പ്രസിഡന്‍റിനും വാര്‍ഡ് അംഗങ്ങള്‍ക്കും രോഗം; നിയന്ത്രണങ്ങള് ശക്തം\nകേരളത്തിൽ കഴിഞ്ഞ ദിവസം 449 പേര്‍ക്കാണ് കൊവിഡ് സ്ഥിരീകരിച്ചത്. ആകെ 8322 പേർക്കാണ് രോഗം പിടിപെട്ടത്. ഇതിൽ 4257 പേരുടെ രോഗം ഭേദമായി. നിലവിൽ 4032 പേരാണ് ചികിത്സയിലുള്ളത്. ആരോഗ്യ വകുപ്പിൻ്റെ കണക്കുപ്രകാരം 33 പേരാണ് ഇതുവരെ മരിച്ചത്.


'ആള്‍ക്കൂട്ട കൊലപാതകം പറഞ്ഞ് അമിത്ഷാ ആളുകളെ തെറ്റിദ്ധരിപ്പിക്കുന്നു' - Janayugom Online\nHome / News / Kerala / ‘ആള്‍ക്കൂട്ട കൊലപാതകം പറഞ്ഞ് അമിത്ഷാ ആളുകളെ തെറ്റിദ്ധരിപ്പിക്കുന്നു’\nPosted on April 17, 2019, 6:20 pm\nകാസര്‍കോട്: ‘ആള്‍ക്കൂട്ട കൊലപാതകം പറഞ്ഞ് അമിത്ഷാ ആളുകളെ തെറ്റിദ്ധരിപ്പിക്കുകയാണെന്ന് സി പി എം സംസ്ഥാന സെക്രട്ടറി കോടിയേരി ബാലകൃഷ്ണന്.\nകേരളത്തില് ഇടതു സര്‍ക്കാരിന്റെ കാലത്ത് 525 ആള്‍ക്കൂട്ട കൊലപാതകങ്ങള് നടന്നെന്നാണ് അമിത്ഷാ കേരളത്തില് വന്ന് പ്രസംഗിച്ചത്. ഇത് ജനങ്ങളെ തെറ്റിദ്ധരിപ്പിക്കുകയാണ്. ഇക്കാര്യത്തില് അമിത്ഷാ വ്യക്തത വരുത്തണമെന്നും കോടിയേരി വ്യക്തമാക്കി.\nകാസര്‍കോട് പ്രസ് ക്ലബ്ബില് നടന്ന മീറ്റ് ദ പ്രസ് പരിപാടിയില് സംസാരിക്കുകയായിരുന്നു അദ്ദേഹം. അദ്ദേഹത്തെ ആരാണ് ഇങ്ങനെ തെറ്റിദ്ധരിപ്പിച്ചത്. അമിത്ഷാ ദയവ് ചെയ്ത് ഈ 525 സംഭവങ്ങളേതെന്ന് വ്യക്തമാക്കണം. ഒരു ഇലക്ഷന് കാലത്ത് ഇത്തരത്തിലുള്ള പ്രചരണം നടത്തുന്നത് ദേശീയ പാര്‍ട്ടിയുടെ പ്രധാനപ്പെട്ട നേതാവെന്ന നിലയില് അത് ചിലയാളുകള് തെറ്റിദ്ധരിക്കപ്പെടും. അദ്ദേഹം ഇത് വ്യക്തമാക്കുന്നെങ്കില് ബി ജെ പിയുടെ സംസ്ഥാന നേതൃത്വമെങ്കിലും ഇത് വ്യക്തമാക്കണമെന്ന് കോടിയേരി ആവശ്യപ്പെട്ടു. ഇതോടൊപ്പം അദ്ദേഹം നടത്തി അഭിപ്രായങ്ങളും യാഥാര്‍ത്ഥ്യവുമായി തീരെ ബന്ധമില്ലാത്തതാണ്\nപ്രത്യേകിച്ച് ബി ജെ പി സര്‍ക്കാര് കേരളത്തെ നല്ല രീതിയില് സഹായിച്ചുവെന്നാണ് അമിത്ഷാ അവകാശപ്പെട്ടത്. കേരളത്തെ ഏറ്റവും കൂടുതല് സഹായിക്കേണ്ട ഘട്ടമായിരുന്നു ഓഖി, പ്രളയം പോലുള്ള സമയങ്ങള്. ഈ സമയത്ത് എന്ത് നിലപാടാണ് കേന്ദ്രം സ്വീകരിച്ചത്. അതിന് അമിത്ഷാ മറുപടി പറയണം. ഓഖി ദുരന്തം വന്നപ്പോള് 7340 കോടി രൂപയുടെ പ്രത്യേക സഹായമാണ് കേരളം ആവശ്യപ്പെട്ടത്. അനുവദിച്ചതാണെങ്കില് 133 കോടി രൂപയുടേയും. ഇതില് നിന്ന് 21.3 കോടി കേന്ദ്രം പിന്നീട് ഹെലികോപ്റ്റര് വാടക, സൈന്യം, നാവിക സേന എന്നിവരുടെ പേര് പറഞ്ഞ് വെട്ടികുറച്ചു.\nപ്രളയ ഘട്ടത്തില് കേരളത്തിന് അരി നല്‍കി. ഇതിന്റെ തുക സഹായത്തില് നിന്ന് വെട്ടി കുറച്ചു. വിദേശ സഹായം വാങ്ങിക്കരുതെന്ന് പറഞ്ഞു. ഇത് കേരളത്തോട് കേന്ദ്രം സ്വീകരിച്ച സമീപനത്തിന്റെ ഭാഗമാണ്. എന്നിട്ടാണ് അമിത്ഷാ പറയുന്നത് കേരളത്തെ ഇതുപോലെ സഹായിച്ച ഒരു കേന്ദ്ര സര്‍ക്കാരുണ്ടായിട്ടില്ലെന്ന്. ഇത് കൂടുതല്‍വ്യക്തതവരുത്തണം. ശബരിമല വിഷയം ഇലക്ഷനില് ചര്‍ച്ചാവിഷയമാക്കിയാല് അത് ബി ജെ പിക്ക് തിരിച്ചടിയായി മാറുമെന്നും അദ്ദേഹം പറഞ്ഞു.\nശബരിമല പ്രശ്‌നം സുപ്രീംകോടതി വിധിയുടെ ഭാഗമാണ്. ശബരിമലയുമായി ബന്ധപ്പെട്ട് ഇടതുപക്ഷ സര്‍ക്കാര് ഒരു തീരുമാനം കൈക്കൊണ്ടിരുന്നില്ല. 1991 വരെ ശബരിമലയില് സ്ത്രീകള്‍ക്ക് പ്രവേശനമുണ്ടായിരുന്നു. 1991 ല് ഹൈക്കോടതി വിധിയുടെ അടിസ്ഥാനത്തിലാണ് നിശ്ചിത പ്രായപരിധിയില്‍പെട്ട സ്ത്രീകള് കയറാന് പാടില്ലെന്നും വിധിച്ചത്. അന്ന് ഇ കെ നയനാരായിരുന്നു കേരളം ഭരിച്ചത്. അന്ന് വിധിക്കെതിരെ സര്‍ക്കാര് അപ്പീല് പോലും കൊടുത്തില്ല. ഈ വിധിക്കെതിരെ സുപ്രീം കോടതിയില് അപ്പീല് പോയത് ആര് എസ് എസ് അനുകൂല വക്കീല് സംഘടനയാണ്. ആ കേസ് കൊടുത്ത അഭിഭാഷക ഇന്ന് ബി ജെ പിക്ക് വേണ്ടി പ്രവര്‍ത്തിക്കുകയാണ്.\n12 കൊല്ലം സുപ്രീം കോടതിയില് കേസ് നടന്നപ്പോള് ഒരിക്കല് പോലും ബി ജെ പി അവരുടെ നിലപാട് കോടതിയെ അറിയിച്ചില്ല. കോണ്‍ഗ്രസും നിലപാട് അറിയിച്ചില്ല. വിധി പ്രഖ്യാപിച്ചപ്പോള് പോലും ബി ജെ പിയോ കേന്ദ്ര സര്‍ക്കാരോ കക്ഷി ചേര്‍ന്ന് തങ്ങളുടെ നിലപാട് പറഞ്ഞില്ല. ഇപ്പോ എല്ലാം കഴിഞ്ഞ് റിവ്യൂ ഹരജി പരിഗണിച്ച് വിധി പറയാനിരിക്കുമ്പോഴാണ് അതിന് കാത്തിരിക്കാതെ ജനങ്ങളെ കബളിപ്പിക്കുകയാണ്.\nകേരളത്തില് സുപ്രീം കോടതി വിധി ശരിയാണോ തെറ്റാണോ എന്ന് ഹിതപരിശോധന നടത്തുന്ന തിരഞ്ഞെടുപ്പല്ലിത്. ഇത് അഞ്ച് വര്‍ഷക്കാലാം ഇന്ത്യ ഭരിച്ച ബി ജെ പി ഭരണം വേണോ ഇനി അഞ്ചു വര്‍ഷക്കാലം ആര് ഭരിക്കണം എന്ന് തീരുമാനിക്കേണ്ട തിരഞ്ഞെടുപ്പാണിത്. ഭരണ പരാജയത്തില്‍നിന്ന് ശ്രദ്ധ തിരിച്ചുവിടാനാണ് ശബരിമല വിഷയം ചര്‍ച്ചയാക്കുന്നത്. ശബരിമല വിഷയം പ്രധാനമന്ത്രി പല സംസ്ഥാനങ്ങളിലും ഇലക്ഷന് ക്യാമ്പയനില് പറഞ്ഞു നടക്കുകയാണ്. അയ്യപ്പന്റെ പേര് കേരളത്തില് പറയാന് പാടില്ല, പറഞ്ഞാന് ജയിലിലടക്കുന്നുവെന്നാണ്.\nസുപ്രീം കോടതി വിധി വന്നപ്പോള് കേന്ദ്ര ആഭ്യന്തിര വകുപ്പ് ഒരു കത്ത് സംസ്ഥാന ചീഫ് സെക്രട്ടറിക്ക് അയച്ചിരുന്നു. അതില് പറയുന്നത് വിധി നടപ്പിലാക്കണം. അതിന് ആവശ്യമായ നടപടി സ്വീകരിക്കണം. നിങ്ങള്‍ക്ക് ആവശ്യമാണെങ്കില് കേന്ദ്ര സേനയെ വിട്ടുതരാം. ക്രമസമാധാനത്തിന് വേണമെങ്കില് 144 പ്രഖ്യാപിക്കാം എന്നാണ്. സുപ്രീം കോടതി വിധി നടപ്പിലാക്കേണ്ടെങ്കില് ഒരു ഓഡിനന്‍സ് കൊണ്ടുവരാമായിരുന്നില്ലെ എന്നും അദ്ദേഹം ചോദിച്ചു.\nചുരുക്കത്തില് വിശ്വാസികളെ കബളിപ്പിക്കുകയായിരുന്നു. വിശ്വാസികളുടെ വിശ്വാസത്തിനെതിരെ കേരള സര്‍ക്കാര് ഒന്നും ചെയ്യില്ല. വിശ്വാസികള്‍ക്കൊപ്പമാണ് സര്‍ക്കാര്. അതുകൊണ്ടാണ് ശബരിമല വികസനത്തിന് 737 കോടി രൂപ നല്‍കിയിരിക്കുന്നത്. നട വരവ് കുറഞ്ഞതിലുള്ള പ്രതിസന്ധി പരിഹരിക്കാന് 100 കോടി രൂപ നല്‍കി .\nവിശ്വാസികളെ അണിനിരത്തി തന്നെ ഇതിനെ നേരിടുമെന്ന് കോടിയേരി ബാലകൃഷ്ണന് പറഞ്ഞു. കഴിഞ്ഞ ലോകസഭാതിരഞ്ഞെടുപ്പിനേക്കാള് കൂടുതല് സീറ്റും വോട്ടും ഇടതുപക്ഷംനേടുമെന്ന് അതിന് സഹായകരമായ പ്രവര്‍ത്തനങ്ങളാണ് സംസ്ഥാനത്തൂടനീളം നടത്തി വരുന്നതെന്നും അദ്ദേഹം പറഞ്ഞു. പ്രസ് ക്ലബ്ബ് പ്രസിഡണ്ട് ടി എ ഷാഫി അധ്യക്ഷത വഹിച്ചു. പത്മേഷ് കെ വി സ്വാഗതം പറഞ്ഞു.\nജനയുഗം- കനകോല്‍സവം ക്വിസ് മത്സര വിജയികള്\nസിസിടിവി ഇല്ലാത്ത പ്രദേശത്ത് ആരും കാണാതെ മാലിന്യം ഉപേഷിച്ചു; ആളെ കയ്യോടെ പൊക്കി പിഴയടപ്പിച്ചു, ആളെ തിരിച്ചറിഞ്ഞത് ഇങ്ങനെ\nSree / Jan 3\nകനത്ത മഴ: 14 ജില്ലകളിലെയും എല്ലാ വിദ്യാഭ്യാസ സ്ഥാപനങ്ങള്‍ക്കും അവധി


കൊച്ചി മെട്രൊ ആദ്യദിനം മികച്ച പ്രതികരണം; ടികറ്റ് വില്‍പ്പനയില് 20.42 ലക്ഷം – Chandrika Daily\nBy chandrika Monday June 19, 2017 17:04 pm\nകൊച്ചി മെട്രൊ ആദ്യദിനം മികച്ച പ്രതികരണം; ടികറ്റ് വില്‍പ്പനയില് 20.42 ലക്ഷം\nകൊച്ചി: മലയാളികള് ഏറെ പ്രതീക്ഷയോടെ കാത്തിരുന്ന കൊച്ചി മെട്രോയ്ക്ക് ആദ്യ ദിവസം തന്നെ മികച്ച പ്രതികരണം. ടിക്കറ്റ് വില്‍പ്പനയില് നിന്നുള്ള വരുമാനം 20,42,740 രൂപ. ആദ്യദിനത്തില് തന്നെ…\nകൊച്ചി: മലയാളികള് ഏറെ പ്രതീക്ഷയോടെ കാത്തിരുന്ന കൊച്ചി മെട്രോയ്ക്ക് ആദ്യ ദിവസം തന്നെ മികച്ച പ്രതികരണം. ടിക്കറ്റ് വില്‍പ്പനയില് നിന്നുള്ള വരുമാനം 20,42,740 രൂപ. ആദ്യദിനത്തില് തന്നെ മെട്രോ യാത്ര തരപ്പെടുത്താനുള്ള വലിയ തിരക്കാണ് കൊച്ചി മെട്രോയുടെ വിവിധ സ്‌റ്റേഷനുകളില് അനുഭവപ്പെടുന്നത്.\nതിങ്കളാഴ്ച്ച രാത്രി ഏഴ് വരെ 62,320 പേര് മെട്രോയില് യാത്ര ചെയ്തു. പാലാരിവട്ടം, ആലുവ, സ്റ്റേഷനുകളില് തിരക്ക് തുടരുന്നു. ആദ്യയാത്രയുടെ ആകാംഷയും ആവേശവും കൌതുകവുമാണ് മിക്കവരും പങ്കുവെക്കുന്നത്. കുടുംബസമേതം വിവിധ ജില്ലകളില് നിന്നും മെട്രോ യാത്രാനുഭവത്തിന് മാത്രമായി എത്തുന്നുവരും നിരവധി. ആലുവ മുതല് പാലാരിവട്ടം വരെ സഞ്ചരിക്കാന് നാല്‍പത് രൂപയാണ് ചാര്‍ജ്. മിനിമം ചാര്‍ജ് പത്ത് രൂപ. ആദ്യദിനം നിരവധിയാളുകളാണ് മെട്രോയില് യാത്ര ചെയ്തത്.\nCategories: Culture, More, Views Tags: first day collection, KOchi Metro


എഞ്ചിനീയറിങ് കോളേജിലെ സൗഹൃദത്തില്‍നിന്ന് പിറന്ന സംഗീത ബാന്റ്; ഇത് 'അക'ത്തിന്റെ കഥ | story of agam music band harish sivaramakrishnan singer performance videos Indian music\nഎഞ്ചിനീയറിങ് കോളേജിലെ സൗഹൃദത്തില്‍നിന്ന് പിറന്ന സംഗീത ബാന്റ്; ഇത് 'അക'ത്തിന്റെ കഥ\nഇത് ഞങ്ങള് സുഹൃത്തുക്കളുടെ കൂട്ടായ്മയാണ്. കുറച്ച് വര്‍ഷങ്ങളായി ഞങ്ങള് ഒരുമിച്ചുള്ള യാത്ര തുടങ്ങിയിട്ട്. അത് ഒരു ബാന്റായി പിറവിയെടുത്തത് തികച്ചും ആകസ്മികമായാണ്. തുടക്കത്തില് പ്രത്യേകിച്ച് ലക്ഷ്യമൊന്നുമുണ്ടായിരുന്നില്ല. ക്രിയേറ്റീവായി എന്തെങ്കിലും ചെയ്യാം എന്ന് കരുതി തുടങ്ങി. ഇപ്പോള് ഒന്‍പത് വര്‍ഷമായി. ഞങ്ങള് ഏഴ് പേരുണ്ട്. വ്യത്യസ്തമായ അഭിരുചിയുള്ള ആളുകള്. പക്ഷേ സംഗീതം ഞങ്ങള്‍ക്കിടയിലെ കോമണ് ഫാക്ടറാണ്.\nPhoto Credit: Agam Music Band\nഎഞ്ചിനീയറിങ് കോളേജില്‍നിന്ന് തുടങ്ങിയ സൗഹൃദം. സംഗീതം ഈ ഏഴ് ചെറുപ്പക്കാരെ ഒന്നിച്ചു നിര്‍ത്തി. ഒന്‍പത് വര്‍ഷം നീണ്ട സംഗീതയാത്ര. ആകസ്മികമായി അന്ന് ഇന്ത്യയൊട്ടാകെ ആരാധകരുള്ള ഒരു ബാന്റ് അകം എന്ന പേരില് പിറക്കുന്നു. പാരമ്പരാഗത സംഗീതത്തെ പ്രത്യേകിച്ച് കര്‍ണാടിക്, ഗസല് സംഗീതത്തെ കല്ലുകടികളില്ലാതെ പാശ്ചാത്യ സംഗീതോപകരണങ്ങളുമായി കൂട്ടിയിണക്കുക അത്ര എളുപ്പമല്ല. ആ പരീക്ഷണം വലിയ വെല്ലുവിളി തന്നെയാണ്. അകത്തിനെ മറ്റു ന്യൂജെന് ബാന്റുകളില് നിന്ന് വേറിട്ട് നിര്‍ത്തുന്നത് ഇതു തന്നെയാണ്. ഹരീഷ് ശിവരാമകൃഷ്ണന്(വോക്കല്), പ്രവീണ് കുമാര്(ഗിത്താര്), ജഗദീഷ്(ഗിത്താര്) സ്വാമി സീതാരാമന്(കീബോര്‍ഡ്), ശിവ നാഗരാജന്(പെര്‍കഷന്), യദുനന്ദന്(ഡ്രംസ്), ആദിത്യ കശ്യപ്(ബാസ് ഗിത്താര്) തുടങ്ങിയവരാണ് ഈ സൗഹൃദ കൂട്ടായ്മയിലെ താരങ്ങള്.\n"ഇത് ഞങ്ങള് സുഹൃത്തുക്കളുടെ കൂട്ടായ്മയാണ്. കുറച്ച് വര്‍ഷങ്ങളായി ഞങ്ങള് ഒരുമിച്ചുള്ള യാത്ര തുടങ്ങിയിട്ട്. അത് ഒരു ബാന്റായി പിറവിയെടുത്തത് തികച്ചും ആകസ്മികമാണ്. തുടക്കത്തില് പ്രത്യേകിച്ച് ലക്ഷ്യമൊന്നുമുണ്ടായിരുന്നില്ല. ക്രിയേറ്റീവായി എന്തെങ്കിലും ചെയ്യാം എന്ന് കരുതി തുടങ്ങി. ഇപ്പോള് ഒന്‍പത് വര്‍ഷമായി. ഞങ്ങള് ഏഴ് പേരുണ്ട്. വ്യത്യസ്തമായ അഭിരുചിയുള്ള ആളുകള്. പക്ഷേ സംഗീതം ഞങ്ങള്‍ക്കിടയിലെ കോമണ് ഫാക്ടറാണ്. ഞങ്ങള് ആരും ഇവിടെ എത്തുമെന്ന് വിചാരിച്ചിരുന്നില്ല. ഞങ്ങളില് ഭൂരിപക്ഷവും രാജസ്ഥാനിലുള്ള ബിറ്റ്‌സ് പിലാനിയിലാണ് പഠിച്ചിരുന്നത്. ഒരേ വര്‍ഷമല്ല, പലവര്‍ഷങ്ങളായി. എന്റെ ജൂനിയേഴ്‌സായിരുന്നു അവരില് പലരും..." പറഞ്ഞു തുടങ്ങുകയാണ് അകത്തിലെ പ്രധാന ഗായകരില് ഒരാളായ ഹരീഷ് ശിവരാമകൃഷ്ണന്.\nസംഗീതത്തെ അറിഞ്ഞ ബാല്യം\nPhoto Courtesy: Sundara Krishnan\nഷൊര്‍ണൂറുകാരനാണ് ഞാന്. കൂട്ടിക്കാലം മുതലേ ശാസ്ത്രീയ സംഗീതം അഭ്യസിച്ചിരുന്നു. കലാമണ്ഡലം ചെമ്പൈ കോതണ്ടരാമന്റെ ശിഷ്യനായിരുന്നു ഞാന്. ഏകദേശം 17 വയസ്സ് വരെ അദ്ദേഹത്തിന്റെ കീഴില് പഠനം തുടര്‍ന്നു. തിരുവനന്തപുരത്ത് എട്ട് കൊല്ലമുണ്ടായിരുന്നു. തിരുവനന്തപുരം മ്യൂസിക് കോളേജിലെ പ്രൊഫസര് അയ്യാംകുടി മണിയും എന്നെ സംഗീതം പഠിപ്പിച്ചു. കുടുംബത്തിലെ എല്ലാവരും സംഗീതപ്രേമികളാണ്. അമ്മ പ്രഭ, അച്ഛന് ശിവരാമകൃഷ്ണന്. അച്ഛന് നന്നായി മൃദംഗം വായിക്കും. അച്ഛന്റെ വീട്ടില് എല്ലാവരും സംഗീതവുമായി ബന്ധമുള്ളവരാണ്. അങ്ങനെയാണ് എനിക്ക് കുട്ടിക്കാലം മുതല് സംഗീതത്തോട് അഭിരുചി തോന്നുന്നത്. ഇവരുടെ പാഷനും ആഗ്രഹവും പിന്തുണയും എന്നെ ഇവിടെ കൊണ്ട് എത്തിക്കുകയായിരുന്നു.\nഎ.ആര് റഹ്മാന് നല്‍കിയ പ്രോത്സാഹനം\nവര്‍ഷങ്ങള്‍ക്ക് മുന്‍പ് തന്നെ ഞങ്ങള് പരിപാടികള് അവതരിപ്പിച്ചു തുടങ്ങിയിരുന്നു. സ്റ്റേജ് പ്രോഗ്രാമുകള് ചെയ്യുന്നതിനിടെ ടിവിയില് പെര്‍ഫോം ചെയ്യാന് അവസരം കിട്ടി. ഞങ്ങളുടെ ബാന്റ് സണ് ടിവിയില് ഒരു കോപന്റീഷന് പോയിരുന്നു. അതിന്റെ വിധികര്‍ത്താക്കളില് ഒരാള് എ.ആര് റഹ്മാന് ആയിരുന്നു. നല്ല അഭിപ്രായമാണ് അദ്ദേഹം ഞങ്ങളുടെ പെര്‍ഫോമന്‍സിനെക്കുറിച്ച് പറഞ്ഞത്. അത് വലിയ പ്രചോദനമായി. ഞങ്ങളുടെ വര്‍ക്കുകള് അദ്ദേഹത്തിന് ഇടയ്ക്ക് അയച്ചു കൊടുക്കും. അതിന് റഹ്മാന് സാര് മറുപടി തരാറുണ്ട്, നിര്‍ദ്ദേശങ്ങള് പറയാറുണ്ട്. ഒരു കലാകാരന് എന്ന നിലയില് നല്ല പിന്തുണ നല്‍കുന്നുണ്ട്.\nമനസ്സില് സൂക്ഷിക്കുന്ന പാഠങ്ങള്\nആദ്യത്തെ പെര്‍ഫോമന്‍സ് ഞങ്ങള്‍ക്ക് വളരെ എക്‌സൈറ്റഡ് ആയിരുന്നു. ആദ്യമായി ഒരു അവസരം കിട്ടിയതിന്റെ സന്തോഷം ഒരുവശത്ത്. അത്രയും തന്നെ ആശങ്ക മറുവശത്ത്. പലതരം ഇമോഷന്. ഒരു മിക്‌സ് എന്നൊക്കെ പറയില്ല, അതു തന്നെ. കാണികള് ഞങ്ങളെ സ്വീകരിക്കുമോ? അവര്‍ക്ക് ആസ്വാദ്യത നല്‍കാന് സാധിക്കുമോ? എന്തെങ്കിലും തെറ്റ് സംഭവിക്കുമോ? എന്നൊക്കെ തോന്നല് ഉണ്ടായിരുന്നു. നന്നായി ചെയ്യണം എന്ന് മാത്രം മനസ്സില് ഉറപ്പിച്ചു. ആദ്യത്തെ പരിപാടി ഭാഗ്യവശാല് നന്നായി ചെയ്യാന് സാധിച്ചു. അതുകൊണ്ടു തന്നെ വീണ്ടും അവസരം ലഭിച്ചു.\nപെര്‍ഫോം ചെയ്യുന്നതിന് തൊട്ടുമുന്‍പ് ഇപ്പോഴും ഒരു പരിധിവരെ നേരത്തേ പറഞ്ഞ വികാരങ്ങള് മനസ്സിലൂടെ കടന്നുപോകും. എത്ര പരിശീലിച്ചാലും ആ ദിവസം എങ്ങനെ പെര്‍ഫോം ചെയ്യുന്നു എന്നതാണ് ഒരു ആര്‍ട്ടിസ്റ്റിന്റെ വിജയത്തെയും പരാജയത്തെയും തീരുമാനിക്കുന്നത്. നമ്മുടെ പരിപാടി കാണാന് പൈസ കൊടുത്തും സമയം കളഞ്ഞും വരുന്നവരെ ഒരിക്കലും നമ്മള് നിരാശപ്പെടുത്തരുത്. ബാന്റിന്റെ കൂടെയും അല്ലാതെയും ഞാന് ഒരുപാട് സംഗീത പരിപാടി അവതരിപ്പിച്ചിട്ടുണ്ട്. ഒറ്റയ്ക്കാണെങ്കിലും ഒരുമിച്ചാണെങ്കിലും കാഴ്ചക്കാരോടുള്ള ഉത്തരവാദിത്തെക്കുറിച്ച് നല്ല ബോധ്യത്തോടു കൂടിയാണ് പെര്‍ഫോം ചെയ്യാന് ഇറങ്ങുന്നത്. എനിക്ക് തോന്നുന്നത് അത്തരത്തിലുള്ള ആശങ്കകള് ഉണ്ടാകുന്നത് ഒരു പരിധിവരെ നല്ലതാണ്. ആത്മവിശ്വാസം അതിരു കടക്കാതിരിക്കാന് അത് ഗുണം ചെയ്യും. ഓഡിയന്‍സിന് പരമാവധി ബഹുമാനം കൊടുക്കുക അവരെ എന്റര്‍ടൈന് ചെയ്യുക.\nഅകം എന്ന പേര്\nഅകം എന്ന് ബാന്റിന് പേരിടുന്നത് കീബോര്‍ഡിസ്റ്റാണ്. സെല്‍ഫ് എന്ന് തമിഴിലും മലയാളത്തിലുമെല്ലാം അര്‍ഥം വരുന്ന ഒന്നാണ്. കേട്ടപ്പോള് കൊള്ളാമെന്ന് തോന്നി. അങ്ങനെ ബാന്റിന്റെ പേര് ഇതായി.\nലാഭേച്ഛയില്ല, സൗഹൃദം തന്നെയാണ് വലുത്\nഞങ്ങള് യാതൊരു ലാഭേച്ഛയോടും കൂടി തുടങ്ങിയതല്ല. നേരത്തേ പറഞ്ഞതുപോലെ സംഗീതം ഞങ്ങളെ ഒരുമിച്ചു ചേര്‍ത്തു. ഇത്രയും കാലം മുന്നോട്ടു നയിച്ചു. ഞങ്ങള് അടുത്ത സുഹൃത്തുക്കളാണ്. എന്തു പ്രശ്നം വന്നാലും ഒരുമിച്ച് നില്‍ക്കുന്ന പരസ്പരം ആത്മവിശ്വാസം നല്‍കുന്ന ഏഴാളുകള്. ഇനിയും ഒരുപാട് ദൂരം മുന്നോട്ട് പോകാനുണ്ട്. ഞങ്ങള് എന്നും കൂട്ടുകാരായി ഒരുമിച്ചുണ്ടാകും.\nഞാന് ബാന്റിനൊപ്പവും ഒറ്റയ്ക്കും സംഗീത പരിപാടികള് ചെയ്യാറുണ്ട്. എല്ലാ ദിവസവും ഞാന് പാട്ടുപാടാന് സമയം മാറ്റി കണ്ടെത്താറുണ്ട്. സാധകം എന്നൊന്നും വിളിക്കാന് പറ്റുമോ എന്നെനിക്ക് അറിഞ്ഞൂടാ. ഞാനിപ്പോള് ഗസല് പഠിച്ചുകൊണ്ടിരിക്കുകയാണ്. കര്‍ണാടക സംഗീതമാണ് ഞാന് ശാസ്ത്രീയമായി അഭ്യസിച്ചിട്ടുള്ളത്. ഗസല് കുറച്ച് കൂടി അറിയണമെന്ന് തോന്നി. അതിനുള്ള ശ്രമത്തിലാണ്.\nമലയാളം പാട്ടുകള് കേട്ടു തുടങ്ങിയ ബാല്യം...\nഎനിക്ക് പ്രചോദനമായിട്ടുള്ള സംഗീതരജ്ഞരെക്കുറിച്ച് പറയുകയാണെങ്കില് ഒരുപാടുണ്ട്. നമ്മള് എല്ലാവരെയും പോലെ തന്നെ കുട്ടിക്കാലത്ത് മലയാളം പാട്ടുകളാണ് ഞാന് അധികവും കേട്ടിരുന്നത്. യേശുദാസ്, ചിത്ര,സുജാത... ഇവരെല്ലാം എന്നില് സ്വാധീനം ചെലുത്തിയിട്ടുണ്ട്. ശാസ്ത്രീയ സംഗീതം അഭ്യസിച്ചു തുടങ്ങിയ കാലത്ത് ടി.എന് ശേഷഗോപാലന്, ഗസല് പഠിച്ചു തുടങ്ങിയപ്പോള് മെഹ്ദി ഹസന്, ഗുലാം അലി അങ്ങനെ പോകുന്നു.. ഒരാളുടെ പേരെടുത്ത് പറയാന് ബുദ്ധിമുട്ടാണ്. കാലഘട്ടത്തിനനുസരിച്ച് പലരും എന്നെ സ്വാധിനിച്ചിട്ടുണ്ട്.\n9 വര്‍ഷം, അറുനൂറോളം വേദികള്\n2010 മുതല് സ്റ്റേജ് ഞങ്ങള് പെര്‍ഫോം ചെയ്താന് തുടങ്ങി. ഒരു വര്‍ഷം ശരാശരി 60 പരിപാടികളെങ്കിലും ചെയ്തിട്ടുണ്ടായിരിക്കും. പിന്നെ മ്യൂസിക് ടൂള് പോകുമ്പോള് തുടര്‍ച്ചായായി സ്റ്റേജ് പെര്‍ഫോമന്‍സ് ഉണ്ടാകും. ഏകദേശം ഒരു അറുനൂറോളം വേദികളില് പെര്‍ഫോം ചെയ്യാന് സാധിച്ചുവെന്നാണ് ഞാന് കരുതുന്നത്. വീക്കെന്‍ഡിലാണ് പൊതുവ പ്രോഗ്രാം ലഭിക്കുന്നത്.\nവീല്‍ചെയറില് വന്ന് അനുഗ്രഹം നല്‍കിയ ആ അമ്മ\nഓരോ വേദിയും വ്യത്യസ്തമാണ്. അതിനിടെ മറക്കാനാകാത്ത അനുഭവങ്ങള് ധാരാളം ഉണ്ടായിട്ടുണ്ട്. അടുത്തിടെ ഒരു പരിപാടിക്ക് പ്രായമായ ദമ്പതികള് വന്നിരുന്നു. നാനൂറോളം കീലോമീറ്റര് കാറോടിച്ച് ബാംഗ്ലൂരിലേക്ക് അവര് ഞങ്ങളുടെ പരിപാടി കാണാന് എത്തി. യൂട്യൂബില് മാത്രമേ കണ്ടിട്ടൂള്ളൂ, നേരിട്ട് കാണാനുള്ള മോഹം കൊണ്ടു വന്നതാണെന്ന് പറഞ്ഞു. ആ അമ്മയ്ക്കാണെങ്കില് തീരെ സുഖമില്ല, വീല്‍ചെയറിലാണ് ഇരിക്കുന്നത്. ഞങ്ങളെ കണ്ട് സംസാരിച്ച് അനുഗ്രഹിച്ചാണ് പോയത്. വല്ലാത്ത സന്തോഷം തോന്നിയ നിമിഷമായിരുന്നു അത്. ഞങ്ങളുടെ പരിപാടി കാണാന് കൊച്ചു കുഞ്ഞുങ്ങള് മുതല് 80 വയസ്സുവരെയുള്ള ആളുകള് വരാറുണ്ട്. അവരെയെല്ലാം എന്റര്‍ടൈന് ചെയ്യാന് സാധിക്കുന്നത് തന്നെ വലിയ ഭാഗ്യം.\nContent Highlights: story of agam music band, singer harish sivaramakrishnan interview, agam performance videos, Indian music\nമുഹ്സിന് പരാരി സംവിധാനം ചെയ്യുന്ന പുതിയ മ്യൂസിക് വീഡിയോ ''ഫ്രം എ നേറ്റീവ് ..\nagam music band